
Bone Anée 
Dialecte de Namur. 


C'esteuve one Saint-Sylvestre tote frède; i djaleuve à 
pire finde él’ bije sofleuve, aplaquant l' nive aus meûrs è 
aus fègnèsses dès p'titès maujones do viladje où ç'qu'on 
s'aprusteuve à fièster l Novel An, tortos èchone. On ètin- 
deuve li spitante musique des armonicas qui fi-innent danser 
les copes qui ratindin-nent les doze côps po s' rabréssi. 


Miyin, ses gros sabots aus pids, rafurlé dins s’ long 
sauro, col rilèvé, “ calote sul’ tièsse, li pupe è s' bouche, glè- 
tant su s’ baube, aveuve fè si p'tit toür pa totes les reüwes, 
riwétant toürner les copes pa les fènièsses des sâles di danses, 
s'arêtant tènawète asconte des meûrs, fiant chonance dè bou- 
rer s’ pupe po mia choüter aus uches, aus volèts, les rias 
è les tchants qui li raplinnent li bon timps di s’ djônnèsse, 
di s’ famile, di s' mariadje qui V mwart aveuve yeu rate briji! 

E Miyin, tot è tètant s’ pupe, les oûyes one miète frèches, 
aveuve pris l' véyette di si p'tite maujone astampée au 
cwin do bwès d' tchinnes. Li clotchi do viladje aleuve soné 
mèyené come i sayeuve di moussi “ clé él’ sèrure è come 
les côps soninnent, il y a choné ètinde roter su l' vôye do bwès. 

C’esteuve one pitite vie rotant co rwèt po l'z'ans qu'èle 
parècheuve è maugré l tchèdje d'on grand pani qu'èle pwar- 
teuve su l tièsse. 

« Ou aloz donc, la mére », li crie Miyin. 

E v'là l’ vie qui vint a li en d'djant : « Come tos 
Lz ans dji mva pwarter mes sowèts a saquants djins do 
payis : dji sos Bone Anée. » 

C'esteuve ça Bone Anée, li brave viye djin qui fèt sa- 
quants maujones les prumèrès nêts do Novel An. E Miyin 
si sovneuve do côp dès bèlès istwères qui s’ moman li 
d'djeuve quand il esteuve pitit. 

« Intrez po vos r'ehandi bone djin, intrez dji m' va r' fèt 
do bon feü; saquants brokètes è saquants skètes è i frèt bon 
tot d' gute. » 


— e 


< Bin dj’ vous bin, l'ome », a rèspondu l vie feüme, 
« c'est-st'ostant m’astaudji one miète vêci qu'au d' pau. v 
« Pirdoz on chame. » 


E Bone Anée a mètu s' tchèna pa d'zos l' tauve è s'a 
assi au culot do fet. E l feü a bruyti, lebe a sti rate boleuwe 
po fèt l cafet è tot è causant, Bone Anée, come si èle aveuve 
todi sti dé l' maujone, s'a lèvé, a sti cwère les jates él’ drésse, 
èle a satchi do pani des blancs p'tits pwins, one live di büre, 
do fromadje, do djambon. I s’ont métu a tauve è Bone Anée, 
tot è mougnant avou Miyin, li a raconté ses p’tités istwères 
di todi : li vie qu’éle mwinne, rotant tot l'èsté pa d’t’avau 
l' payis è Vivier dimérant dins les viles po briber po les 
maléreus. 

« Des bonès djins, dijeuve-t-èle, i gna tot costé. On 
n' mi fuse wère quand dji stind V mwin. Les p'titès djins 
ni done-nu qu’ dès mastoques; si done-nu were, i zont bon 
keür. Les cinsis m’ nouriche-nu; on m’ done do bure, des 
otis; dji dwas dins les grègnes. E les ritches, Miyin, vos ploz 
m' crwère done-nu ossi, surtout des caurs è i m’én’ è faut 
brâmint po soladji les miséres... » 

Des miséres, Miyin én’aveuve yeu s’ paurt è i s'a mètu 
a contér à Bone Anée tote si malèreuse djénnesse : li mwart 
di s' papa è di s’ moman qu'il aleuve cor a scole; li mwart 
di s’ bininméye pitite feüme en mètant au monde li p'tite 
qui n'a viké qu’ deus djoûs... 


Les mwèchès linwes do viladje avinnent causé ¢’ côp-là, 
li parquet dè? vile aveuve minme vinu, on aveuve fé Vau- 
topsie des cwars sins rin plu r’prochi, mins Ï mau esteuve 
fè, on s méfyeuve di Miyin è dispeuye adon, Miyin aveuve 
diméré disgoté des djins. Todi miérseu, il aveuve passé s’ vie 
d’abateu a fé moru les tchinnes. Les swèrées d'ivièr, i lijeuve 
li gazète a l’ lueür d'on fumiant crasset, i tiseuve racrapoté 
au culot do feu. Todi tot seu dispeuye on d’méye siéke a 
sopwarter totes les rascrawwes...! 


Mins Bone Anée saveuve bin tot ca, Miyin n'estèt nin 
tot sen sul’ tère! I gwa des mwèchès linwes dins tos les 
cwins, i gna ossi dins tos les viladjes, des djins qui n’ont 
yeu qu’ do maleûr, des Miyins qui n'ont pon d' parints, pon 
d'amis po les ragayis è qui wont di tote leu vikériye fièsté 
l' Novel An. 


Mins c' nêt-là, Miyin, come les djins do viladje, l'a fièsté. 


Quand i z'ont yeu mougni, Bone Anée a satchi fou do 
pani one botèye di gote tote dorée è on satcho di lèdjèrès 
couques è Miyin a widil’ gote dins deus vères qu’estinnent 


sanis D — 


sur one plantche di l'armwère è qui n'avinnent pu siervu dis- 
peuye fwart lontins. E a es deus i zont passé l chije do 
Novel An en rimplichant les vères. 

Li gote esteuve tél'mint fwate qui Miyin, dôrnise après 
V deuzinme, s'a édwarmu è quand i s'a rèwèyi aviè trwès 
eüres, li tauve esteuve couviète di bonès afères a mougni, 
sûrmint po saquants samwinnes; i gnaveuve cor one noûve 
pupe, deüs satchos d' vi toubak è one envèlope avou des caurs 
didins, mins Bone Anée esteuve èvôye po plu fé aute pau, 
saquants eüreüs d' pu. 


Décembre 47. H. JACQUES. 


Li Batadje 
Dialecte de Thisnes. 


Li tracteür ronfèle sins lâker, 

Et |’ batefise zûléye à plinte fwace 
Tot |’ monde à s' posse vé dé prinde place 
Ratindant |’ momint d’attaquer. 

Dé mafe vont st-aploûre dès râfléyes 
Di frumint d'ôr qu'on va r’mofidri. 

Li pofissire vole, i fait tot gris 

A pwin-ne sét-on s’ vefiye és l’aîréye 
Les tch’vias catournés d'on mokeü 
Des djônès feyes, séve di Hesbaye 

Si v’sét ksétchi po |’ cote ou |’ taye 
Diront qu'on z-attaque a plin feü 

Vola |’ prumire bréssiye évéye 

Pwis deüs, pwis dih’, pwis sins rat’na 
Dé mafe, on vetit discréhe li tas 

Po r'fer des djâbes qui ’n’macrale lôye 
Eles sont splossiyes, n’a pus ré d’vins 
Min-me on grin come ine make d’atétche 
Li dinrée a pris s’ place és sétche 
C'est l'èspwèr po nosse tate di d'mwin. 
Li sinci djoyeû, plin d’ badjawe 

Di Pière à Djâques dit si p'tit mot 

Et d’onk à l'ôte, i passe li pot 

D’ine séréte bire qui fait fer !“ mawe. 


ET aes 


C'est l’ djoũ qu'on touche les intéréts 

D'in' on d’ travaye, doze mwès d' mâs d’ tiesse 
A bon rind’mint, fat qu'on fèye fièsse 

I fat qu'on seûye su l’houpe di guèt 

Et tot font qui |’ batefise züléye 

Qui |’ tractefir ronféle sins laker 

Eco traze bétches, on s'ârè d’ner 

Catchis pa |’ pofissére di l’aîréye. 


A. FORCEILLE. 
NOTES : Mafe : partie de grange où l'on remise les gerbes. = 


Zileye : bourdonne. — Râfléyes : emportées avec force. — Aîréye : 
passage libre d'une grange pour la circulation des chariots. — Mokeü : 


mouchoir. — Splossiyes : enlevées de la gousse ou de l'épi. — Make 
d’atetche : tête d’épingle. — Houp di guèt : légèrement saofil. = Tate : 
tartine, = Badjawe : Causer sans arrêt. 


Les riddes... 


Dialecte de Gemblouz. 


El's végn’nut sins tapadje 

Ragrigni noss’ visadje 

Tot è s’ marquant pus fond, 

Aus timplis, su noss’ front. 

Lès tièsses ratatinéyes 

Sont portant réspéctéyes, 

El's caus’nut à nos cœurs 

On lingadje di douceur 

Quand on sorir’ ridrisse li fin visadje 

D’on’ viy’ grand’mér’, qui s' ripwase su t’ovradje. 


Jh. LAUBAIN. 


Lès treüs cwèrbàs 
(Tåvlè d'Ardène) 


I nive... i nive, i fait tot blanc 

al tére, â cir, so lès cohètes, 

so lès teüts, tot-avâ lès tchamps... 
Dansez, dansez, blankès mohétes! 


Neürs come dès diâles, â bê mitan 
dèl nivaye si blanke èt si clére, 

lès treüs cwèrbâs, tot s' kibatant, 
di lei rauque vwès brèyèt misére... 


So l' blanke nivaye, lès treüs cwèrbâs 
tapét lefis neürès-èles â lâdje... 

On direût qu'in-èfant rispâd 

di l’intche â mitan d'ine blanke pâdje. 


Georges ISTA. 


(Le Grand Almanach Wallon, [Liège], 1913, p. 75.) 


Au pays des lions 


Di c' timps-la dji süveuve deus d' mes maisses dins one 
tournée di saquants samwinnes au truviès d'on payis oussqui 
les djins sont pus nwars qui les cwarbaus èt bin pus sau- 
vadjes qui les négues do Congo. 

I gn’aveuve avou mi quate nwars soudards èt one cin- 
quantinne di pwarteus avou tot c’ qui falleuve po viquer on 
bon mwès. Mes maisses estinnent a tchfau sus deus grands 
baudèts èt dji coureuve padri. Ah! C'esteuve li bon timps : 
sins feume po berdeller, sins effants a rsouwer. 


A saquants djous di d'la, nos avans rescontré on Blanc, 
one européiyn, on brafe ome qu’aveuve fé l tour do monde. 
Dj'a sti bin anoyeu quand dj’a seu pus taurd qui l’aveuve 
duvnu fot... Mins en ratindant i fieuve sautlé “ bouchon!... 
Après trwès, quate grandés gotes, i s’ lançeuve dins des 
istwères di tchesse... 

Come on esteuve justumint en plein payis des liyons, 
i l'è n’n’aveuve naturélmint touwé bramint. I n’s’aveuve nin 
è mostrer les pias a cause, dijeuve-ti, qui les aveuve doné 
aus nwarés feumes por zels è fé des moussmints èt pace qui 
as’ goût éles estinnent one miette trop fwart dismoussies. 
Dji vos la dit qu’ c’esteuve on brafe ome!... 

Tot causant i n' s’arréteuve nin di rnifler do costé 
d' l'uche, en fiyant rmouwer s' nez come on tchin d' tchesse. 
Tot d'on coup, is' lait tchair al tère a quate pattes et tot 
courant pattavau l tchampe, i nos dit: 

— Choütez, choûtez bin!... L’avoz ètindu ?... 

Et après on ptit momint come si l'aveuve volu bawé, 
i dit co: « Li rugissmint do Liyon! » 

I fieuve deus oüyes terripes! 

Perséne n’esteuve a st’auge... Mes deus maisses come 
l’oûte, assurinent awèt oyu V rugissmint... Po m' paurt, dji 
naveuve rin ètindu, mins po n'nin parète pus biesse qui 
l’z'oûtes, dji sotneuve qui ca dveuve iesse on vi maule : 

— Ah, non na, dist’i “ grand tchesseu, en soûrtant ses 
dints èt en m' waitant d' truviès : c'est stone fuméle avou 
ses djénes... 

Al fin nos vla èvôye, nin pus rassurés qu’ ca. En fou- 
gnant tos costés su nosse route, po vôye si gn’aveuve pon 
d' lion, nos nos avinnent nauji a moru èt a pwinne arrivés 
a l’ètape qui nos nos lèyinnent tchair, dizos l tente po dwar- 
mu... Li nait esteuve vineuwe... 


Avou one miette di five, dji m'a mètu a sondji a on bia 
liyon et dji m'a èdwarmu pau après qui m'aveuve doné s' pia 
po m' fé plaiji. 

Dji w sé a qué momint on vint d'oüragan come on n'è 
vwêt waire avaurci, a sofflé m' cayute di twèle come on 
balon disgonflé èt m'a dispièrté a mitan nèyi... Qué timps! 
Quéne pasquée!... 


Adon, qu'est-ce qui dj’étinds dins tos les brits d' tonwar? 
On direuve... min oyi... c'est ocme des ouchas qu'on brôye, 
qu'on ewache... Gn'aveuve-ti on liyon en train d' mougni on 
nègue ? Dji tinds pus fart Voréye.., èt dji sos sür qui dji 
n' mi broûye nin.. 


et 


— Péve ome, qui dji m' dis, qui sièt d' soper a one biesse! 
Attinds camarade, dji vas tarindji tot en m’ payiant one 
pia qui m' frait oneür... 

Dj'apice mi fusik astoc di m' lé, dji sautèle dins mes 
solés èt m' cœür sautèle co d'pus quand dji disnuke li dou- 
viant di m' tente... Adon ?... 

Dji m' twas è deus, dji m' twas d' rire, di rire tot seu, 
di rire si fart qui “ lion pète a gaye avou on brut d' fèr- 
raye... One des bourriques s'avait dislachi èt mougneuve sins 
s' djinner des canadas qui nos avinnent ieu tant d' mau a fé 
vnu di d'bin lon... 

Vos l'aviz adviné dispeuye longtimps, dji m'è doute bin, 
mins on vwêt bin qui vos estoz a vosse st’auge achi dins on 
fauteuie! Et bin a yutte di tos les liyons del tère!... 

Dispeuye adon dj'a sti disgosté di ces biesses-la. Dins 
P minme voyadje on m'a co dmandé do choũter P cri do 
fauve, mins dji n' l'a jamais étindu... 

Oh! Dji w vous nin dire qui gn'a waire di liyons dins 
c’ payis-la! Dj’é n'a minme vèyu one pia. Li ci qu'è Vaveuve 
èt qui s' dijeuve ossi on grand tchésseu, m'è l'a mostré come 
one moman aureuve mostré l'effant qu'èle aureuve ieu su 
l taurd... C’esteuve one viye pèlaque qui dveuve awèt sti bra- 
mint trinnée dins tos les cwins. Ele esteuve duvnue tote pèlée 
èt des grossès biesses di bolédji come i gwa avaurci, èt come 
si éles avinnent sti payies al pice, achévinnent d’arrachi ses 
dérins pwèls. 

Au prumi coûp d’otiye, on s’aureuve polu brouyi dissus 
l dispottye, mins en rwaitant bin, èt avou one miette d'idée, 
ca pleuve bin iesse one pia d' liyon!... 

Asteür v’z’alloz quékfie pinser qui c'est pa djalousriye 
qui dj’vos è dis tant d' mau... Ça, c'est vosse st’afére. 


H. MATHIEU-de KLERK. 


Lès Rwès d’ Carton 
Dialecte de Fleurus. 


Aprés-awé sti boûriaté djusqu’a méygnit 

Come d’éne azard, 
Lés quate riwés sont rachénés, cu qu’ést pus qu’ rare. 
Contints d’ si rvir is s’ racont’nu chakin leû prôte; 


Naturélmint is sont sul dos dès djoûweûs d' côtes. 
— Mi, dit st-i li rwè d’ trèfe, dji sès st-in pwate bounefir; 

Pou lès céns qui sont d’ dofice cwèyance 

Is pinsnu qu’is vont yésse plin d’ chance 

Quand is wéynu ponti m' couleûr. 

E dji m’ dis, ci n’èst nén qu'au stôfe 

Qui gn'a qu'in-mnu bén lès kalôfes. 

— Quant à mi, rprind li rwè dès vitriérs, 

Dji sès l'imâtche dès omes vifs come li poûre 

Dji n' les wès jamés moûre, 

Mins s'ènondér, criyi è stofirmintér, 

Bouchi sul tafe a spiyi més câraus 

Branmint dou brû sins qu'il è dmère in trô. 

— C’ést nén come mi, fét li rwè d' pique, 

Gn'a lès céns qui m' tégn’nu a l’oûy’ 

N’ont dou pléji qu’a sémér |’ brofiye 

C’ést dès ârgnôs, dès fouteũs d' piques, 

Des môcontints è dès grigneûs. 

— C'est tout l' contrére di mès djouweis, 

Rèspond a s' toûr li bon rwè d' keür, 

Çu qu'is mi dmand'nu, fuchi seür, 

C'èst d'onétrèmint les distrére, 

Mins |’ pire dès races pour nos, mès fréres, 
C'èst lès biyteũs, lès fèyeûs d' signes, lès baltrijés. 
Avou lefis onkes, is nos skavnu, les mwés fichôs. 

Didins leüs dwèts nos n' comptons wére; 

Mins dou momint qu' nos stons rcon'châpes 

Nos n'èstons bons qu'a foute au diâpe... 

N'èspétche qui pou dès rwès d' cârton 

Nos avons dès fidèles sudjèts 

Qui s' pass'réne mia dès rwès pou d' bon 

Qui d' nos autes pou djouwer leüs djès. 


Henri PETREZ. 


’ ^ 
Su I’ Vive 
Dialecte de Falisolle. 
Ayir, dèdja, n'est pus qu' cinde, 
Audjofirdu nos chape dès mwins : 


On passe si viye à ratinde 
Li bounefir do lèddimwin... 


Edm. DOUMONT. 


— 9 — 


Li bon moyin 
Dialecte de Namur. 


— Poqwé bévoz insi, Batisse ? 

Estoz malade ou div’nu sot? 

— C’est po rovi one saqwé d’ trisse 

Qui dj’ bwés jusqu'à n’ pus yesse d’asto. 
— Comint ? auriz des pwinnes di cœür ? 
Avosse-t-âje ?... — Dji n’ sos nin si vi. 
— Qwè vôriz léyi dins |’ liquefir ? 

— Et bin, choütez : dji l'a rovi. 


Maj. GILSON. 


Les Teéris 
Dialecte de Namur. 


On direfive one sôliète aux s’ bârants dints d'aci, 
Agnant l' ciél machuré d' mannéte aiwe di bagadje; 
Is dréss’nut tos costés leü deur èt s’pés visadje, 

Lès nwârs téris. 


A qwè sondj’rinnent-is bin dins leû linçoû d’ chayis, 
Choûtant aux pis dès fosses l'âme dé l' têre qui somadje ? 
Quéqu’fiye à on p'tit ri rûtiant dins lès fouyadjes ? 

Aux vètes pachis ?... 


Quéqu'fiye au nwâr rôyeü ascropu dins lès winnes ? 
Aux souwéyes, aux toürmints r'vièssés pa lès bèrlinnes 
Montant do fond ? 


A mwins qu'is rapins'rinnent aux doûs qu'ont v'nu s'achite 
Trop sovint su lès sofis dès p'titès maujones wides 
Dès pôves corons ?... 


V. TONGLET. 

Mononke Bert 
Dialecte de Thorembais-St-Trond. 


Mononke Bert, qui d'moreuve dins l' maujone des parints, 

Ni s’avot nin marié èt purdeuve totes ses aujes, 

Lèyant volti po l's'ôtes les pwinnes èt les tourmints, 

Invitant l' mwinse possibe ses nèveus trop arnaujes. 

C’éstot l’ cousine Gèniye, qui tineuve li pot drwét, 

Po nos-ôtes, viye macrale avou one ouye di vère, 

Qu’avot l'air dè veuye dobe, po nos wèti d’ truvié, 

Nos aurgouwant todi, sins quitter s' mine sévère : 

« = V’s’avoz des viers sins manque, qui v' gréttez dins 
[voss néz 

Wetiz d' vos mètte à djins, tirez vos cousses dèl tauve, 

N’avalez nin si rwè, v’allez vos-écriquer, 

I n’ si tinn’nut nin mia qu’ des couchèts dins on stauve. » 

Et l' litaniye direuve tant qu'on-i passe tortos. 

Portant, nos n’arinn’nin manqué d'i v'nu à !’ fièsse, 

Po-zi mindji dèl taute à strinner su ses g’gnos 

Et veuye li primère danse tot près, pad’vant |’ fignésse. 

Deus djous d’vant les matantes, qui s’avinnent ètindu, 

Kérdjies come des baudèts, arivinnent totes échones, 

Po fer les tautes, les cure èt mète li côrin d’su, 

I faleuve ranairi li grande salle del maujone, 

Et drouviu les fignésses, po tchési |’ gout d' mwési. 

Li grande tauve à rajoutes èst stindeuwe didins |’ place, 

Couviéte dèl nappe à fleurs, qu'on conét d’peuye todi, 

Léye’minme, d'on dbout-a-l’6te, garnie des bélés tasses; 

Su des vèrjètes les tautes aus prunes èt blanc-côrin, 

Les priméres nwér-r’lujant, les ôtes totes caflories; 

Quand |’ momint éstot v’nu, nos intrinn' paujér’mint, 

Survéyi d’ l’ouye di vére dèl zwate cousine Géniye. 

Li boune taute qui c'èstot! A mindji d’ pus qu'à s’ fwain, 

Tant qui gn’avot su |’ tauve, i gn'a persône qui sôrte 

Et tos les pus gourmands, fiynnent on gros capucin, 

E-z'aplakant échone, on côrti di chaque sôrte. 

A-pinne a-t’on fini, qu’on véyeuve mononke Bert 

Disloyant les cwardias d’one grande bousse di grige twèle, 

Nos donnant à tortos, come po siérvu |’ déssért, 

One pice d’ardjint d'on franc, e'èstot si grosse dringuéle. 

Su I’ fiésse li pice fondeuve come dé bure au solia; 

— Kwè friz avou on franc quand tot tinte, balancwére, 

Tchivaus-d’ bwés, tour di vase avou ses clicotias ? 

Nos spaugnes alinnent avou èt c'èstot co bien wère; 

Quand on èstot r’néti, on-éraleuve contint, 

Avou postures di croye, caraméls ét boubounes. 

— Bin mérci mononke Bert, jusqu'à l'année qui vint, 

Gn’aré-ti co dèl taute, séré-t’éle co si boune ?... 

Mins tot s’use avou |’ timp èt mononke Bert one nait, 

Sins pu d' brut qu’ di s’ vikant, ast st’èvôye dins l'ôte monde. 

On nos avoz fait v’nu, po r’veuye on côp ses traits, 

Dins |’ salle qui n' sièt qu'à |’ fièsse, coutchi su |’ grande 
[tauve ronde; 

Il èstot èsèvli avou s' grande fraque à pans, 

Qu’ n’avot jamais siervu qu’ po les mariadjes des ôtes; 

Dins on vère a l' gèlée, rimpli d’aiwe à mitant, 

One vèlieuse à |’ crause ôle, danseuve come one lim’rote 

Inte deus tchandlés d’ rotche keuve, qu’on ralumeuve sovint. 

Si nwére baréte 4 flotche, 4 costé di s’ visadje, 

Avot sti aprustée, bin stindeuwe su |’ cossin, 

On li mèttrè su l’ tiésse po fer |’ dairin voyadje. 

Nos n’éstinn’nin trop sur; |’ cousine Géniye est là, 

Qu’ nos a fait arindji tortos autou dèl tauve; 

On dijeuve li tchaplèt rate, à mitant tot bas, 

Tortos strindus dins 1’ place, causu nwére come one cauve; 

Lévant one miéte li tiésse, dj’él rabache éwaré 

D’veuye li cousine Géniye d’vant mi, m’ fiant des clins- 

[d’ouyes, 

Qui doninnent on drole d'air à s’ visadje tourminté; 

Dj’agne mes lépes po nin rire, pinsant bin qu’éle si brouye... 

R’wétant cor on p'tit côp, l’ouye eligne todi pus fwart; 

Dji n’ sais pus r’tinre mi rire, qu’éclate, qui claironée, 

Rire di Wargnasse, di fô! à révéyi on mwart, 

Sins polu l’aréter, tant qui l' crise n'est passée... 

Pardonez’m mononke Bert, dji n’ la nin fait ésprés, 

C’ qui dj’ pinseuve one clignéte, ci n’éstot qu’one boujiye 

Qui flam’teuve constammint, fiant des ombes èt des r’fléts 

Su |’ damné ouye di vére dèl viye cousine Géniye. 


C.HANQUET. 


El vi pwèri 
Dialecte de Jamioulx. 


Lès séves astint dèskindûüwes; dézous l’èscôce èl bo dormeut 

Come èl wazon rascrouvu d' foûyes. 

Sul mieule, dj’é rûjî m’n èpe, avou |’ vérja dj’é fét d-aler |’ môrttayant. 
Adon, v'la qu’ dj’apougne l'âwe, èl loucèt, dj’ataque èl vi pwéri. 


Z VU =h 


Pwêri plantè po m' tayon ou quét'fwè co pus ancyin, 

Pwéri d' mès djoüs d'èfant, qué dj’ wè més-is clés, 

Pwêri qu' marque ène souv'nance, ostant qu'ène crwè d' cèmintière, 
Dj’é dèstèrè vos racènes èt dj’ lès-intâye an fiant voler lès skètes. 


Pwêri qui n' pôte pus, bo a r'finde pou brüler, 

Viy ome au d'dèbout dè s' course, meür po |’ cèrkeuy 

Come tous lès cins dé d’vant mi qu'ont r’nonci... 

Vos I’ savéz bin, tayon planteü d'ârbes, 

Pou trouver place au djonne gréfon qu’asteut, vos-avèz d’vu d-abate 


in 
Planté pa vo tayon étou, soçon d’ vos preumiéres-asdjambléyes ! 


Gamin, dj’ m'astokeũ a l'âbe; ome, dji satche al côde pou |’ foute djus. 
Djé vike avou lés vikants. 

L'arbe én m’in voûra nin, 

Li qu'a mougni l' soya dé s’ vijin abatu, trop vi, 

Qué l' débout d' sès couches sétchicheut. 

El tayon n' m’in voüra nin. 

Li d' qui dj’é r’couminchi l’ouvradje d’ariére-séson... 

Abateû d' vis-ârbes, planteû d' djonnes-ârbes !... 


(Le Rappel, 24-1-1938.) Willy BAL. 


V. 4: âwe : houe; loucèt : bêche. 
V. 8: skète : éclat. 
V. 15 : astoker : appuyer. 


Istwère di todi... 
Dialecte de Sovimont. 


« Si marié à 20 ans, c'est à d'méye pardonnâpe, 

» Mais twè, Djan, on ví rat, one ome malin, capâpe 

» Ti mârié à 40! Ti n'è nin raisonnâpe... » 

Dijait-i Ferdinand au mèyeü d' ses sossons. 

Mais quand l' seûve boute o bwés ou bin qu’ les fouyes 
[tchéy’nu 

Minme s'on z’est vi djônne ome, gn’a rin po v' rastinu. 

Djan volefive si Léya, mérdienne! Il a t’nu bon 

D'ailleurs, Bert et Batisse, n’avinnent-i nin fait |’ nue ?... 

A les ètinde leü feume estait tot miel èt suc. 

Por li ossi il estait timps do s’ mète à piésse... 

Nos-é r’caus’rans; dji tèl sowaite mais ti fait l' biesse!... 


— VO "ba 


Gn'a yeü ni cric ni crac, noss' Djan a yeü s' Lèya. 

Didins les prumis timps, tot à sti on n' pout mia 

Et vèyant Ferdinand, nost'ome si recrestéve, 

D'one passètéye di pwès, i fyait one banse di féves : 

« — Si t' savais, vi cousin, comint qu'on est gâté! 

« — Oyi, oyi, c'est bon! » — « Ni fais nin |’ disgosté 

» Ti n’sé nin d' qwé qui r'toune; fauréve qui t’efiches sayi... » 

« — Nos è r’caus’rans pu taurd, dji n' sos nin co mayi 

» Au point d' crwère tes sotriyes èt tes bellès istwères! » 

« — Ci n'est nin des sot’riyes. Gn'a rin d' pu bia su l'terre. » 

« — Allez, c'est bon, dj’ m'è va... » « — Ni vinsse nin 
[bwâre one pinte ? » 

— Dji n’ dimandréve nin mia mais dji soufri di m' vinte, 

» C'est come si dj'y avais sti, i n' ti faut nin r'toürné. » 


A 


On côp tot seû, Nannan s'a sintu chagriné : 

I n'avait pu s’ moman, èt s’ papa div'nait vi... 
Est-ce qu'il avait raison d ov'lu d’méré rovi 

Come les plantes di cabu qu'on tape su les sovrondes 
Au lieu d' pwârté à nid come on dwè fé tot l' monde ? 
Il avait beau passé por on vi r'naud, arsouye, 

Gn’avait co des coméres qu’él wétinnent d’on bia ouye 
Ainsi, li grande Irma... « Oh c' séréve po l' vi tôye 

» One viye come dj’é n’n’a one, on n' li dit nin arvôye 
» Por one di ces gârces-là, qui tind’nu leus filets 

» Po vos traiti aprés co pire qui des vaurlets... » 


Bref, Nannan flauwichait : ca n’a byin wére frapi 
Bans, mayeũr et curé, on’ a siné |’ papi 

Et Nannan à mwinnadje, a yeû rate fait con’chance 
Avou |’ ramon, |’ grawiye, les platias d'èl balance, 
Les assiétes, li tchausse-pid et totes sôrtes di can’tias 
Li soninnent su s’ cabu come des vrais côps d’ maurtia. 


Li papa estait mwâr; èt c’avait sti s’ bofinefir 

Ca il estait question d'èl mète aux p’tités seefirs... 

« Viye gate! mânnet bidon! Tonwâre! qui |’ diale t’écrasse 
> Sacré oucha volant, sôrcîre, crawyefise agasse 

— Marmouzait-il, Nannan, tot è lavant |’ bagadje — 

» Dji t’ sitrônn’réve volti si dj’én n'avais |’ coradje! 

» Madame èva djiglé avou totes ses canlétes 

» Mét do rodje èt del pofide, pwate des grandés twélétes 
» Do timps qu’ mi, inocint, dji sos véci di staufe 

» Po quand èle rarivrait...! Tot ca ci n’ séréve rin 

> S’éle n'avait nin l’ toupet do m' traiti d' grand vaurin... > 

Pa l' fignésse, grande au laudje, one vwè arrive do fond: 

« — Eh! Nannan ? Esse-to seü ? Pous-dj’ monté, vi 
s’canecon ? » 

« = Oyi, vins, j’qu’a d’lé mi, dji tins véci |’ pot drwè. 

« — Qui dj’ sos binauche di t’ véye, Nannan, volà des 

[mwés... » 

« — Ni fais nin tant d’ grimaces! Vesses come dji sos serci? 

» Li bwéeye, les ristindadjes, quand ci n’est nin blanci : 

» Li féye criye pire qui l' mêre, i n' ti faut nin d’mandé! 

» Pinses-tu qu’ gna onk’ au monde & yesse accalédé. 


» Avou one pârèye tigne ? Ti cach’réves co longtimps! » 


« — Nonna, dj’ n’iréve nin long: vo m’la, riwait’mu, tins! » 
« — Comint dispi quand ça ? Chonait qu’ t’estais dins 
[P sôye. > 


« Les prûmis djoûs, oyi... Mais l' mwè d'après, ârvoye! 
» Ele m'a lanci des rôses, pwi èle a pris |’ tuteûr 

> Et ti m’ pous crwère, dj'èn'n'a vèyu d' totes les coleûrs! » 
» — Ainsi t'èl savais bin, èt ti m'as tot catchi... » 

« — Si c'estait bin ti ydée-ti t'aréves yeu stitchi 

> Maugré tot dins l' grande trape: l'homme si r'toũne come 


[one vôte. 
» Ranpauje-tu, fais come mi, nos n'n'atraprans co d'z'ôtes! » 


14-10-1947. L. NAMECHE. 


L' pauff viy Caudryon 
Dialecte de Taintegnies (Tournaisis). 


Ein viy caudryon ploin d’ vert dé gris, 
Si boursélé qu'in n' savout pus |’ raccommonder, 
Siervout d’ pus toudis au fourni 
Pou éteinne les braises quand in cut. 
Ein biai matin, no Dame apport’ del masyon 
Ein viy pot d’ fiér: 
« Cha vaura miyelx pou mett’ les braises. 
— Et mi? d’mande el caudryon. 
— Té, in t’ donn’ra au platélète, 
Té n’ peux pus nos siervir pou riyn, 
D’pus, t'es trop laid; jé n' veux pus t vir! » 
Combiyn d’ viys hyommes qu’in n’ f’out point biyn 
D’ mette oussi là, pou |’ platélète ? 


Albert HENRY. 

Viennent de paraître : 


Un livre... 


13. — Joseph FAUCON. — Mès Frés-a-Pènas, poésies en dia- 
lecte de Rœulx (Le Centre). — La Louvière, I. C. I., [1947]. 
In-8& de 43 pp. Prix: 30 fr. au C. C. P. 3101.10 de l'auteur, 
La Louvière. 


Depuis toujours, J. Faucon a choisi entre le pastel et l'eau-forte. 
Ce n'est pas dans sa poésie qu'il faut chercher l’expression-flèche, le 
trait caustique ou de savantes abstractions. Le charme opère encore, 
cependant, de la pastorale délicatement versifiée en un dialecte très 
pur. Et c’est un charme aussi que cette perpétuelle discrétion de 
l'auteur qui évite de parler de lui-même autrement qu’à travers les 
souvenirs de son enfance. 


Est-il besoin de dire que les treize poèmes de « Mès frés-a-pènas » 
sont de la même veine que ceux précédemment parus (1) ? A peine 
y devinons-nous ci et là un léger abandon provenant de ce que le 
poète s'identifie — si discrètement ! — avec nos frères les oiseaux. 
La langue, comme toujours, est très pure et le vers bien frappé. 
En somme, vous auriez tort, ami lecteur, de ne pas accepter l'invi- 
tation que vous lance J. Faucon de visiter sa volière — nous voulons 
dire : les buissons du Rœulx. La promenade est agréable, reposante 
et néanmoins pleine d'enseignements. Et n'ayez crainte aucune : une 
écriture rationnelle vous guidera sûrement et un copieux glossaire 
aplanira les difficultés que vous viendriez à rencontrer... 


des périodiques 


12*. — Pro Wallonia, IX* annuaire de l'Association Royale Lit- 
téraire Wallonne de Charleroi. — Marchienne-au-Pont, 
Ed. A. Lambillon et Fils, 1947. Brochure in-8° de 32 pp. 
Prix : 25 francs. 


Contient : la fin des « Notes sur le tracé de la frontière picarde- 
wallonne dans les régions de Charleroi et de Thuin », par Jean 
Fabry (pp. 5-14); une communication de Jules Vandereuse « A pro- 


(1) Quatre recueils: & Saquantès fldûrs dè m' gardin , 1928; 
Em gardin florit co , 1980; « In bouquet d' flefirs dè m' gardin >, 
1981; < Dins l' courti d' mès pinséyes , 1941. Tous ces ouvrages 
sont épuisés. 

pos des Braillards ». Les pp. 15-30 sont consacrées aux œuvres dia- 
lectales des membres de l'Association, 


13*. — Les Dialectes Belgo-Romans (°) : 


— Tome IV: Bibliographie dialectologique belgo-romane 
1940-1945, publiée [en 1947] par Omer JODOGNE avec 
la collaboration de J. HERBILLON et F. STEVART. — In-8° 
de 120 pp. Prix: 120 francs, 


Inventaire scientifiquement détaillé, sinon absolument complet, 
de la production dialectologique 1940-1945. Ouvrage intéressant l'ama- 
teur aussi bien que le spécialiste. 


— Tome VI, n° 1, janvier-mars 1947, — In-8° de 52 + 25 pp. 
Prix: 45 francs. 


Pointons au sommaire : « Préliminaires à l'étude de la syntaxe 
wallonne, par Louis Remacle; « Le wallon cope et ses dérivés, par 
Jules Herbillon; des « Mélanges » au nombre desquels un... curieux 
relevé des « Prénoms curieux de Cerfontaine » par A. Balle; la chro- 
nique et les comptes rendus; le début de la « Bibliographie... 1947 ». 


14*. — La Vie Wallonne (2). — Tome XXI, n° 3, 3* trimestre 
1947 ; pp. 161-240. Prix: 35 francs. 


La belle revue liégeoise nous offre dans son 3* fascicule : « Pays 
de Malmedy », par G. J.; « Malmedy et les cantons de l'Est = His- 
toire et linguistique » par E. Legros; « Survivances françaises en 
Wallonie malmédienne », par G. Jarbinet; « Nouvelles tapisseries de 
Tournai », par C. Roty; des « Notes et Enquêtes »; 1’ « Intermé- 
diaire wallon »; la « Chronique wallonne ». Les articles bibliogra- 
phiques sont rédigés par Maurice Piron et Willy Bal (Lettres wal- 
lonnes); par Georges Quint, Willy Bal et Elisée Legros (Livres du 
praeri par Alfred Duchesne et Charles Delchevalerie (Lettres fran- 
çaises). 


Le 4° fascicule, qui paraîtra prochainement, contiendra une notice 
sur la Société Archéologique de Namur et le compte rendu des festi- 
vités organisées à l'occasion du centenaire de cette société, Et aussi, 
nous dit-on, du bel inédit wallon... 


15*. — Enquêtes du Musée de la Vie Wallonne, bulletin-ques- 
tionnaire. — Tome IV, nos 45-46, janvier-juin 1947 ; 74 illus- 
trations et 2 cartes; pp. 257 & 320. Prix: 50 francs. 


Nous n'avons pas à insister ici sur la valeur universellement 
appréciée de cette publication. Le linguiste pourra puiser d’amples 
et précieux renseignements dans les excellentes études de Louis 
Remacle, Elisée Legros, Jules Herbillon, Joseph Roland et Roger 
Pinon. Jules HENNUY. 


(2) V. indications pratiques C. W. n° 9, 1947: « Revues et jour- 
naux ». 


NOTE DE GERANCE 


Chers abonnés, 


Nous voudrions beaucoup cette année donner plus 
d'extension à nos « Cahiers Wallons ». Nous 
comptons spécialement sur votre aide et votre colla- 
boration et vous demandons instamment de trouver 


un nouvel abonné parmi vos amis et connaissances. 


Pour 1948 le prix de l'abonnement reste fixé à 
50 francs, les abonnements de soutien sont de 100 
francs et les abonnements d'honneur de 250 francs. 


Nous vous serions très reconnaissant de bien vou- 
loir virer votre participation et celles de vos amis 
avant le 1% février au C. C. P. 795697 « Les Cahiers 
Wallons », 95, rue de l'Ange, Namur. 


Les abonnés qui n'auront pas versé leur quote- 
part à cette date voudront bien faire bon accueil aux 
quittances d'un montant de 55 francs qui leur seront 
envoyées à ce moment. 


Merci d'avance et bonne année 1948. 


Au cœur du pays mosan 
où murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis 60 ans s'assure la meilleure 
RENOMMEE, par la QUALITE 
de ses produits 


Pon d'tauve, 
Pon d‘geulton, 
Pon d'dicausse, 

L'IMPERIALE 


ETABLISSEMENTS BISTER 
JAMBE (NAMUR) 


Imp. SERVAIS, Namur 


LES CAHIERS WALLONS 


Nouvelle série 


Fondateur : Eugène GILLAIN 


Revue périodique sous la direction d'un Comité des 
Rèlis Namurwès 


Sommaire : 

Jean GRAFÉ 


Jean Grafé est mort. 

Les peintres, les musiciens, les littérateurs de Wallonie ont perdu 
leur guide, leur animateur, leur protecteur. 

Il présidait, avec sa distinction naturelle, et sa jovialité com- 
municative, les manifestations artistiques ou littéraires de sa chère 
Province : expositions des peintres, des graveurs anciens et modernes, 
conférences des Amis du Musée des Beaux-Arts, concerts du Cercle 
Musical, séances de la Fédération wallonne littéraire et dramatique, 
avec les Congrès remarquables de Gembloux, Namur et Dinant; il était 
vice-président-fondateur du Comité central des Fêtes de Wallonie. 

L'Art était le domaine de Jean Grafé qui avait pour idéal ]’élé- 
vation de l'âme vers la Beauté. 

Avec son ami François Bovesse, il ne ménageait ni son aide dis- 
crète ni sa protection aux peintres, aux musiciens, aux littérateurs. 

Il m'a été donné, pendant l'occupation, d'assister, en comité très 
restreint, & la lecture que nous faisait, de l'une ou lautre de ses œuvres 
inédites, notre cher Gouverneur. 

J'entends encore, après ces séances secrètes, la voix grave et mys- 
térieuse de François Bovesse : « Tu sais, Jean, R... a brisé sa plume, 
il faut qu'il vive! » 

Son doux sourire aux lèvres, son immense bonté dans le cœur, 
sa délicatesse dans le geste généreux, Jean Grafé répondait avec 
ferveur à l'appel du grand ami. 

Ainsi, chez nous, fonctionnait l’A/P.I.A.W. 

François Bovesse et Jean Grafé, deux noms inséparables qui par- 
lent de grandeur d'âme, qui chantent l'amour passionné des Lettres 
et des Arts ! 

Deux noms qui vivent à jamais dans les cœurs wallons ! 


10 février 1948. J. CALOZET. 


Skowitch’ è Skotcha 


Dialecte de Fleurus. 
Dés gayoles acoupléyes tot’ di long d’in bas meur 
On ètind qu’ dès skotcha, dès skowitch’ è vidjeũ. 
Li concoufirs séré deur. 
A pôrt saquants pénsons qui n' chuvnu nén l' muzeure, 
Les autes ratchatchéynu pou yésse dins lès méyefis. 
Les pénsonisses sont dvant, ascropus, agligni, 


es, (Eo A 


Dès mouchons a l'ardwèsse vos lès vèyoz rguigni, 
Is s'controlnu yin l'aute tout en mârquant des royes 
Al croye. 
Lès pénsons en tchantant si compud’nu; i gn’a 
A Skotcha 
Pète ène divisse avou Skowitch’. 
— Choütez no vwèzén fé dès flitches, 
On va l' rèyé avou s’ pingn’tatche. 
— Es’ mésse bén wéti-m’ si visâtche 
I rboule dès oüy's è grigne dès dints 
Come s'il éstéf’ pou zagni d'dins. 
— E ls-autes on, frére Scotcha, on vèt pa leüs grimaces 
Çu qui s' trifoüye dins leü cârcasse. 
Wétiz |’ roussia 16-v6, qu’ést-st-en trin d’mawi s’ chique, 
Il in-me ostant léyi djusqu’a si dérène djike 
I passe si timps 
Il èst contint 
C'èst nén |’ min-me qui |’ long-stwé qu'èst su no dwète 
I bré d'avance sès côrs si fét berwète. 
— E l’ cén d' gauche, on Skowitch’, la yink’ qu'a |’ toûr 
S'i fét P concoûrs 
C’ést pou titér è discutér après |’ paskéye; 
S’ routche néz nos é done éne idéye 
— Li vi tchènu qu’ést st-asto li, e'èst |’ président, 
C’ést pou dès gros liârds qu'i biy’téye 
In passioné, dés sès mouchons, toute li djoûrnéye. 
— Tandis qu’ no mésse c’ést pou l’oneûr qui chi no tchant. 
La qu’ nos éstons a tiésse, wéz come i si rkréstéye. 
Si yin d' nos deûs al preümi pris 
Vos l’aloz vir diskinde li vile, 
Gayole è mwins d'in pas tranquile 
Rlévant |’ tièsse come pou dire: « C’ést mi 
Li rwé dés pénsonisse 
Wétiz-m’ ! Bondjoû més djins! » 
— Nos èstons deüs pékéyes d’artisses 
Droci lès musiciyns, 
Lô-vô lès comédyins! 
— Qwè vlonz, nos nos plindons pa côp, 
D’yésse padri lès bâraus, 
Mins quand on wéte bén çu qui s' passe 
Dji pinse qu'is sont pus scalve en face. 


Henri PETREZ. 


ie AT = 2 


Pârin 
Dialecte de Celles (Dinant). 


Totes les môdes sont candjiyes. Astefire les grands-parints 
On les lomes bons papas, bones mamans ou bobones. 

Mais quand nos-èstins p'tits, c'èsteut mia à e' qu'i m' chone : 
On les lomeut marènes, on les lomeut pârins. 


Dji r'veus co, mi chone-t-i, come quand dj'èsteus gamin, 
Leû maujon d' pire su |’ route. A costè, c'èsteut l' fwadje, 
Les martias, su l'èglume, y fiyin'nt on fèl tapadje : 

C'est là qui, tote si viye, a travayi pârin. 


Faleut |’ véye s' rècrèstè, li p'tit cigare ol mwin! 
C'esteüve on p'tit vi ome t’ossi sètch qu'one astale. 
Mais si v' l'aviz oyu couyonè lès bwèssales 

V' l’aurîz pris por on djonne, li qu’ésteut m' vi pârin. 


Do trèvins dol dicausse, on paurteut t't'au matin 

Po z'alè cheüre les pwâres didins les pachis d' Fôye. 
Qu'i fiyeut bon, su l' tchèrète, copinè tote li vôye, 
Et véye couru Bibi, d’zos les guides da pârin! 


Di nosse maujon à |’ sène gnaveut qu'one hope vrémint. 
Co dis côps su |’ djoûrnéye d'y couru m' purdeut l’ zine. 
Chaque côp qu’ nosse mére criyeut, c'èsteut l' minme 

[pantomine : 
« Dji m’ vas, li réspondeudje, dire bondjou à pârin. » 


« Tapans on sept, djeut-i, paurt èt r’vindje, cul s'i vint! » 
Marène macheut les cautes èt, tot en m' glignant l’ouye, 
Ele s’arindjeut todi po li foute one bèle couye. 

Tûsoz si dj’aveus bon d' mète one crole à pârin! 


Quand-i n’ bateut nin |’ fièr, il èsteûve au lutrin. 

C'èst s' baguète di nefiji qui fiyeut rotè l' tchant’riye. 
Jamais pus dji n'ôrai, di tote mi vicairiye, 
Djouwè si bin les ôrgues qui quand c'esteut pârin. 


Pètron nos-a vantè li maurli d' Nârtougin; 

Po tchantè Requiem, rogâcions, litanîyes, 

Gnaveut pon à l'y prinde. Qu'aureut-i dit quéquefiye 
En z'oyant les djoûs d’ fièsse rèsponde veupes à pârin ? 


a> we 


Nos n'alins è l'ègliche, tot en nos t'nant pa |’ mwin, 
Fé les feüs al valéye; o clotchi, soné mésse. 

Les djofis qu’on triboleut dji gripeus jusqu’a |’ crésse 
Po véye pètè su 1’ clotche li martia da pârin. 


Mais les pus bias des djoûs ont todi yefi leû fin : 
On côp, quand dj’ m'ai lévé, ol maujon da maréne 
Les voléts éstint clés, on bréyefive ol cujéne : 

Les clotches sonint à mwârt po nosse pôve vi pârin. 


Mai 1947. Joseph HOUZIAUX. 


Li tchin pièrdu 
Dialecte de Gembloux. 


On tchin di ritch’ maujone 
Crau èt rond come on’ tone 
A sti piérdu; yut djous 

I rot’ dji n’ vous dji n’ pous; 
Div’nu come on squeléte 

I n'a pu d’ crauche à piéte! 
Manné, l’ouy’ vide, pouyu 

Il avance co, flantchu! 


Li tchin n' vaut pu l’ colé qui dj’ prind, dit on piscrosse. 
Twè, vas-è asteur, ti n'ès pu qu’on’ vréye rosse. 


J. LAUBAIN. 


Su l'bwès 


Dialecte de Sovimont. 


Les prés sucrés d' djaléye ét les grands aubes fin nwârs 
Ont tot l’ minme pu bel air qu’one cujéne resséréye... 

Ni faut-i nin yesse foû do d’méré dins l’aistréye 

A choûté halé l' vint èt somadji |’ cotmwär ? 

I fait vraimint trop bia!... Faut qui dj’ bèrote one miète... 
Dji m' ratrap’rais co bin; alans-è fé on tot 

Po cotayi do bwé nos avans co des djoûs 

T't'à l’heûre quand dji r’vérais, dji m' métrais è purète. 


— Tènoz, les purnalis dran’nu padzo lei kétche 

C’est sin’ di fwar iviér, nos plans bin n’y apresté... 

En tous cas, po l' momint, i fait bon béroté 

E trinnant ses sabots didins les fouyes fin’ sétches. ` 


— Nonna... Ni fyans pon d' brû... Cauzumint chaque anéye 
Les boyées di fénasses siév’nu d’ cuvéte aus lapins : 

I s’én’n’ont d’dja r’pinti! — Nos assayrinnes co bin... 

Si dj'è plè n’n’afté onk, ca fréf' one cass’roléye! 


— Dji n’avais nin m’ rotche sé... I m’a mostré s’ keuwéte; 
Mais dj’n’a nin v’nu po rin : gna véci do grét’ cu 

Si bin rodje, si bin vét’, qui dji n’ mi sovins pu 

D’awé vèyu s’ paréye. Chwârchans-è one couchéte... 


Et po bin fé, asteûr, fauréf do canistia 

I dwè sûrmint n’n’awé didins |’ pachi d'al cinse 

Dj’én’n’a coudu mwins côps sur on pomi qui clince 

Ses couches totes cotwardeuwes dizefi |’ rang des pourcias. 
Comint ? Li nét tchaît d’dja! Véyoz ci qu’ c'est tot l'minme 
La qui dj’ sôrti, m’ chone-t-i, èt dj’é dwé d’dja raler 

Sins compter qui |’ grand chef pôréf' bin berdéler! 
Enfin! Dj’a yeũ l' plaiji; dji pous bin awè P pwinne. 


L. NAMECHE. 


On djoũ d’chance 
Dialecte de Namur. 


Po on djoû d' chance, ça pout s' lomér on djoü d' chance. 

I faut vos dire qui Dian Fincrau èsst-ètabli botchi-char- 
cutiér a Nameur. 

Si maujone èst fwärt bin achalandéye; èle èst r’noméye 
dins l payis étir, po s’ blanque tripe èt s' tièsse prèsséye. 

Ça fét qui maurdi, come tos lès maurdis d'alyeürs, nosse 
Djan èsteüve èvôye au martchi d' Vèdrin po z'ach'tér lès 
bièsses qu'i li faleüve po s’ samwinne. 

Li martchi èsteüve bin pôve, ci djoü-là, lès bèlès bièsses 
èstinnent râres èt i n'a trové a s' gout qui deüs p'titès-au- 
mayes, ci qu'èsteüve branmint trop wêre po sièrvu sès pra- 
tiques. 

Ça w fieüve nin s't-afêre, ossi, i faleüve l'ètinde djurér, 
timpèstér, criyant qu'on d’vreiive pinde lès sincis èt lès mar- 
tchands qui n'amwinrninnent nin leüs bièsses au martchi. 

Come il a one vwè d' tonwâre, gwa ça qui résonetive 
aus quate cwins do martchi. 

En l'ètindant, on camarade li rensègne qu'i gn'a trwès 
bias boüs a vinde al since di Mauyén. 

Rapaujt, nosse Djan ni fêt ni one ni deüs : à sautèle 
dins s' bagnole èt èvôye po Mauyén. 


* k k 


I rôleüve a pwinne dispety cing minutes quand i li prind 
on mau d' dints... on mau d' dints!... one saqwè d' tèribe! 
C'èst come si on li aveüve doné dès côps d’ pwègnârd dins 
lès djincives. I li choneüve qui s' tièsse infleüve èt qu'èle 
aleüve fér èsplausion. 

I n saveñve pus c' qu'i fieüwe èt on pout dire qu'i gwa 
yet on bon Dièt por li, car il a risqué pus d' dis côps di fér 
l' cumulèt dins l fossé. 

Il arive tot V minme al since di Mauyén, po s'ètinde 
dire qui lès bots sont vindus, vola nin one etre. 

Et V mau d' dints w lacheive nin Dian, il aureüve bin 
brét. 

Li sine’resse li done one gote, li fêt mète do pwève dins 
l tchabote, ca Va rapauji on momint. 

Veyant qui gn'aveñve rin a vinde al since, i décide di 
fér one tournéye dins V vwésinadje po wéti di trovér one 
saqwe. 

I r'mèt s' machine en route més, tot d'on côp, crac! èle 
s’aréte. 

I pousse su lès pèdales, riwéte au moteur, au résérvwér 
d’éssence, enfin, i fét tot c qu'i pout, nin moyin : li bagnole 
ni vout pus rin sawe. 

Et s' mau d' dints qui r'pirdeûve di pus bèle, il aveüve 
one tièsse come on botria d' feu. 

I téléfone a on garadje, ossi rade on’ ovri arive, toûne 
autoù d' l'auto, mousse pa d’zos, tchipote au mwins one eüre 
èt finit pa dire qu'i gn'a one pice di casséye èt qu'i faurè 
fer riv’nu d' Brucèles. 

Su s’ trèvin-la, li nêt èsteüve tchèyeuve. 

— Vom’la prôpe, dit nosse Djan, en diémichant, i va 
falu qui dj’érvauye a pids à Nameür. 

— Choütéz, réspond Vovri en wétant a s monte, en 
rotant one miète vite, gwa moyin d’atrapér I’ dérin tram’ a 
Parfond’ viye. 


* * k 


Djan Fincrau èva au pas d'iimnastique, en somadjant 
èt en t’nant s' tièsse dins sès mwins, tél'mint qui s' dint li 
lanceüve. 

Po r'fér l'afère, vola qu'i comince a ploüre, one pleuve 
fine come on broulyârd, mês qui pèrceüve quand minme. 

Et Dian coürt todis... coürt todi... èt il arive a timp po 
voy ènn'alér Il’ tram’ sins li. 

Il èsteüve néyi: fréche di tchôd, trimpé pa P pleuve. 

Et s’ mau d' dints qui w lauqueüve nin : si machwére 
éstetive come on craya, lès lârmes li spitinnent fon d' sès- 
ouy’s, lere couretive des deüs costés di s’ bouche... I pin- . 
seûve div’nu fô. 

Dji crwès bin qui, si li tch'min d’aladje n'aveüve nin 
sti si lon, il aureüve sautlé è Moüse! 

On li a fét vnu on tacsi qui Va ramwinrné a Nameur. 


k * k 


Arivé a s’ maujone, luch èsteüve sèré. 

I sone, on n’ rèspond nin. I r'sone, si feume, à mitant 
èdwarmeuwe, vint al fènièsse : 

— Qui's-qu'èst la ? 

— C'est mi, Torine, douvioz-m' rad’mint, dii nwè 
pous pu! 

— A! c'èst vos, la, bia monsieü Fincrau, èwou avoz sti 
rôlér jusqu'a dès-eüres parèyes ? 

Ele rintère et, ossi rade, èle rivint avou on pot d’éwe 
qu'èle wide sul tièsse di s't-ome. 

— Tins, disst-èle, varz'è d'èwou qui t' divins! 

Et èle clape li fènièsse. 

Djan ni s' sinteüâve pu. Il aureüve volti disfoncé luch 
d'on côp d' tièsse, mês come i n'inme nin lès scandâles dissu 
l”' reuwe, i s'a ractinu et il a moussi au cabarèt do cwin. 

La, il a bèvu dès gotes!... il a bèvu dès gotes!... il a tant 
bèvu dès gotes qu'il a tchèyu èdwârmu dissu l' tauve. 

Li lend 'mwin matin, quand i s'a dispièrté, pupont 
d mau! 

I w pleüve nin l crwêre : i w waseüve riprinde alinne, 
si piceüve po vôy s'i w sondjeüve nin. 

Quand-il a sintu qu’ c'èsteüve bin vré, il a fêt dès-entrè- 
chats pa t't'avau V cabarét... 

Mês ça w li doneüve nin dèl tchau po z’ayessi sès pra- 
tiques! 


3-9-1947. Désiré MARTIN. 


Li bon sèmeu 
Dialecte de Namur. 


A Monsieur AUGUSTE VIERSET, 
li pus vi di nos scrijets d' Nameñr. 


Dj’a sti binauje come tot, l'ôte djou en z’apurdant 
Qui vos estiz del sosse des Namurwés d' Brusséle; 
Dj’a rvéyu tot d'on coüp m’ passé dispeuie des ans, 
Vos y avoz voss paurt; èle y est nôbe èt bèle! 


* * * 


Estant on grand gamin — gn’a d' ça bin des saisons, 
Dj’aveuv’ come par azard gangni saquants mastoques, 

Dji n' sé pus bin comint, al pwèle ou au bouchon, 

A mwins qu’ ça fuche aux cautes ou bin a vinte des loques. 


Et di c' timps-là, mon Diè, d’t’afé come audjourdu 
Les caurs èt mi, véyoz, nos n’allinn’t waire échonne, 
Is m' brûlinn’t dins les mwins, dji n' les saveuv’ tinu, 
Et dj’achéteuve des lifes a z'è rimpli maujone. 


— * 


C'est st’ainsi qu’ dj'a trové, adon qui dj’ fieuve mi chwè, 
« Poètes Namurois » (1) voss bia p'tit vête ovradje, 

Qui m'a causé l' prumi di nos scrijeus patwés, 

Qui m'a douvièt les uches des biatés d' noss lingadje. 


V’ m’avoz fé lire Wérotte, les Molons d’ Moncrabeau, 

Et dj’én n'a mia z’inmé mi cwane di Sambe èt d' Mouse. 
Aprés ca sti Bodart, Pirsoul ou bin Loiseau 

Et tos les cis d’asteur qui m’ rind’nut |’ vie pus douce. 


Di’a li bin d' vos boquéts èt pwis « Vers les Lointains » (1) 
Dii vos a su do long pattavau vos tofirnées, 

Dins « L'île parfumée » (*) avou ses clérs matins, 

Au truviés d' tote l’Espâgne èt |’ Méditéranée. 


Ah! qué plaiji savoz, quand dj’esteuv’ prijoni, 

Di couru avou vos dins Malte ét dins ses rotches, 
Dins Rhode ou en Sicile, mon les macaronis 

Po z’i voûye les Alliés les mette didins leus potches... 


Avou des airs di rin, vos z’étrinnoz 1’ lectefir, 
Dins les pisintes di l'art ou del filosofie, 

Vos l’amusoz d’istwére, vos z’adressoz a s' cœûr; 
I amasse sins |’ sawét del vraye géografie. 


Pa totes vos frases lédjéres — ét sins waire s’astoquer 
T rote èt i s’instruit, i waite èt i l’admire: 

Vos fioz d’viser les djins èt vos fioz tot viquer, 

Vos savoz fé frumji djusqu’aux pus deurés pires. 


Po tos les bons momints qui dj’a conu dlé vos, 

Dins les ofiteurs wallons a paurti di m' djônesse, 

Dins vos lifes di totes sofirtes qui m’ont bin plait tortos, 
Dji vins vos apwarter vaici mi p’tite adresse : 


Accèptez-è |’ sincère et vie admirâcion, 

Li bofiquet fé des flefirs di mes doucés sov’nances 
Qui font r’glati dins m’ cœûr li pus tinre émocion, 
Vos dij’nut mes souwaits èt tote mi r’conichance. 


La Plante, août 1946. J. RIVIERE. 


(1) Titres d'œuvres de M. A. Vierset. 

Drèves 
Dialecte de Jamioulz. 


A ALAIN FOURNIER. 


Lès longués dréves dé coûrètes èt d' maronis 

dins lès doménes ancyins dèstcheûs 

qué lés-6rtiyes créch’neut dins lès plates-bindes 

èt qu'i d’mére in dômèstique a blanke tiésse, djardini 
qui n' sét d-é vidi tout sei. 


Lès vis monseũs sont môrts évla bin dés-ans, 

pwi P djonne mwésse è-st-avoye pou l’Amèrique. 

El notére n'a seû vinde èl propriyété. 

Batisse qui court su lés nonante sarkéle in pare 

èt i r’ssondje a lès rôses qu'i coudeut t’t-au matin 
pou Madame èl chat’léne qu'it si djintiye a c' tins-la. 


(El Chariguéte, avril 1938.) Willy BAL. 


v. I.: cotrète : sorbier. 


Lès tch’ minéyes 
Dialecte de Namur. 


Lauvau jusqu'à bin lon, s’tampéyes come dès tchandèles 
Pat’t-avau lès pôves twéts dès p'tits fumiants corons, 
Lès pénefisés tch’minéyes mont’nut pa ribambéle 

Etur lès nwârs tèris : nwârs tiènes di nwârs ratchons. 


Dispièrtéyes au p'tit djoû quand l'ome do fièr atèle, 

Eles satch'nut à grands côps dès fuméyes di pwèson 
Qu’éles ratch'nut, bouche au laudje, dins l’ vint qui lès sofèle, 
Qui lès bérce èt lès rôle en l’s-èpwartant bin lon. 


Ainsi viès lès nüléyes monte l’alinne dès forgnas, 
Dès fwadjes qui rodjich’nut l’ovradje po lès maurtias, 
Et co dès fièrs qu’on trimpe po l’ paix èt po lès guêres.., 

Ainsi do cœûr do monde s’élév’nut dins l' bruwed, 
Lès pwinnes èt lès souwéyes d'on pefipe di travayeis... 
O tch’minéyes, vos l' savoz : Tot n'èst qu’ fuméye su têre. 


1947. V. TONGLET. 


Lès deüs rats 


Dialecte de Thorembais-St-Trond. 


Deus rats s' foutinnent one dispouch'lée, 
D'vant l' saiwe di Paiwi, qu’ passe èl cou, 
Por one crosse tchamossée, 
Vineuwe au djou. 
I s’avinnent lanci au pus rate, 
Po l'apici, 
S' donnant des côps d' dints, des côps d' patte 
Et finichant pa s’apougni; 
Li pwél voleuve come dél pouchére, 
Par on grand vint, 
Mins on gendarme catchi, a survéyi l’affère, 
S’ frotant les mwains. 
Apré |’ bataye, i prind les deus cosses pa |’ garguéte 
Et po qui s’euchinnent one lécon, 
I les aminnent tote-sute, sins tambour ni trompéte, 
Divant |’ juge d’instrucsion. 
— Gendarme, à vosse chonance, li kink des deus mérite 
One punission ? 
S’ trovant fwart onoré et tot fier qu'on l'invite, 
L’ gendarme réspond : 
— Pour lors et nonobstant qu’il est probabe, 
Maugré leu sairimint, 
Qui l’innocint seuye li coupabe, 
Li coupabe dwét iésse l’innocint. 
— Gendarme, vosse résponse est st’onéte, dji pinse, 
Qu’on n’ sarot mia trover 
Et vos les accusés, dji vas lire mi sintince, 
Choutez! 

Peus-qu’on n' pout nin r’conéche l'inocint dèl coupabe, 
Vos avoz p’téte tos les deus twart, 
Po m’éspaitchi d' comète one erreur rigrétable, 
Dji vos condamne à mwart... 
Dijant ça, l' boune apôte, 
Sins r'grèts, 
Vos les avale onk après l'ôte. 
Li juge èsteuve on tchèt! 


Li lècon à tirer di st'istwère lamentabe, 


C'est auand on est fôrci di passer en jug'mint, 
‘Di todi waiti d'ièsse coupabe, 
Po ièsse condamné justimint. 


C. HANQUET. 


A Notrè-Dame d'à l' Basse-auve 
(Septimbe 1897.) 


C'est à vos pids, Notre-Dame d'à |’ Basse-Auwe 
Que vos èfants s'ont rachonés : j 

El's estinent là, le reche ostant que |’ pauve, 
Ratindant dé veuyie couronnés 

Vos fronts bènes, èt dè rimple l'espace, 
Dé I’ nom qu'on prononce se volti : 

« Vive Notrè-Dame » e n'a nec que s'eswace 
De vos I’ redire à plein gazi. 

Nos cœurs batinent, quand desquindant de s' tronc, 
Les ouies reglatichant d'amour, 

Nosse-t-archevêque a mètte chaque couronne 
Douc'mint, d' ses vos front tour-à-tour : 

D' ses I’ cia d' Jèse, puis d' ses l' vosse, Notrè-Dame. 
N'ètindiz-nè dè Parades, 

Vosse nom se doux, qu'on fait soner, qu'on clame, 
Que vos èfants dirinent tode ? 

« Vive Notré-Dame, Notrè-Dame d'à |’ Basse-Auwe » 
Nosse payes n'est néco sins fwè, 

Quand on estind t'osse bé reche èt pauve 
Tant des gins, jusqu’à d’ ses les twès, 

Répétant : « Vive Notrè-Dame d'à |’ Basse-Auwe! » 


S. G. 

Nos mouchons 


Dialecte de Bois-de- Villers. 


L' bon timps est rivnu, li nature est fouyuwe, 

Les artisses sont présints, c'est |’ momint des concerts; 
L’aulouwéte douvré |’ bal, si rate les-êreus vnuwes 
Et tot d’ swite, tos costés, dins les-ayes, didins l'èr, 
Dins les cortis, les bwés, les fréchaus, les bocadjes, 
Les flûtes et les chufléts, sins taurdji, s’ respondront. 
D’au matin jusk’à |’ nêt, ci n' séré K’ bias ramadjes, 
Ki doucés mélodies et ki clérés tchansons, 

Li faubite à nware tiesse i téré |’ prumére place, 

Cor ki |’ contre-fêsan tchante avou bin pus d' cœür 

Et maugré si longue tchanson ét ses tours di passe-passe 
Et pirdant |’ tchant des 6tes, come po s’ foute, li mokeur. 
Et, sus |’ bwés ki s’édwa, kand l’anêti va tchére, 
Acôrdant s’t’instrumint, li solisse raskigno, 

Dins |’ clére et paujére nêt, tchantré sins causu s' têre, 
Tchaurné, rusouwé pa s’ tchant, on Ze roviere tot. 

I comince pa sayi sakwants notes, come manslantes, 
Dire-t-on, mins bin rate il a tchwèsi s’ motif, 

Tot d' swite vol'là lanci di s’ bèle vwè si tchaurnante, 
Toü à toi mésuré, mésuré ou plintif. 

I n si rèpète jamais, tofére il improvise, 
Tchwèsichant s' téme selon l'impression do momint, 
Mins k’l’ecsaltée si flame, k’ifuche sondjeu ou trisse, 
On sint k’ tot vint do cœur, k’i tchante ses sintimints. 


Sus e' timps-là les fuméles, dins l' nid acovissies, 

Bin nouries pa les maules, bércées pa leus tchansons, 
Préparnu pasyinmint li troublant scret dé |’ vie 

Et les djonnes vont briji li meur di leu prijon, 

Adon, i fauré bin, ces p’tits-là, k’on les sogne, 

Les tchants s'è front pus rares, au mwins po sakwants djoüs, 
C'est k’ les maules vont ossi prinde leu paurt dé |’ bésogne; 
Kécfie à cause di ça les tchants n'è sront k’pus doûs. 

Ci m séré tos costés ki les-alées èt vnuwes 

Des parints ki pwatnu dé |’ vermine à leus p'tits, 

Jusq’a c' ki leus familes fuchnuche enfin divnuwes 

Fwates assé po l distrüre dins nos tchanps, nos cortis. 
Adon les méres vont rponre èt recover sins ratinde 

Et les tchansons rpidront di pus bèle tos costés, 
Sinon li raskigno, ki n' si fré pus étinde, 
Come s'il esteuve au dbout do z'-awè trop tchanté. 


E. FRANÇOIS. 


Deüs tchansons po Nanète 
Dialecte liégeois. 
imitées de Henri HEINE 


I. 


J'ai pleuré en rêve; je rêvais que tu étais morte; 
je m'éveillai, et les larmes coulérent sur mes joues. 


J'ai pleuré en rêve; je rêvais que tu me quittais; 
je m'éveillai, et je pleurai amèrement longtemps apres. 


J'ai pleuré en rêve : je rêvais que tu m’aimais encore; 
je m'évaillai, et le torrent de mes larmes coule toujours. 


II. 


Je me;crois pas au Ciel dont parlent les curés; 
je ne crois qu'à tes yeux : c'est là qu'est mon ciel. 


Je me crois pas au Seigneur dont parlent les curés ; 
je ne crois qu'à ton cœur, et n'ai pas d'autre Dieu. 


Je me crois pas au Malin, à l'enfer et à ses tourments; 
je ne crois qu'à tes yeux et à ton cœur méchant 


H. Heine. « Intermezzo ». 


I. 


— Mamèye, dj’a sondji qui vos-éstiz mwète : 
Dizos vosse blanc vwéle, vos sonliz 'ne pâquète, 
Et mi dji plorév’... adjéni d’lé vos... 

— Maméye, dj’a sondji qui vos-éstiz mwéte, 

Et l’érefire a v’nou qui dji plorév’ co. 


— Bh — 


Maméye, dj’a sondji qu'in’ ôte vis-inmév... 
Vos prustiz l’oréye as siérmints qu’i v’ fév’ 

Et v’ li aband’niz vos nozéyés mins... 

— E m' sondje, dj’a ploré : in’ ôte vis-inmév’... 
— Dji m'a dispiérté... èt ploré lontins... 
Nanéte, dj’a sondji qu’ vos-éstiz m’ crapôte : 
Nos-alis nos deûs, d’vins lès blondés pôtes, 
Riviquer |’ boneûr qui m’ fat tant sofri... 

— Mins l'èreüre a v’nou... Vos-inmez in’ ôte 
Et c'èst po coula qu’ dji plefirré todis... 


II. 


A tot côp bon, nosse vi priyèsse 
Vante li Cir, la-wisse qui c’ést djourmäy fièsse... 
— Mutwè fês-dj' pétchi, Nanète... mins dji n’ creüs 
Qu'â Paradis d' vos oûy’s si bleûs... 
Nos d'vans-st-ècinser d' nos priyires 
Tote li Sainte-Famile... — Mins dji frès-st-a m' vir: 
N'èst-ce nin vos, Nanète, qu'ès mi p'tit bon Diu, 
Mi-Avièrge èt m' mamé Jésus ?... 
Qwand m' pôve cwér rid'vinrè poussire, 
Li Diale hin'rè mi-âme è s' blamante tchôdire... 
Mins d' l'Infêr dji c'noh' dèdja lès toürmints, 
Pusqui dj'inme Nanète... qui n' m'inme nin... 
HEGEREUSE. 


Pâquète : communiante — adjèni : agenouillé — èreüre : aurore 
— pôtes : épis — priyisse : prêtre — a m’ vir: à ma façon, à ma tête 
— hin’ré : jettera, projettera. 


Viennent de paraitre: 


Des livres... 


15. — Auguste VINCENT. — Que signifient les noms des lieux ? 

— 1947, Bruxelles, Office de Publicité. Petit in-8° de 91 pp. 

25 francs. 

Voici un précieux petit volume. En trés peu de pages, son savant 
auteur nous offre « ... un exposé condensé, destiné à faire comprendre 
le sens et l'intérêt des noms de lieux, habités ou non, de la Belgique 
actuelle. » 

Destiné surtout, croyons-nous, à éveiller des curiosités, voire des 
vocations, cet ouvrage est clair, précis, d’une belle ordonnance et, 

comme il convient en la matière, très prudent, Son but de vulgarisa- 
tion ne l'empêche d'ailleurs pas de faire le point des connaissances 
toponymiques actuelles. 

Laissant aux spécialistes le soin de discuter, s'il y a lieu, nous 
recommandons vivement ce petit livre à nos lecteurs. Nous leur pro- 
mettons le plaisir de riches et nombreuses découvertes. 


16. — Louis LAGAUCHE. — L'aimant, poèmes wallons. — Pré- 
face de Charles Defrecheux. 1947, Liége, Imprimeries Natio- 
nales des Invalides. Gd in-8° de 203 pp. 80 francs. 


Des vers « littéraires » qui n’ajouteront rien à la réputation de 
leur auteur, bien qu’une partie du recueil ait obtenu une haute dis- 
tinction (les sonnets, médaille d’or de la S. L. W.). 


.. des périodiques 


16*. — L'Armanak de C. L. Walon lu vi tchéne du Vervi. 1948. 
— 1947, Verviers, Imprimerie « Le Travail ». In-8° de 144 pp. 
20 francs. 


L’ « Armanak » est exact au rendez-vous. Un calendrier wallon, 
des dictons, des prédictions et des œuvres, intéressantes et variées, 
des membres du Cercle. Le tout bien présenté, comme le veut une 
vieille tradition verviétoise. 


17*, — Bulletin de la Société de Langue et de Littérature Wal- 
lonnes. Tome 68. — 1947 (paru en 1948), Liége, Place du 
XX Août, 7. In-8° de 242 pp. 


Vient de sortir de presse. Bonne présentation matérielle. Contient 
de nombreux rapports — doléances, priéres des jurys submergés par 
l’afflux de non-valeurs; trop visibles efforts de ces mêmes jurys pour 
sauver quelques œuvres... Il contient aussi, évidemment, les textes 
primés aux iconcours 1936-1938, textes médiocres souvent, moyens par- 
fois — et l'on se demande quel intérêt présente actuellement leur im- 
pression, sauf pour quelques pages appréciables. 

Tout le monde ne sera pas de notre avis, bien sûr. Il n'empêche 
que nous eussions préféré trouver dans ce Bulletin des travaux sérieux 
— dûment iprimés, d'ailleurs — et laissés pour compte dans les car- 
tons. Car enfin, il faut mériter le nom que l'on se donne et, comme 
naguère, réserver une petite place à lla langue, l'envahissante littéra- 
ture dût-elle en souffrir. 


18*. — Bulletin de la Commission Royale de Toponymie et Dia- 
lectologie. Tome XXI. 1947. -- (Ministère de l'Instruction 
Publique.) 


Nous donnerons prochainement des indications sur le contenu de 
cette publication. 

D'ores et déjà, signalons que nous trouvons dans le tome XXI 
(pp. 161-200) le relevé critique d'Elisée Legros : « La Philologie Wal- 
lonne en 1946 », relevé annuel dont nous avons parlé ici-même en n'in- 
sistant pas assez sur son caractère scientifique. Le chap. « Littéra- 
ture dialectale » vient en bonne place et est assez copieux. L'ensemble 
de 1 étude donnera une idée exacte de la production philologique 
en 1946. 

(A suivre.) J. HENNUY. 


Concours spécial 
de Littérature Wallonne 


relatif à la pièce en un acte à imposer aux concurrents 
du Concours dramatique wallon du Grand Prix 
du Roi 1948. 


Le délai de réception des œuvres à présenter à ce 
concours expirait le 31 décembre 1947. 


Les œuvres ci-après sont parvenues au Secrétariat 
de l'Union Nationale des Fédérations Wallonnes : 


Li D'Vwèrd (1887), Djou d' Vizite (2148), Maisse Biè- 
trand (1411), Ine dèmande in mariache (77.77), Les 
Bernârd (3456), Lès Vis-Efants (1883), Ni v'lèyiz nin fer 
(2444), Atoü dè Hôsseü (1661), Li race qui mofirt (3333). 


Le Concours dramatique wallon du Grand Prix 
du Roi Albert. 


Cette importante compétition interprovinciale se 
déroulera à Liège les dimanches 4, 11, 18 et 25 avril 
pour les pièces au choix, 3 actes, et le dimanche 
30 mai (matinée et soirée) pour l'exécution de la pièce 
imposée en l acte. Ce concours revêtira cette année 
une importance toute particulière, étant donné le nom- 
bre des concurrents et la diversité des dialectes. Voici 
la liste des cercles admis au concours et des pièces 
proposées : 


« Les Francs Wallons » de Liége: « Mavas Fond’- 
mints » de N. Trokart; « L'Union » de Marchin: « L'idèye 
dé Curé » de H. Hubard; « Wallonia » de Bruxelles: 
« L'Ourbîre » de N. Trokart; « Les Wallons du Bassin 
du Centre » de Bruxelles : « Méne » de L. Noél; « Con- 
cordia » de Gembloux : « Li p'tit Mitan » de Lise-Lix ; 
« Art et Récréation » de Marcinelle: « El Marcheu » 
de E. Hespel ; « Théâtre Wallon Tournaisien » de Tour- 
nai: « Mariache blanc » de E. Hespel. 


Au cœur du pays mosan 
où murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis GO ans s'assure la meilleure 
RENOMMÉE, par la QUALITÉ 
de ses produits __ 


Pon d'tauve, 

Djéléye blanke 


Dialecte de Montigny-sur-Sambre. 


Sus I’ filé d' l’élèctrique, |’ fréd uviér’ a métu 

parèy’ à in bofiria cajolant |’ cén qu'i skéte 

in foûrau di blancs pwéy’s qu'on direut dès tchaussétes 
réfardélant dins |’ lin-ne èl djombe qu'i fét soufru... 


Pou lès grands âbes adon, sins foûyes éyé sins djus 

qui lès couches érsétchiyes toürnit présque à squélétes, 

il a djalé l’ broûyârd’ èt leis finès baguétes 

vos-ont, vèrdeûs d’uviér’, dès blancs r’djéts qui pous’nut... 


L'austweli padri yeûsses come in gamin qui grogne 
pace-qui s'a mau luvé ou qu'il a yeü dès brognes 
au truviè d' leû dontéle, dimeure gris éyé plat... 


I gna dèl nive plein l'ér étind-o lès djins dire... 
Triyanant, él vinte vûde, un bribeû qui wét ça 
fét l’ grimace en sondjant : « Qwé-ce qui dj’ va co dé vir’ ? » 


M. A. FRERE. 


Li culote 


Dialecte de Namur. 


Li blanc Châles dimetire au deûzinme el reuwe do For. 
Li seüle finiesse di s’ quartier waite su li d’dri; portant, èle 
sièt co bin : quand li Blanc fait s’ prandjére rèviersé su on 
cham et les pids è l'air sul tabléte tote basse, i pout passer 
s’ timps à sûre les pidjons des colèbeüs d’avaur-la qui saye- 
nut d' flaker les pidjons d' leûs vwèsins. Li Chéles vos di- 
reüve bin wou qu’ les biesses da Piére et da Paul moussenut. 
Mins dins c' qu'il est c’est-on brave ome, i lait les ôtes po 
c qu'is sont. 


sa MA 


Ï soktéye li mitan d' Vanéye les djanbes su s' finiesse. 
D'habutude, li dimègne, li londi et “ sèm'di, i va djouwer 
aux Blankès pires, sakans censes al pwèle ou au vingt-yonc. 
C'est-on biyeteü come i gwa were et avou ça i n'a pont 
chance. 


Wou va-t-i kwèt ses caurs qui vos m dimandroz ? Taur- 
djiz, ci n'est nin co tot. 


Li Blane est marié, il a on p’tit gamin et one tote 
djonne bauchéle; si feume po les noüri va lâver po les djins. 
Quand il a fwin, nost-ome vint tchitchi one taye avou on 
boquè d' crau-stofé et is’ sitaure por one prandière di sa- 
kans-eûres. 


Si feume i est faite; èle li lait tranquile. Et gn’a des 
côps quil’ Chéles, al véye sitwate tant des pices, atrape por 
one mastoke di coradje, va liter on batia et rapwate one 
trintche di tiésse presséye po soper. 


Mins l' péve mére a deur a fé et, bin sovint, èle ni sait 
loyi les des corons. Adon, èvôye les couvèrtes el reuwe des 
Lombards! Evéye li cote des bias djoüs al Grande Gardi- 
robe! Evôye l'armiwére èmon Mèkèye! 

Châles ni vwèt rin nn'aler. 


Siya, on li a scroté ses dérins gros sous al banque. Et 
dimègne passé quand il a vlu mète si bone culote, li cène 
qu'il a racheté al vinte po vingt-deûs censes, èle esteve 
èvôye. Ça, i l'a bin vèyu ossi! 

I wa pus qui l cène qu'il a su s’ dos, one en grije twale, 
tote rapistéye dins les fonds, disfligotéye padzos et trawéye 
au dgnos. 

I nwi fauretive one ôte. 


I va distcherdji one bilande di cimint. I gangne sept 
francs, è dispinse trwès et, bin djinti, è rapwate deüs. Les 
deus ôtes c'est po les Blankés Pires. 

Ci djoû-là, il a one chance di pindu. I fait vingt et vingt- 
yone a totes les maches. Quand i r’vint il a chis francs et 
d’méye. 

— Tins Cwèse, va kwér dis censes di tièsse présséye 
et on gros sou d' bire, la quinze censes. Véyoz bon cœür! 

Les éfants sont coûtchîs. Pus persénne. I n'est nin 
bièsse li blanc Châles. I catche rademint ses chis francs 
padzos on tilia quén’fiye qui s’ feume qui s' lève todi “ pru- 
mère ni li r'toûne ses potches quand i ronfèlerè co. 

C'est po z'awè one noüve culote. 


a thea. 


C'est qu'il est fiér li blanc Châles. Del samwinne ça 
passe co mins, i gwa tant des djins li dimégne po r'waiti 
djouwer. Et pwis, qu'est c’ qu'on saureüve dire ? Li chance 
frè quén'fiye des bias ouys a des noüvès potches. 

Li sèm'di, li Châles passe el reuwe di Vl Andje. Quéne 
bèle ocasion : one grije culote po trwès francs et d’méye. Et 
purdant citéle-la, i poureüve co garni ses potches. 

Li Blane “ trosse jusqu'al reuwe do For. 

Personne! Si feume est dandj'reü dischindeuwe rinéti 
s’ loque al pompe. Oyi les tilias sont co fin rodjes : la qu’éle 
finit di r’souwer. 1 

Is’ bache C’est cit-là portant, li prumi tilia jusse di- 
vant li stüve... Rin... Et padzos l's-ôtes ? Non, is tégne- 
nut bin tortos. Sintu, coudu, rosti l' Châles et I’ bèle grije 
culote séré vindeuwe dimwin a on payisan. 

Et bin, i frè s’ prandjére tote li djoûrnéye. Et il aurè 
one noûve culote po dimègne è yit. 

E r’loqu’tant si feume aveüve étindu chilter les caurs 
padzos ľ tilia qui boudjeive. Dimwin lèye et les éfants vi- 
kront bin. Et vol-la èvôye ossi rade tote binauje au botchi. 


— Djan, one live di bouli, do tinre la, on bon boquè al 
culote! 


1910. Ed. THIRIONET. 


Deux poèmes d'Henri Braqard“ 


Dialecte de Malmedy. 


Réscontrée â tofirnant dol vôye, 

èle mu fit on riyant bondjoû. 

Dju d’mande, loukant |’ visédje plin d’ réyes : 
One kunohance méskunohoue ? 


« Dju so, m’ dist-èle, vosse prumi pône ; 
l’'amoûr quu vos n' voliz rofivyi... > 

I m’ sonla quu tot P song dès vines, 

è m’ cofir, vunéve du s’astatchi. 


Ele mu prit |’ main duvins lés sines; 
ni lèye, ni mi, nu l’hît pus rin; 

sés defits éstit si frefids qu’ lés mines; 
on s’ mèta a djâser do tins... 

On djoûr portant vinrè la qu’ vos m’ véroz qwiter... 

L'ivièr sit bin sol pid |’ pus broûlant dès-èstès 

et l' grand brèsi qui blame come po n' djamây dustinde 

lêt-i aute tchwa qu’ dès cènes quu nou feü n' pout rèsprinde ? 


Do l’amoûr, quu v’ mourriz s'i v’ faléve è passer. 
d'meûr’rè c'on pô dol djéne qwand vos m' veüroz passer 
lès prumis tins. Après... Aroz-v’ co méme sov’nance, 
tél’ fie, d’ m'aveür vèyou ol flohe du vos k’nohances ?... 


(1) Extraits de « Poèmes choisis d'Henri Bragard », traduction 
et notes de Maurice Piron, « La Vie Wallonne » XXI, 111-127. - Le 
tiré à part (voir n° 11 de notre Chronique des Livres) peut s’obtenir 
chez la fille du poète, Mme Salpêteur, boulevard Luhr, 16, Spa. 


Carilion 
Dialecte de Heer-Heylissem. 


Dins lès tchautès swèrêyes dèl boune sêzon, 
dj’étind co sovint djouer |’ carilion, 

lu carilion dès viyès cures passêyes, 

avou s’ pléve du notes qui m’émacraléye. 


Et lés sov’nonces, bokéts d’ crustal, 
fiy’nét dès rondes du carnaval, 

ét ca chultéye, 

èt ca rud’léye, 

drwét foû dul cièl 

come dés p’tits piéls. 


Ca toume èt spite èt come dès pwès, 
dudins més vôyes èt d’ssus més twéts, 
ét ca zoup’téye, 

èt ça tchip’téye 

come dés pénsons 

dins lès bouchons. 

Du tins-in tins, ’ne dannéye vizion 
sone ét done come on gros bourdon, 
bagn’téye ét sone 

+ èt ça qui done 
come on baston 
su-r-on tchoüdron. 


Totes mès sâvatchès bièsses sont duspièrtêyes : 
la qu'èle su k'tap'nèt come dès possédêyes. 
Comint fé, mon Diu, po l' zès formêstrer : 
dj’a léyi m' vèrdjon dins l place d'a costé!... 


Raymond MOTTIN. 
Cure : méfait. 


Profiteu 
Dialecte de Charleroi. 


— «A vote santé! » — « Atout’ lès omes! » 
— « Ni choquons nén trop fôrt nos d'mis 
» Car i n' nos faut nén les amis, 

» Dispaude d'èl bire parèye, godome! » 
— « Viidéz vo vére tèrtous, èt come 

» Enawére dji vos l'é promis 

» El tofirnéye qu’arive, c'èst pour mi. 

» Chaquin s’ tour di payi en some! » 
Eyét c’é-st-ainsi, minme sins swé 

Intrè camarades, quand on s’wét, 

Qu'on ramouye djusdéqu’a |’ saul’riye. 

El résconte, eureus èt contint. 

Mins ? pus binauche d'èl confrériye, 
C'èst I’ cabar’ti, füchèz cértain. 


N. LEMAITRE. 


A titre de propagande : 


Versez 15 francs au C.C.P. 1827.90, de M. Gillain, & Bovesse 
(Namur) et vous recevrez : 
CINO NUMEROS DIFFERENTS des « Cahiers Wallons» (lére 
Série), soit environ 150 pages de texte sous belle couverture en 
plusieurs couleurs, ` 

Li queuwe del gate 
Dialecte de Namur. 


Ci n'est nin pa caprice ou pa manque di respect 

Qui les gates mosternut todi li p’tite sitwale 

Pa wofisqu’éles laiy’nut tchère di timps-in-timps |’ paquet 
Di ¢’ qui nos apélans, avaur-ci, des crotales. 

Quand Noyé a volu fér moussi dins s’ batia 

Les copes di totes les biésses, su l'orde di l'Eternel, 

Li gate fieuve des catours dins les yébes, avaur-la, 

Ca fait qu'il est trop taurd quand èle vint à l'apèl. 

Sins manque, èle va moru; pus d'on mwés i va ploure. 
Mais l” Bon-Dié ni vout nin |’ léyi-brouyi, 

Et po ca li èvôye one di ses andjes au s’cours, 

Po qui |’ pôve gate miérseule, n’achéve nin di s' néyi. 

En arivant su tére, l’andje vwét qu’éle si cotape 

T l vout prinde pa ses cwanes, mais ses dwègts sont grétés. 
Pa nosse Ségneur, dist-i, faut portant qui dj’ l’atrape 

Et c'est pa si p'tite queuwe qu'i |’ prind po P soléver. 
Durant les quarante djous, insi, i l'a sot'nu 

Et minme tant qui les aiwes ont sti totes risatchiyes : 
C'est po ca qu’ nos véyans cor au djoû d’audjoûrdu, 

Al’ gate one pitite queuwe afrontéye et r’trossiye. 


Jh GILSON. 


Histwâre d'on gamin d’Cèles 
Emon l'sœûr Josèf. 


Quand li p'tite a yeû sès trwés-ans, il a falu alé è scole aus 
Sœûrs. Marfye a acheté one pitite carnassiére di cir èt one 
noûve calote èt If a apontiyi on prôpe divantrin. Li preumî 
d'octôbe, après l'mèsse di rintréye, is-ont pris l'vôye di l'Ermi- 
tadge. Avou brâmint d's-ôtes, on z'a gripé lès quatôze voléyes di 
montéyes do Calvaire. I gn-aveut, plic-ploc ol Cour, dès p'tits 
gamins èt dès p'titès bwéssales, pindus aus cotes di lei momon. 
Ts tchûlint causu tortos èt, mauaré lès grandés gamines racho- 
néyes autoû d'zèls, lès méres avint mwints côps dès rûses do 

s'è disfè d'vant do ridtchinde. Li sœûr Josèf aleut d'one à d'l'ôte 
po les rapauji, en z'è t'nant deüs pa l'mwin. Quand l'clotche a 
sonè, èle lès-a arindji come èle a plu; pus, èle a r'clapè one 
èspéce di bwèsse à schnouf, po lès fè taire. 


Li p'tite sicole si lomeut l'Asîle. Ele èsteut bin clére avou sès 
deüs rindjiyes di finièsses arondîyes pa d'zeûs. Lès meurs 
èstint garnis di bèlès-imaudjes qui r'mostrint l'djoürnéye d'on 
p'tit gamin vrémint come u faut. Il aveut one bloüse bin prôpe, 
dès tchaussètes à rôyes èt i s'lomeut li p'tit Jean. Su l'preumî 
tâblau on l'vèyeuve fé s'twèlette è s'tchambe en s'lèvant. Pus 
lon, i rabrèsseut sès parints divant do s'mète à tauve po d'junè. 
Pus i n' aleut djintimint è scole, avou s'sêrviète dizos s'brès. 
Pus lon èco, i d'neut on sou à on pôve aveüle qui lí stindeut s' 
tchapia... Li dimègne, il aleut porminè dins lès campagnes, avou 
s'papa èt i sayeut d'atrapè dès pèwiyions avou one èspéce di 
poûjète. Po fini l'djoürnéye, i djeut sès prières à gngnos sur on 
p'tit banc. Portant, i gn-aveut one imaudje qui n'pleut nin siérvi 
d'èximpe, aveut dit ma sœür. C'èst-ce-t-èwouce qu'on vèyeut 
li p'tit Jean boutè au cul d'one tchèrète bâchîye à môde di 
vwèture d'alemand : on risqueut bin d'trop do se sbrôtchf | 


Dins d'fond dol sicole, inte lès deüs-uches, i gn'aveut one 
drèsse avou one avièrje dizos on globe, inte deüs bouquèts 
d'fleürs di papi. Divant lès p'tits bancs, c'èsteut l'tauve da m 
sœür Josèf, one grosse bèguène di Sint-Vincent avou on rond 
visadje à deüs mintons. Ele aveut l'air d'on fâmeüs jendârme 
Ele pwarteut dès bleüwès cotes èt on bleü dvantrin qui 
hértcheut jusqu'à tère. I pindeut à s'cinture on grand démont 
d'tchapelèt, avou dès grins t'ossi gros qu'dès cèréjis èt one 
tèribe crwés au coron. Quand èle rotut, tot çà chiyeteut come 
dès p'titès clotches. Mais, au pus sovint, èle èsteut assiíte di- 
vant s'tauve, lès defis pids sur on passèt, en trin do tèchi on 
tricot. 

Ele apurdeut aus p'tits à plèyi do papi po fè dès coqs, des 
batias ou dès saléres, ou bin à crwèjelè dès bindes di coleürs; 
c'èsteut lès «tissajes». Po c'minci l'vèspréye, i faleut fè s'pland- 
jire, lès brès r'plèyis su l'banc; li sœûr copineut d'one sôrte ou 
l'ôte avou lès p'tits scolis. Aus pus grands, èle apurdeut à 
comptè avou l'bouliér ou bin à lire lès lètes mârquéyes au ta- 
bleau èt lès scrire su l'ârdwèse avou one touche. 


Tènawète, one avirète vineut foute li disdu dins cip'tit mon- 
de-là et mète cul dzeüs cul dzos, c'èst l'cas do l'direl li bèle 
tranquilité da ma scefir Josèf. On z'è vèyeut saquantes si r'toür- 
nè en stopant leü nèz sur onc dès pus p'tits, qui d'meureut là 
sins boudji, blanc come on mwârt. 

»Ma sœür! Auguste a fait dans ses culottes! 


— Voyons, Auguste! pourquoi ne m'avez-vous pas demandé 
pour aller faire votre «grande commission»? 


Li Gusse èl riwèteut tot èwarè, pus s bouteut à tchûlè d'sès 
pus fwärt, tint qui l'sœûr Josèf, avou trinte-chis précaucions, 
satcheut l'malheureûs pèstifèré foû di s'banc èt l'èmwinrneut 
au « lavoir » po l'rapôpriyi come èle pleut. 


A l'rècrèacion d'dije eûres, on z'aleut djouwé dins li p'tite 
cour. Au mitan, i gn-aveut deûs balançwâres en bwès. On 
s'assiyeut onc di chaque costé èt on s'èsnondeut en z'aspoyant 
s'pid al tère; on s'fiyeut rdjipé non l'ôte jusqu'à l'copète. Tèna- 
wète, on pus arsôye zoubleut foû sins rin dire èt l'ôte ritchèyieut 
bon z'èt rwéd : on djeû po s'câssè one djambe l Au pus sovint 
on gripeuve dins lès rochérs qui bwârdint l'cour do costè do 
djérdin. Lès-èfants viquint là-d'dins come lèe Nûtons dins l'timps 
aus rotches di Furfôz. Les gamins í trouvint dès stûves po fè 
l'cûjène; lès gamins, dès tauves po t'nu botique; is vindint do 
suke à poûssîre ou à bokés dins dès bwèsses aus-alumètes. 


Tot l'long dès bâtimints, c'èsteut l'prèyau al valéye. En 
s'aspoyant al balustrade, on véyeut ténawéte sörti dès cûjènes 
li viye sœûr Vincent. Ele oyeut deur come on pot èt èle causent 
avout one grosse vwès come on-ome; lès èfants n n'avint fin 
ped! En dchindant trwés montéyes di l'ôte costè dol cour, on 
z'èsteut dins les Grands-Tchmins. I gn-aveut è l'ûréye, dri on 
p'tit meur, on grand trau èouce qui lès Scefirs tapint leûs scô- 
gnes di moules. Lès-èfants qué n'n'avint jamais pon véyu sayint 
co bin d'è satchi quéques-ones. Mais lès couyons n'wazint alè 
trop près pace qu'is s'dimèlfiyint d' l'Ome au Avèt. 


Li p'tit Josèf n'èsteut nin fwârt adrwèt d'sès mwins èt dji m' 
dimande s'il a jamais fait pôr one salière ou on coq. Mais i 
sratrapeut quand il èsteut quèstion do rècitè one fauve avou 
lès jèsses. Ï gn-aveut pon à lî prinde po dire « Le Corbeau et 
le Renard». I n'aveut nin chije ane qui sèpeut d djà comptè, lîre 
sès lètes èt lès scrire. 


Dispôye quéques mwés, Mossieu l'Curè If aveut apris à 
siérvi è l'èglije. Lès sœûrs, qu'è n' n'èstint percé bwagnes, avint 
tusè do lí fè dire mèsse. Eles H avint fait tos lès mousmints èt 
Sint Nicolès aveut apwârtè l'rèsse. Li p'tit Omèr sierveut. A 
l'Elèvâcion, volà qu'i n'saveut pus ç qu'i falleut fè. Et Josef si 
r'toûne bon z'èt rwêd sur li en criyant : « Alons, Omèr! lèvoz 
lcayètl» Lès bèguènes nè l'ont jamais rovtyt èt lf ont sovint ra- 
contè après côp. 


S 


Quand ç a sti lès pris l'dêrène anéye, li sœûr Josèf l'a tchwèsi 
po rècité. Mais, come il èsteut sovint avau lès tchamps, i s'brou- 
yeut co bin. Portant, il a bin falu sayi pace qui, aveut dit Mariye, 
ça aureut fait trop d'pwinne au P'tit Marchau. Moussi come on 
sôdart, avou l'kèpi su l'tièsse èt l' sâbe su l'costè, il a v'nu dire 
divant tot l'monde « La Revue du Général». 


« J'ai six ans, je suis un homme ; 
Je ne crains pas l'ennemi». 


Mossieu l'Curè, Mossieu l'Comte èt Mossieu Huberland, li 
régisseur, ont d'nè lès tamboürs èt lès trompétes aus gamins; 
lès poupéyes aus gamines. Et li p'tit Josèf è n' n'a ralè avou 
s'bia costume, en soflant dins s'musique. 


Li P'tit Marchau tot récrésté If siyeut en satchant l'cigare. 


Joseph HOUZIAUX. 
Sovenances do payis d' Saint-Haulin. 


Sondj’riyes 
Dialecte de Namur 


Dins l'pré tot carlori, dji wéte li ri couru 

Dins si p’tit lét d’cayaux, bwardé d’iébes ét d’ortiyes; 

Dji sondje anoyefis’mint qu’ainsi s’é va nosse viye : 

Lès djous qu’pass’nut, come l’aiwe, ni r’véront jamais pus. 


Quand-on-a dix-doze ans ét qu’on r’wéte divant li, 

I chone qui l'voye dé l'viye èst longue à n’pus fini. 

Pus taurd, su l'bwärd di Moûse, aspouyi su lès bayes, 
Tot sondjau, pa d’zefi laiwe, on r’wéte danser l’wârmaye. 


Lès nfiléyes qui s'è vont cobésassiyes pa l'vint, 
Bin rade si stril’nut totes; 

Ainsi nos-illusions chovéyes pa lès toûrmints, 
Tofin’nut tot-à fligotes. 


Béle wârmaye, bièsse d'on djou, plomion qui danse à r’laye 
Dizeû l'murwe d’létan qui r’glati vos coleûrs, 

Dji vwès volti vos djefis mais dji plins vosse maleûr, 

Car què sèroz co. d'mwin ? Et vos ? respond l’wârmaye. 


1947 V. TONGLET. 

Rintréye 
Dialecte de Sovimont. 


One berwete wide, qui brû qu’ca mwinne ! 
Comint va-dj’ m’y prinde po rintré ! 

Va-dj’ passé pau djardin, ou bin pau resséré ? 
Gn,a-t-i nin avaurlà on vi corau qui trinne ? 


Alons, tantpire, dji sérais franc 

Sür'mint dji n’saisirais persônne 

On m’ dirait : « Mon Dieu qué foû djénne!, 
Vos estoz co pire qu'on éfant...». 


Dji sé bin qui dj’ sost on grand lwagne 
Mais quwé v’loz, on n’si fait nin fé, 

« Wètiz m’féye, dja co sti rôlé 

Et berlaudé t t’avau l’campagne ». 


Après vos, c'est ça qu’ dj’aime li mia : 
Les prés, les bwés, li ri qu’berdéle, 
Les nûléyes, li vint qui soféle... 

Dji n'è pous rin... Ça est si bia lo. 


L. NAMECHE. 


Li vi batia 
Dialecte du Viroin. 


Li vi batia qu’ vos vyouz r’monté Moûse dins l' brouyard, 
Est-ce qui vos v’ raplouz bé qu’ nos l'avons vu diskinde, 
Gn-a dés-anéyes di ça, pus r’lijant qu'in canard, 

Aveu in galon blanc tout-autoû di s’ gros vinte ? 


C’asteut l’èsté adon... Et 1’ Moûse, in vrai mirwé, 

Dou batia qui glisseut sins fé d’brut su s’lustrine, 

In fyeut defis, aclapés yink a l'aute come lès rwés 

Qu'on wet su lès djeus d' cautes, dins lei mantia d’ermine. 


oh => 


Dji m' souvé co minme bé qui l' coumére dou batli 
Fyeut |’ buwéye dissus |’ pont èt qu'èle mi choneut bèle 
Avè sès bras tout nus qui stindèt dès draps d' lit 
Au mitan d' in tas d' foufes, au d'bout d'ène grande ficèle. 


Deüs p'tits-èfants courès la d'ssus come dès lapins. 

Deüs p'tits-èfants courèt la d'ssus come dès lapins. 

Ene pivwène, dins s' gayole, ramadjeut dins s' latin, 
Deüs jèranyom' tout roudjes flambèt come dès feuwéyes. 


Li batli, in fôrt gayard aveu dès brès brûlès, 

Stampé d’vant s' gouvérnay, asteut pris pa s’n-ouvradje, 
Mais quand minme, on l'vèyeut tanawète si r’tofirné, 
Rabrèssant d'in côp d'ouy li boneûr di s mwénadje. 


Et |’ batia, tout douc'mint, a passé d’vant nous deâüs... 
Il asteut dja bé lon qu'on oyeut co l' pivwéne, 

Et qu’ nos vyés co r’glati lès deüs potéyes di feü, 

Et qui lès p'tits sabots clicotès co su l' tchène. 


I s'a laissi glissi su l' courant qui |’ porteut, 

Et nos n' l'avons pus vu... Ayuc’ qu'il é-st-avoye ? 

. Dieu l’ sait !... S’a-t-i douté qui d’zous no vi teut 

No souv’nance li chuweut tout-au-long di s’ longue voye ? 


Tl a vu l’ plat payis, lès grands brès dès moulins 
Qui font leû signe di crwè au mitan dès tulipes, 
Lès môjonètes cwèféyes di panes ou bé di strin, 
Et lès grossés matrônes aveu lefis droles di fripes. 


Nous-autes, on a d’meuré sins boudji d' no culot, 

Contints dou bokèt d' Mofise discôpè pa I’ fènièsse, 

Jamais serans di r’wéti rivérdi |’ vi paltot 

Dès rotches toutes rascouvruwes di fétchéres èt d’ djiniésses. 


Ovi. c'èst li qui r’passe come in réve dins l' brouyârd, 
Tout vi, tout raclawé, bilé pa toutes lés bijes, 
Dislavé pa lès plouves, pus poüssif qu'in bagnârd, 
Aveu s’ mat qui rastét in vi bokét d’ vwéle grije. 


Ayuce qu'elle èst |’ gavole ? Ayuce qu'i sont lès p'tits ? 

Su lés plantches disbwéstéyes, gn-a pus ré qui clicote. 

Lès jèranvom’ sont mérts... L' bat’li ? C' vi-la, c'est li. 

Léye ? wété... Pauve pétite djint mwins’ pésante qui sès 
[cotes ! 

T craque, li vi batia ! T soumadje, i djémit ! 

Ca n'est pus qu'in sabot qui pûje mais qui surnâdje, 

Pace qu'in r'morqueũr li satche èt l’rastèt sins l'lachi 

Pa-dri l’élice d'ací qui bat euwe aveu râdje. 


— 44 — 


Tl èst passè quand minme... Nélu n' s'a r'tournè d' li... 
I-gn-a deûs-twès p'tits flots qu'ont wachoté su |!’ rive, 
Et l’euwe, pa-dri |’ cortéje, a ristindu sès plis... 

Il è-st-avoye dins l' breume come on mouche dins dèl nîve. 


Pouqwé c' qui vos brèyouz ? Ca m' va pourtant si lon ! 
Et dji n' vos r’coneu pus, vous qu’ dj’ ai toudi vu rire... 
On n’va né s’ disbôtchi pou in brouyârd, én’ don ? 

Si jamais on vos wét, qwé-ce qui lés djins vont dire ? 


Alons, c’ést tout... C'èst tout... Ni brèyouz pus come ca! 
Gn-a lontins qu’ dj’ai compris c qui v' s-a passé pa |’ tiésse, 
Mais c’est fini, asteure... Wétouz, i va fé bia : 

Aviè midi put-ête, nos drouvrirons |’ féniésse... 


Arthur MASSON. 
Novembre 1947. 


v. 12 : foufe : loque. v.15 : pivwène : bouvreuil. 


Les deus batlis 


Gn’ a nin ifit djoûs les êwes èstinnent a cofise 
Asteür, wétiz, vos vwéroz qué candjmint ! 

Ecor one miéte, on n’ riconét pus Mouse. 

Qué tins ! Maria Déyi,-qué poûri tins ! 

T n’fèt qu’ dé ploûr sins lanki one minute, 

Di tos costés, l'êwe vint pa gros bouyons 

Co pus mennéte qui do vré léchiron ! 

Persônne ni sôrte, on s’ rèsère dins s’ cayute... 

T m’ chone portant véye arriver vèla 

Tot trankilmint. deus bias gros nofis batias 

Télmint tcherdiis di tchaufadie, di gayètes, 

Qu’ l èwe monte dissu, qu'on n' saureuve pus rin mète... 
Tusou’à Nameur. li vovadie va fwâr bin: 

Faut dire qu'i n'ont fèt au’ dè dischinde li Sambe. 

Ci n'est pus l' min- me. no passer d'zo loont d’Djambe. 
Les éwes sont grosses, in’ faut nin fé 1’ malin, 

èt z'a moussi padzo |’ deuzinme arcade, 
Li pus vi des batlis, qui conét l’pont, 
Explique au cia di l'ôte batia d’ tcherbon : 
— Sûvoz-me, savoz, peû d’awé l’couyonade, 
I n’ faut nin grand tchôse po z’aler su |’ fond! 
— Dikwé ? Qwé djoz ? dis-s-ti ridressant l’tiesse 
Pinsez quénfie, qui dji n’ sés nin c’ki dj’ fés ? 
Vos vos brouyiz, dji n’ sos nin co si biesse. 
Dja passé pa des trans qu’estinnnent pus léds ! 
Si v’z’aler pa l’deûzinme, c'est vost’ afére, 
Mi, dj-vos l’répéte, dji passe pa |’ prumére. 
D’alieurs, dj’irés pus vite ét dji n’ pous mau... 
— Oh! Dji n’pous mau... a tchéyu l'eu dans l'eau! 
Respond l'vi rat d’éwe, fioz come i vos chone 
Nos n’taudjrans wère di vôye l'quéque di nos deus 
Qu’ aurè |’ pus d' chance, ki sèrèt |’ pus eureus... 
I l’est po rin, savoz, l' conséye qui dj’ done! 


Li mwéje tiesse ni vlét rin étinde a ça, 
Tot fiant a s’ méde, i vlèt mwinrner s’ batia 
Et ça sti s’ piéte ... 


Li prumi passe d’one trake ; 
Li deûzinme, sins s’jinner, vint bon z’é rwe 
Passe dilé |’ pile èt... gripe dissu |’ péré... 


eee j; * —＋3õV eee eer ees 


Au minme momint vla |’ bia batia qui crake ! 
Do côp l'djônne ome comprind qui l'a ieu twart, 
Qui I’ vi batli n’esteuve nin on vantâr ... 

I saye ratmint dé swire ses sâjes conséyes, 

I vwét qu’ l’est Djiles, c'est li qui va pati! 
Portant, t’ taleũr, i stopeuve ses oreéyes 

I l'est trop taurd asteur, i l'est rosti ! 

Su mwins’ di tins qui n'è faut po vos |’ dire 

Li batia clince èt s’ aspoôye su les pires... 

L’éwe li rascouve... Bintôt on nè l’vwèt pus... 
C'est l’punicion do batli trop tiéstu. 

Ci n’est nin quand on est tot prés di s’ piéte 
Qui faut qu’on saye di s’ siérvre des lécons 

Qui les vis don-nut... Qu'on i sondje one miéte : 
Is l'ont l' mwia fête, e' qui vout dire perfecsion ! 


Léon PIRSOUL. 

Dialecte de Namur. 


Au camarade Rèli, Ant. Binot 


Li Tchapèle do Pid d’Boudje 


Moussiye d'on blanc mantia dissu s’ nwére cote, cwè- 
féye d'on capuchon di bleuwès scayes, li p'tite tchapéle èst 
la stampéye, 

Nin lon do fort di Balârt, au pid do tiéne, 


D'on tiène qui gripe dizeü lès falijes di Plom’cot, tot 
long d'on meur di blanqués rotches, tachiyes do vèt dès 
bouchons qui créch’nu dins leis crayes, 


D'on tiene qui lès pleuves ont crèvaurdé di parfondès 
walbéres, 

D'on tiène qui gripe si bin rwéd qu'i parèt montér a 
Vassaut dés nuléyes, 


Vola trwés-cints ans qu’éle èst la, wétant pa s’ bawète 
a griles, chonant fér signe aus passants, 


Vola trwès cints-ans qui li p'tite aviérje, todi floriye, 
consoleüve lès disbautchis, doneüve l'espérance aus malè- 
reüs, 


Aus pèlèrins qui v'ninnent s'asgligni d'lé lèye, 
Aus voyajeürs, di n' pont fér d' mwéjés rèscontes, 
Aus tchèrons, di polu montér sins-acsidint, 

Aus carioteüs, di passér l' djoürnéye sins croque, 


Aus bribeüs, aus malades, aus s’tropis di totes lès 
sôrtes, di vôye fini leüs maus, leüs miséres. 

Mês Il’ progrès a roté. 

Pupont d' rochers, pupont d’ walbéres. 

Li maudit tiéne èst div'nu on bia tehmin, montant inte 
deüs rigléyes di maujones. 

Li p'tite tchapèle, qu'èsteüve mièrseüle, qu'on vèyeüve 
di d'lon, qu'a yen l visite di mile èt di mile djins, qui v’nin- 
nent dire leûs pâtéres divant s' bawète, èst asteure roviye 
dins s't encwègnûre èt is sont bin rares lès cias qui, en 

passant la, tape-nu co on côp d'ouy al viye bininméye. 
Moussiye d'on blanc surpli dissu s' nwâre cote, èle 


ravise on p'tit coraule qu'èst prèt po sièrvu one mèsse di 
mwârt. 


23-9-1947. D. MARTIN. 


Chronique des nouveaux livres 


19*. — Annales du Cercle Archéologique de Mons. 1946-1947. 
Tome 60. -- Mons, Secrétariat du Cercle des Archives de 
l'Etat, et Gembloux, Duculot. In-8° de 274 pp. 


Deux articles capitaux sur des sujets qui nous intéressent spé- 
cialement : 


« Un écrivain montois — L'Œuvre de Charles Letellier et sa place 
dans l'histoire littéraire », par Maurice PIRON (pp. 249-251) et 
Documents inédits pour servir à l'histoire littéraire montoise —« 
Catalogue analytique », par Maurice-A. ARNOULD (pp. 251-274). 


20*. — Bulletin de la Société Royale « Le Vieux Liège », 
A.S.B.L. — Liège, 25a, Quai de l'Ourthe. Le n°: 20 francs, 
abonnement: 100 francs. 


Nous nous excusons de n'avoir pas encore cité cette intéressante 
revue. Elle est d'aïlleurs connue partout... 


Au sommaire du n? 75 (octobre-décembre 1947) : 


« L'histoire des familles dans la Province de Liège depuis le 
XV* siècle >, par Ivan DELATTE; « Le Confiteor de Grétry », par 
Georges de Froidcourt; Jules HERBILLON continue la présentation 
des « Prénoms archaïques »; « Le Coin des chercheurs », comme d'ha- 
bitude, réserve quelques surprises. 


21*. — Bulletin de la Société Verviétoise d'Archéologie et 
d'Histoire. 34* volume (1944-1945). — 1947, Verviers, 
G. Leens. In-8° de 386 pp. 


Ce tome est consacré à une magistrale étude de l'Abbé Auguste 
MAQUINAY, ancien Aumônier divisionnaire : «Histoire de la paroisse 
de Verviers depuis ses origines jusqu'à nos jours . 


22*. — Chronique Archéologique du Pays de Liège. Organe 
Mensuel de l'Institut Archéologique Liégeois. (Maison Cur- 
tius, Liège.) 

Nous lisons dans le n 3 (juillet-octobre 1947) de la 88 année: 


Deux articles nécrologiques : « Edouard Poncelet > par Maurice 
YANS et € Georges Bonhomme „ par Jules DUMONT; « Histoire de 


dria en 


nos charbonnages — Notes relatives à l'exploitation de la houille à 
Flémalle-Grande », par Franz BERCK; enfin, dans le cadre de l'in- 
ventaire archéologique du Pays de Liège, un article d'A. VICQUE- 
RAY sur « La Descente de Croix du Couvent des Capucins de Spa, 
tableau disparu à la Révolution Française ». 


23* — L'ARSOUYE, revue mensuelle wallonne. Littérature, 
humour, folklore. Le numéro : 10 fr. 


Depuis quelques mois, I' »ARSOUYE> reparaît sous forme de bro- 
chure d'une quarantaine de pages, grand format. Cette nouvelle pré- 
sentation serait excellente sans des renvois assez agaçants. 

Contenu varié et inégal. A côté de textes dialectaux anciens et nou- 
veaux, bons, moyens et quelconques, épinglons la hardiesse des «Contes 
fantastiques» (en wallon) d'Anatole Marchal. Du même auteur, une 
étude (en français) très documentée sur « La Légende des Nutons». 
L'origine de ces mystérieux petits êtres et de leur légende a toujours 
été fort controversée. A.Marchal pousse très loin ses investigations et 
nous aurons un jour à reparler de ce travail. 

Citons aussi une « Etude folklorique sur les Processions » par P.-C. 
Meurisse, conservateur du Musée de Binche; des chroniques, des arti- 
cles biographiques et autres. Ajoutons enfin que ce périodique fait 
une large place au mouvement politique wallon. 


24* — LA VIE WALLONNE (1). 


Le dernier fascicule du tome XXI est paru en février. Pointons au 
sommaire : «Le Musée de Mariemont» par G. Faider-Feytmans; «Le 
peintre russe Michel Jakolev et son interprétation du visage de 
Liège», par E. Witmeur; des pages posthumes de Maurice Degey, sur 
«Guillaume Lekeu», précédées d'une notice de H. Heuse; des «Notes 
et Enquêtes»; l'eIntermédiaire Wallon»; la «Chronique Wallonne» 
(il est beaucoup question de Namur); les pages bibliographiques par E. 
Hélin, Léon-E. Halkin, Carlos Roty, G. Jarbinet, Jeanne 3ertrand, L. 
Thoorens et Albert Maquet. 


Et, ce qui nous intéresse particulièrement, «Trois poèmes en prose 


d'Henry Raveline» dont le texte a été impeccablement établi, introduit 
et traduit par Maurice Piron. 


(1) Voir indications pratiques et bibliographiques dans nos précé- 
dents numéros. 

INTRODUCTION 


Du spirituel fabuliste, nous retrou- 
vons ici le don d'observation, le sens de 
la vie. Mais ces qualités, orientées désor- 
mais vers l'étude de l'homme, bénéficient 
par là d'une profondeur singulièrement 
accrue. Elles donnent l'impression de 
s'épanouir sans effort, sous un climat 
nouveau. 


L'AN QUARANTE ! Titre double- 
ment suggestif depuis que la récente 
tragédie est venue infirmer le proverbe 
cher à nos insouciances. L'œuvre rend 
à merveille ce prosaïsme de chez nous 
bouleversé par un destin qu'on n'atten- 
dait pas. Mais les cœurs, désemparés 
un instant, se reprennent. Nous aimons 
ces vers parce qu'on y décèle tant d'équi- 
libre humain, tant d'amour durable. 


FLEURS ET FWITS traduit, au 
fond, le même optimisme de ces âmes 
assez larges pour tout accepter d'avance, 
tout aimer de la vie. A chaque âge, un 
fruit, une fleur tendent vers nous bien 
plus que leur symbole : leur bonté. Ce 
n'est point par hasard que le recueil se 
termine sur une vision d'abondance. 


Jean Guillaume. 


Henry Petrez 


L'AN QUARANTE! 


an trése sonèts 


Vi rime-rame : 
Dii m'è fou come di l'an quarante. 


GRIGNEU MARTCHI 


C'è-st-in pauve djoû d' mârtchi. I ploût. Qué tins grigneû ! 
Achide dissus s' balot, si tièsse èfârdèléye, 

Ene grosse mârtchande s'è sint ; èlle èst racrapotéye 
Dins s' gros surtout scrépé. Ele ratind... qwè, bon Djeû...? 


Li mârtchand d'asto lèye, s’amwinne, l'ér anoyeû ; 

Ele s'astampe, vos l'agripe èt, come ène dèmonéye, 
S'èlonde. Pou qu' l'ome comprinde li trèfond d' sès pinséyes, 
An tchawtant, èle l'assatche, li coboure èt li skeüt. 


Si visadje grimancéye tins qui s’ linwe bat |’ bérloke ; 
Ele sipritche dou ratchon, l'aute si choübe, è-st-a broke, 
Il al’ chouflot côpé, ’l èst la qu'i bat pou sot. 


Mins par chance, éne saki s’astaudje divant s’ boutique, 
I bize, il ést scapé... li grosse disfét s’ balot 
An réminant tout woût : « Poûri tins pou |’ pratique. 


Dri m’ fègnèsse, 1-8-40. 


As 


1 
A TCHFAU SU IN MANTCHE DI RAMON 


Elle astoke si vélo t’t-au d’dilong dèl bôrdüre, 

Dimére a tchfau su s’ séle an si rpwésant su s’ pid ; 

Ele moustére éne béle djambe. C’é-st-éne djonnéte. Ele rit ; 
Dins s' visidje machuré, dji vwè sès-oûy rilfire... 


In p'tit djonnia s’amwinne, sins trop présser l’alûre ; 
I mèt s' mwin su |’ guidon, a pwinne ôse-t-i |’ wéti ; 
Ele mèt s' mwin dissus |’ séne ; ça nèl fét nén cranki, 
Il’ rissatche tout bél’mint... la wète ène émantchire ! 


Ele raproche sés frizétes, li wéte bén djintimint, 
L’apurdice lève sès-oûy, èle djipe di contint’mint, 
AI tchalefir di s’n-alinne on diréve qu'i s' disdjale ; 


Ele cause, i chofite... adon... i r'mèt s' mwin su |’ guidon, 
Léye li sène a l' copéte, i n' li r’ssatche pus sa-on... 
I mouche pou |’ preumi cép dins |’ payis dés macrales. 


s Dri m' fègnèsse, 11-3-40, 


PAUVE VIYE DJINT 


I brouwine sins lachi, lès gros pavès r’lfij’nut. 

Su 'n trotwêr, deûs wézénes, mérseüles féynut |’ canlète. 

Ene viye djint monte li place, djoque tous lès deûs-twès mètes, 
Drinciye dizous s' caba ; on wét qu'èle n'è pout pus. 


Ele ride, si staure fine longue, come in vi tchfau foûrbu. 
Si caba s' tape au laudje, lèt chaper dès bréjètes 

Qui si spaud'nut dé lèye... Pauve viye djint, qué planète ! 
Fyant chénance di n' rén vir, lès canlètes rimouch'nut. 
Mins ca n' dure nén lontins, la qu'èle si rapaupiye, 


S’achid, wéte autou d’ léye, èt sins présse, a charchiye, 
Met l' tchaufadje dins s' tchéna ; graz’néye inte lès cayôs 


Pou-z-awé l' dérène plotche. Ele si boute a quate pates, 
Si ristampe come èle pout, si r’kétche avou s’ niyô 
Riprind |’ vôye di s’ calvére, twardeuwe, ployiye è quate. 


Dri m' fègnèsse, 19-83-40. 


L'OME A S' CHIKE 


I-gn-a yink di disdût dins l’ cabarèt d'an face ! 
Tchantadje èt discussion. C'èst bén seür dés-omes plins. 
Asto l'uch, éne comére, tènant s'n-èfant pa l'mwin, 
Wéte di vir pau carau si s'n-ome n'èst nén dins |’ place. 


Ele toctéye au montant, on drouve, dèl fumère passe 

Pa l' craye ; après, vént I’ tiésse dou cabarti. L’ gamin 

Furét, broke inte sès djambes ; l'ome rit... come in grigne-dints, 
Et sins nén choûter |’ feume, clape l’uch di toutes sès fwaces. 


Nén bén lontins après, li djonne sôrt' avou s' pa, 

L'ome a s' chike ; mins a l'ér', i sint co mia qu'i nn'a, 

I wéte si feume tout bièsse, vout s’ mète an route, aroke. 

Li gamin |’ prind pa l' mantche, si feume l'apice pau brès... 
S'il èst sô, c'èst d'azâr... Tènawète, i barloke... 

Djèl étind qui marmoûsse : « Faut qu'on disfinde sès dwéts ! » 


Dri m' fègnèsse, 6-4-40. 


AVONS-N' SITI COME ZELS ? 


Dji wéte sacants-érnaujes qui djoûw’nut 'ne paurt aus mas; 
Li pus crékion dèl binde mi parait fwârt adrét’ ; 

Pou tchitchi i s’asgligne, sére én-ofiy ét récta 

Sul cén qu’é-st-adjusté, on étind s’ djasse qui péte... 


I-gn-a d’dja dès r’nigués, l’s-autes ni val’nut nén mia, 

Is vont yésse disploussis ; conte di li, faut qu’on piéde. 
On djoke, c’ést li qu'a P gangne ; Ma fét mirabilia. 

I r’tire lés mas d’ sés potches ét lés stitche dins s’ casquéte. 


Gn-a yink qui tape pa d’zous, la tous lés mas staurés 
Qui biz’nut, r’dondén’nut ; lès djonnes si sont daurés 
Al tére pou lés rascoude. Li p’tit bouche, lés rabougne. 


On |’ ripoûsse, i trébuke, vole li cu dins |’ richo, 
Lés-arwines sipit’nut... An bréyant, li p’tit tcho 
Si r’léve, si choûbe, bérdéle... èt d'au lon osse si pougn’. 


Dri m' fègnèsse, 11-4-40, 


— 2 


SODARDS A L' CANTINE 


Li cantine èt l' cûjène sont-st-asto dèl maujo. 

Li twès-quârts dès sôdârds ont d'dja pris 'ne miyète d'âdje, 
Gn-a branmint dèl comune èt dès vilâdjes d'asto, 

Oussi ¢’ mèst qu'ène covoye di parints ; qué dalâdje ! 


Li cantinier mârmoûsse, i faut qu'i siève au pot, 
Tél'mint |’ bire fét dèl chime ; ça rastaudje li vindâdje ; 
In’ s'è fét nén pou ça, tout satchant su s' turo 

I ratind paujér'mint d' sawé fé |’ rimplichâdje. 


Li cén qui fét |’ cfijéne, c'ènn'è-st-in pére di chèf ! 
Il èst crau come in mwinne, sins manque, i nadje dins |’ sauce. 
Li ratatofiye caboût, au son dèl T.S.F.... 


L'armonica ronfèle, on s' cwèréve al ducauce... 
Mins la qu'al cwane di l'uch s'astaudje in vi bribeu. 
Li gros done in d’mi pwin... l'ome è va, lér’ pitieü... 


Dri m' fègnèsse, 21-4-40. 


LI DIJ DI MEY 


C'èst vèrdi, djoû d' mârtchi ; |’ baromète è-st-au bia; 
Tant mieûs, dji sè binauje ! nos-aurons 'ne bèle djoürnéye, 
Dji m'è va vir su l'uch monter lès boutikias. 

Mins qwè ? Lès martchandijes ni sont nén disbaléyes. 


In vwèsén m' dit: « Comint, vos n' savoz nén c' qu'i-gn-a ? 
Li posse anonce toufèr' qui l' guère èst dèclaréye. » 
Dj'ènn' atrape li tchau d' poûye. Li pus tèribe flaya, 

Nos l'aurén' dissus |’ dos ?... Pauve payis, pauve arméye ! 
Dji bré pa-dri m' fègnèsse, èt dji n' m'è sé rawè 

Divant més-ofiy brouyis pass'nut lès pète-èvoye. 

Pauvès djins ! Qué misére ! Ça n'arète nén su |’ voye. 


I pass'nut... Oûc’ qu'i vont? Dwèt d'vant zèls sins sawè, 
Emwinnant lès ratayes, lès-èfants a fachéte, 
Dins tout g' qui roûle, dispũ l'auto djusqu'a |’ bèrwète. 


Dri m' fègnèsse, 1940. 


LF RANC? 


LI PINT'COUSSE, DOUZE DI MEY 


Droci, c'è-st-a l’ Pint'cousse qu'on fét s’ profèssion d' fwè. 
Maugré lés-évén’mints, on fét |’ cèrèmoniye. 

Branmint dès djins a mèsse, qwè qu'on n' fuche nén au stwèt ; 
Après |’ sèrâde d’ayir, i faut qu'on s' rapaupiye. 


Mins dou tins qu’ lès-èfants r’cuv’nut li Rwè dès rwès, 
Dés-avyons bombard'nut... ca file, ca bouche... on criíye, 

On s'aclape auzès meurs, pinsant mia s' mète au r'ewè ; 

Dès pauquis, dès pauqu’résses brèy'nut... Ene feume flauwiye. 


Li vikére fét s' possibe pou rapaujî lès djins, 
Ï n' lèt sôrti pèrsonne, il èspétche li panique... 
Lès mwés mouchons sont woute ; on èst pus mwârt qui vike. 


On va pa d'zous l'èglije, dins dès grands soutèrins, 
On chit 'ne pitite pauqu'rèsse qui lume avou s' tchandèle, 
Toute blanke, dins s’ blanc fofirau... gn-a si p'tite mwin trimbéle. 


1940. 


LI DJOURNEYE DOU TREZE DI MEY 


I n° vaut pus causi P pwinne di quiter lès gayétes. 

Li «sirinne » di malefir nos-«alèrte» côn su côp. 

I faut d’mérer dins |’ cauve, c'èst la qu'on pout l' mwins' mau, 
Achi yink conte di l'aute, su dès késses, a djipéte. 


En-avyon file li mwârt an plonjant d'al copéte... 

Tacatac... on mitraye... Boum !... on si r’ssatche dins s' trô. 
Tout trimbéle... on étind si spiyi lés caraus... 

Pont d' criyeriyes, pont d' bréyadjes... di l’angouche... li pépéte. 


Li pus djonne di mès fiyes si racrapote dé mi, 
Gn-a lès lénes di m' pus grande aui marmofiz’nut 'ne priyére, 
Mi viye manman nos r’wéte, osse si tiésse ét djumit... 


Gn-a dès sôdârds dé nos... A tchfau su ’ne vive tchéyére 
In lidjeũ vide si vére an djant : « Faut-st-arédji ! » à 
On n' rèspond nén... on chofite... au lon, ça bouche toudi... 


1940. 


> 08 = 

LI GNUT DOU TREZE DI MEY 


Nos nn'alons passer l' gnût dins I’ grande cauve d'in vwèzén ; 
In p'tit momint d' rèpit, nos pwârtons nos payasses, 
Nos-avons peü d’awé dés-obus sul tignasse, 

Nos-éstons mau stitchis, inte defis feus, c’ést nén rén... 


Dins |’ bwés, li D.C.A. satche a make, ni djoke nén, 

Gn-a lès-obus chil’nut, ça bouche a toutécrasse, 

Nos-éstons sankéneuwes... éne viye djint qu’ést bounasse 
Ni chéne pus di ¢’ monde-ci... éle bérdéle avou s’ tchén. 


M' manman qu'a quatre-vingts dit co dès couyonâdes 
Pou wéti d’ nos distrére. « Dji n’ compte pus, sa-on, m’ fi, 
Cint côps su dis munutes, au diâle lei canonâde ! 


Et d'ayeür nos n' plons mau, i n’ tchérè rén droci, 
Nos-éstons tréze dins |’ cauve, ca va nos pwarter |’ chance, 
Et audjoûrdû, c’ést |’ tréze... Dwarmoz, n’euchiz pont d' transes.» 


1940, 


LI GNUT DOU QUATOZE DI MEY 


Qué djofirnéye... on vike co... neuf eüres èt d’miye au gnût. 
C’ést décidé, on part’ ritrouver s’ parintéye, 

Fleûru n’ést nén si lon... Pus pérsonne, pupont d' brit... 
On part’, léyant dri li l' sipaugne di trinte anéyes. 


Kértchi, drinci, on coûrt... Nén lontins... li disdût 
Ricomince... qué tonware... on s'aclape su l'uréye... 
C’é-st-in canon dé nos... dj’ai pinsé : «nos v’la cits.» 
Mins on ravike éne myéte, arivé sul pavéye. 


Drola, c’ést pus paujére... C’é-st-éne vréye gnût d’ésté, 
On kétche tout sul vélo, mi manman r’prind s’-t-alinne, 
Nos wétons pa-dri nos, gn-a |’ feu d’ cénq-chis costés ! 


Est-ce qui tout Djibloû brûle ? No cœûr èst crévé d’ pwinne... 
A twès-eûres au matin nos nos bétchén’ a toûr, 
Tout-an dijant 'ne pâtèr a l’Aviérje di Bon S’cofirs ! 


1940. 


= 56 = 


LI GNUT DOU DIS-SET' DI MEY 


Nos-éstons arivés tout djusse pou t'nu |’ pot dwét 

Amon dèl parintéye qu'avéve lèvé li s'mèle. 

Del gnut nos-èstons vint’ dins-n-ène boune cauve, au r’cwé, 
Dji sé d’ garde ; autoû d’ mi, on sokiye, on ronfèle... 


Et dji r'pinse a m' gârçon qu'è-st-èvoye, dj'ai in pwèd 
Su li stomac’... Alons, pont d'avance, faut fé |’ fèl... 

Ene eüre èt d’miye... Dji r’monte èt, pal fègnèsse, dji wè 
Vrémint come an plin djoû, tél’mint li lune èst bèle. 


Dji wè... Dins l' reuwe, saquants sôdârds conte lès maujos, 
I rid'nut djusqu’a l' cwane, sins pont d' brût, a bachéte. 
I travérs’nut |’ pavéye, a dadaye au galop. 


Leû fuzik dins leù mwin, leû casse djusqu’a l’anète. 
Astefire i sont dins l’ombe, aus-aguéts, fwârts méfiants, 
Dji wéte leûs casses... leûs casses ?... Bén godoye ! 
[ C’ést d’s-Al’mands ! 


1940. 


ASTEURE 


Toutes més djins sont rintréyes, vè m’ la dins més cayés. 
Dj’ai sti distrût, piyi, mins dji n'è piéd nén |’ tiésse, 
I-gn-a bén pire qui mi; a qwé bon fé |’ brèyau ? 

Dins |’ viye faut dou corâdje... Dji sé pa-dri m' fégnésse... 


A l'aute dibout dèl place, gn-a l' banc dès vis fafyaus 

Bén métu d’zous l'ombradje d’èn-âbe twârdu d' viyèsse ; 
Asto i-gn-a 'ne tchapèle, mins pupont d' sint dins |’ tré... 
Ene tchapéle sins rén d’dins, qwé ¢’ qui ça pout bén yésse ? 


Ene comére, in viy ome, èt deûs sôdârds su |’ bane 

Wét’nut |’ djè d'in gavio qui s’asprouve au pas d' l'ôwe. 

I riy’nut plin leü vinte... Aurons-n’ co dès rascréwes ? 

Ewou nn’alons-n’ ? In tré... C'èst l’ potale vide... Qwé.. Quand?.. 
Li gnût tchét, dji r’guigne co... fét gnût, dji compte lès stwales. 
Dji n’ pou. Dji sé spotchi... Qwé cwé dissus més spales ! 


Dri m’ fègnèsse, 1940. 


FLEURS ET FWITS 


Chis tapes di m’ viye avou fleürs èt fwits, 
Come ça chore, sins poulu s' ragrawi 


Baron d' Fleüru 


ee 


A dij ans 
'ne trawéye dins |’ ruwale 
Maraude aus grusales... 


LES GRUSALES 


« Aye ! lal’ cinsi qui vént ! » 
Nos-éstons a maraude 


Didins |’ djardén 
Di m’ vi parén. 


In côp di scoriye clatche ! 
On s’ racrapote, on s’ catche. 


Dri lès grusalis, vûwe di mouchét, 
On r’guigne sins pont fé d' brût, come s'on èstéve è cwète, 
Mins personne ni tchik’téye a l’uchét... 


On r’mindje dès grusales djusqu’a |’ garguéte, 
Dès blankes, dès vétes, dès roudjes èt dès nwâres a pèkèt. 
On s' dispétche, on s' boure, si bén qu'on gléte... 


On rintère machuré, 

Grand manman bèrdèle : « Dimègne pou r’ciner 
Gn-auré pont d’ taute 

Di vosse difaute ! » 


Qwé qu'on seüche qui c’ést dès prautes, 
On choûbe sés-ouy a s' cindrén... 


= We 


A seize ans 
Riguigni lès pomes 
Pou voulu fé d' l'ome... 


LES POMES 


Nos-èstons dins |’ rèclôs, 
A deüs, ni pus ni mwins'. 


C'èst nén biacôp ? 
C'èst tout ç' qu'i faut. 


L'aute, c'èst mi p'tite vwèsène ; 
Quénje ans... mi cœûr muséne. 


Ele coürt, bize, zoupèle come in gad'lot ; 
Dilé |’ pus bia pomi la qu'èle dimére a-ote. 
Dj’advine si dzir, sins qu’éle lache in mot. 


Dji coud |’ pus bèle pome, èle mèl sicrote ; 
In côp d' sès blankès piéles, c'è-st-in chaurd d’én-agnot. 
Mi, dji mindje dés-ouy pome ét Lolote. 


Li p’tite macrale mèl tind, 

Més lépes s’aclap’nut al place di sés dints ; 
Bétch d’inocince 

Pris a non-syince... 


Dji bat l’ bérloke èt dji pinse : 
«l a bèle qu’Adam fyait |’ tchôtchô! » 


ST e 


A vint-ans 
S’on s' pique auzès rôses 
C'èst lès spines lès causes. 


LES ROSES 


Li rôse di mès vint-ans 
Djèl ai r’trouvé flaniye 


An ranchènant 
Dins-n-in ridant. 


Si trisse èt coûte istwère 
M'a r'vènu al mémwére... 


Nos nos pormwinnén’ nos defis pau brès ; 
Umant l' vènéye dès rôses, nos tièsses si djondén’ prèsse ; 
Djéli-y-ai coudu |’ pus bèle a s' chwès ; 


Mins la ’ne sipine qui m’ fét payi m' djèsse 
Mètant 'ne make di roudje su 'ne blanke pètale. Aus-aguèts, 
Djèll' ai vèyu wéti l’ rôse di crésse, 


Nâreüse, mi rinde li flefir... 

Et dj’ai sintu, pour lèye si clôre mi cœûr 
... Blanke rôse tatchiye 

Imâdje dèl viye, 


Sonner pou l's-autes, qué biéstriye ! 
Oy ! Et maugré tout pourtant... 


— La 


A trinte ans... 
Avou |’ djus d' nwéjin 
C'èst d’ l'amoür tout plin. 


LES NWEJINS 


C'èst l' séson dès nwèjins, 
Qui stritchnut dins mès winnes 


Li djus d' leüs grins, 
Dou vif ardjint ! 


Dj’abrésse li chwès dèl vîye : 
Dou bouneûr a bréssiye... 


Wé, l bia solia, c'èst pour mi qu'i lût ; 
Li vint dins lès fouyadjes djoûwe dissus si p'tite flûte 
Pour mi tout seû ; sins djoke djoûs èt gnûts 


Li p'tit ri m'amwinne dèl jwéye a s' chûte. 
Tous lès mouchons tchant’nut ; jamés parèy disdût 
N'a rimpli lér’. C’ést pour mi ! Dji tũte 


L’amofir ! Dji tüte li vén ! 

Tére di bunauch’té, d’lé vos qu’on-z-ést bén ! 
Trinner dés tchinnes ? 

Viyés ranguinnes. 


Li djus d’ nwéjin néye lés pwinnes. 
A vo boune santé, més djins ! 

NOTES 


adrét’ : adroit 

: en arrêt 

apleûre : affluer 

arwine : enfant méchant 
bèle : 'l a - : on comprend... 
bowéye : touffe 
broke : yèsse a - 
chârchiye : a - : 
chaurd : brèche 
chwès : choix (ici : le meilleur) 
cwète : lit de plume 

disgârciner : répandre 

dispaupi : éveiller 

djipète : a - : en équilibre 
dauborer : peinturlurer 

drinci : ployer sous la charge 
èfârdèler : envelopper 

frizétes : cheveux frisés au front 
gavio : gamin 

mago : gésier 

make : tête d’épingle 

mirabilia : merveille 

: trésor 

non-syince : insciemment 

ote : ni pus sawè - : n'en pouvoir plus 


a-ote 


: rester court 
a pleines mains 


niyô 
24 


ôwe : oie 

pére : in - di : un drôle de 

plotche : petite parcelle 

quénje : quinze ( terme de jeu de 

[balle 

ragrawi : ressaisir 

: fureter 

repousser avec poings et 
[pieds 


ranchèner 
rabougni : 


rascrôwe : malheur, ennui 


rime-rame : rengaine 
riniguer : ruiner au jeu 
vous savez 

sinte : ressentir 

spiter : fuir à la dérobée 
sto : tronc 

tchikter : bouger 
tchitchî : toucher le but 


tchôtchô : impatient, exalté 

toutècrasse : a - : extraordinai- 
[rement. 

grosse pipe déjà beaucoup 
[fumée) 


sa-on : 


turo : 


boire avidement 

petite porte pratiquée dans 
[une plus grande. 

senteur 


tater : 
uchèt : 


vènéye : 


L'AN QUARANTE est inédit, FLEURS ET FWITS a paru légèrement 
différent, dans le journal « L’Entente » de Fleurus, en 1947. 


Dialecte de Fleurus. 

Cogia dA 


Ey 


Au cœur du pays mosan 
où murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis 60 ans s'assure la meilleure 
RENOMMEE, par la QUALITE 
de ses produits _ 


Pon d'tauve, 
Pon d geuſton, 
Pon d'dicausse, 

` 1. 
UOT LITTLE 


Sur un livre à paraître : 


“Poèmes Wallons 1948 „ « 


Mes quelques lignes ne constituent ni un article publiei- 
taire, ni un manifeste. Tout au plus marquent-elles une prise 
de position que les lecteurs de ma chronique des livres auront 
d’ailleurs devinée. 


D'autre part, on pourrait s'étonner à bon droit de me voir 
traiter d’un ouvrage à paraître, si je ne disais que j'ai eu la 
chance de consulter les épreuves typographiques, que l’ouvra- 
ge est d’une importance capitale et, enfin, qu’il sera vrai- 
pe press sorti de presse au moment où paraitront ces 
ignes. r 

Voici donc réunis dans un même volume des poêmes inédits 
de Willy Bal, Franz Dewandelaer, Jean Gullaume, Albert 
Maquet et Louis Remacle. Voisinage remarquable que celui 
des dialectes du Brabant wallon, de l'Entre-Sambre-et-Meuse, 
du Pays de Liège et de l’Ardenne. D'autant plus remarquable 
qe chacun de ces dialectes est représenté par un poête de 
classe. 

Et d'abord Willy Bal, cet intellectuel terrien à l'émotion 
large et farouche;poête frémissant, lourd d'un héritage de 
labeur et auquel une simple borne redécouverte dans un 
champ inspire une puissante symphonie d'amour. Les phra- 
ses sonores s'égrènent lentement ou tombent dru. Des vers 
libres, une musique née de la terre et montant spontanément 
des lèvres du pensenr.... 

Franz Dewandelaer vient ensuite, visionnaire grandiose 
brossant dans une sarabande d'images la misère humaine. 
Les mots s'accumulent, claquent comme autant de fouets ou 


de drapeaux. Puis le silence, lourd ou violent... comme èl 
bribeü 


(1) Poèmes wallons 1948. Poèmes inédits et adaptations françaises. 
Ed. L. Gotheir et Fils, rue Bonne-Fortune, Liége. Tirage limité à 
250 exemplaires sur velin. 

Et puis voici les lyriques. Jean Guillaume, d'abord, de qui 
le soi-disant hermétisme n'est en réalité que discrétion et 
douceur dans une volontaire et sublime désincarnation. On 
pense à un nouveau Renkin, plus symboliste que le premier, 
sinon plus profond. Ecoutez : 


N'awè qui m' tchambe 
Po vos ratinde 

Quand vos vairoz distinde 
Li lampe 


Et mès deüs mwins dins lès deüs vosses, 
Mi léyi d'ehinde au fond dèl fosse, 
Quand vos vairoz, 

Quand vos voüroz. 


Et d' Voite costé, 
N'awè 

Qu' vosse crwè. 

— Et vos r'trover. 


Albert Maquet, «Djeü d’Apéles». Un poête, un livre. 

Eh! bien, non. Maquet est certes et restera un inquiet; 
mais aussi, mais surtout c'est le chercheur lucide plongé 
dans un monde d'hypothèses : 


Si lés-dbes sitindit leis cokes 
A tot m’ véyant passer 


à moins qu'il ne fasse irruption en soi-même, 
ine fleûr èl main po dire di s'lèyi djonde 
Et enfin, voici Louis Remacle et le simple témoignage 
d'un art sans réticences, les frémissements d'un cœur pur 


dans l'harmonie des arrière-plans paisibles, Louis Remacle 
et son immense tendresse exprimée en des vers impeccables. 


Lisez donc : 


Lu sôdâr 


Du n'sé s'il èsteüt twèt ou tard. 
Dju loukéve ruv’ni lès sôdârs : 
Leü bouneür nu saveüt cwè dire. 


I-gn-aveût konk, drt on camion, 
Pus vi ku l's-ôtes, lès-ûs â lon, 
Come s'i n’ rutrovéve nin s’ payis. 

Tot d'on côp, dj’a pinsé ruc’nohe 

Lès pleüs du s’ front, lu réye du s’ boke; 
Et t'oûh dit ki m'aveñt louki. 

Dju li a fêt sine avou m' min; 

Mès s' pôve vizèdje wa nin candji. 

Adon, dj'a vèyou k’ c'èsteût mi. 


... Cinq poêtes de chez nous. Des œuvres qui prouvent que 
nos vieux dialectes sont capables de se plier aux exigences 
d'écrivains dont le souci majeur est de créer une poésie dense, 
pleine, aux résonnances sonores et délicates, la vraie Poésie. 
Des œuvres qui tiendront une place de choix non seulement 
dans les lettres dialectales, mais aussi ( on serait tenté d’écri- 
re surtout) dans la littérature tout court... 


J. HENNUY. 


Li priyère del viye Norine 


In bia djoû, come i l’sont tertous, dou mwè d' maye. I peut 
yesse chi z'eüres del verpréye. Li p'tite èglije est toute noyie 
di solia èt des ouféyes des moyes di fleürs qui sont là, dis- 
griboulant come in ri des d' grés dou r’ poswè qu'on a montè 
à la Vierje pou s’ mwè d'Mariye. Lèye è-st à P coupéte, toute 
souriyante din s’ blan mantia, aveu éne fine courone doréye 
dissu s’ tyesse ét, din ses brés, si p’ tit Jésus, qui léfe in deu 
come si d’mandeut à résponde au catréssime. 


Deu z'arondes son-st-occupéyes a djowé a cach’cach’ dissou 
V voüsse, aveu des p'tits cris d’éfants qu'on chépiye. Tous 
les brûs dou dèôr sont come sitoufés pa les gros meurs èt les 
vitrôs ayu s’ qu'on a stampè Saint-Djosef aveu s’soyéte èt 
s'n'èkére di teherpèti èt d' Vaut’ costè Saint-Piére, avet, li, 
ene grande clè d'ôr dins s’ mwin, Velè dou Paradis, à e' qui 
parèt, mais ossi in bia cok qui tchante à ses pis, pou li ra- 
frèchi V mémware. 


Nélu dins Véglije... Mais l'uche si droufe dous’mint. Et 
l'viye Norine, aspouyie dissus s’ baston d’ pernèli, fé in 
signe di crwè, s’asgligne come èle peut divant “ tabernake, 
èt va tout dreu à l'autè d'la Vierje. Ele s’achit bé en fasse, 
bache li tyèsse, tise in momint, èt pn, sûre di yesse toute 


geile, ril'vant les ouyes come si èle causeut à ène vraiye 
djin, cominsse à mitan vwè : 


Ca fait, bone Sainte-Vierje, qui c'est l'déré côp qui nos nos 
vèyons. S'est d' mwin, vo l'savouz bé, qui dji m'è va lôvô. à 
l'ospisse. Dji n'ai mé v'lu pôrti sins v'ni vos dire à r'vèye, 
passqui gna tro lontin qu'on s'coneut, èt qui dji vos aime bé, 
èt qui dj'ai co rud'mint dandji d'vous dins s' dérène èprüfe- 
ei... 

Ça, on peut l' dire, bone Vierje, dj'ai yeu ène trisse planète, 
èt l' tchaplet di m' viye ni conte vraimint qui des grins 
nwars. Mais s't'èle-ci, dji n'aureus jamais cru qui dji lau- 
reus trouvè si pènipe. Dji pinseus qui dji n’ n'aveus tro vu 
pou co m'disbôtchi èt qui m’vi keür asteut tel’mint abituwè 
à l' pwinnne qu'on pleut tout m'anonssi; mais faut crware 
qui dji m'ai trompè dissus mi-minme. èt qu'nos keür, i d'meu- 
re co vikant quand tout “ resse èt r'sètchi, èt qu’ les pus 
tinrès peumes, c'est co les peumes dès vis peumis. 


Vos n'savoz né V mô qui ça fait di m'è n'alé! Ou puto, 
gna qu'vous qui peut vraimint l' comprinde. Vos m’conichouz 
come dji süs dispüs toudis, vos avouz soufru d'vant mi èt 
pus qu' mi, èt vos m'avouz aidiye à pôrtè toutes mes crwès, 
les p'tites èt les grandes... Quand dji r'sondje! Mi pôf Tcho- 
dule qu'on m'a ramwin-nè in djoü d'l'usine, cassi à deux, qui 
mi p'tite n'aveut qu' trwès ans... Et lèye, li pôf inossin-ne, 
qui va s'maryè à vint'ans èt qui va r'djonte si papa quatôze 
mwès après, au momint min-mne qui dji r’merssiyeus “ Bô 
Djeu di nos awè avouyi in p'tit valèt... L'papa s'a r'maryè 
tout t’chitte. Í m'a laissi li p'tit qui dj'ai al'vè toute seule, on 
peut l dire... 


A vint’ ans, les Boches m'è l'ont tuwè Dji conte pou ré 
les angouches, les nüs sins clôre l'ouye qui d’jai passé à sto 
di s'pètit lit quand i l'aveut ène sakwè, èt l'pwin sètch qui 
di ai mindji pou qui l'sène nil’ fuche né, èt les cotes rapièss- 
tèyes qui dji pôrteus des anéyes pou qu'i l'eüche des foufes 
convenâpes li djoü d'ses Pôques, les sabots qui dj'useus jus- 
qu'à les trawè pou qu'il eüche des solés chaque ivièr, les 
kètches qui dj'aleus qué dins mote pou l ritchôfé, èt les 
deurès djournéyes qui dj'aleus fai dins les cinsses, les lavâdjes 
pa tous les tins, aveu des mwins qui son-né dins l'euwe, des 
djambes qui triyané d'fwèblesse, èt pa côps des larmes qui 
m'brouyé les ouyes... Dji pinseus qu'tout ça m'aveut donè 
dreu di mori bé râte, dins mes cayôs, èt d'alè r'trouvè mes 
trwès martirs, èt d'vos vèye di tout près, dilé “ Bô Djeu, 
dins vos paradis, qui v's'avouz fait surtout, dji supôse, pou 
les maleureus, les pôfs, èt pou les cias qui n’ont cwèdu dissus 


tère qui les ronches èt les ôrtyes... Faut crware qui m' cal- 
vère, à mi, n'est nè fini èt qui, pou gangni m' pôrt di paradis, 
i faut co r'sèrè in côp m’ cowone di spènes... 


Dj’ ai toudis axepte, l keûr broyt, mais sins r’ niktè. C’ cô-ci 
non pus, dji n’ dirai ré, mais dji sîns bé qui Varach’mint qui 
dji vas subi a m'è n'alant, c'est brâmin pire qui d'mori. 


On w dit qui dji s’rai bé drola, qui les seûrs sont djintiyes, 
qui dj’aurai ène tchampe pour mi, qui dji f'rai tout t'chüte 
des conichansses, qui dji n'aurai qu'à m'laissi dôrlotè et qu'i 
n'mi manqu'ra vraimint ré 

I w mi manqu'ra ré! V'là c'qu'on m' rèpète, èt mi dji 
n'respons ré Gna pôs d'avansse. On n' mi comprindeut né. 
Ah, bone Sainte Vierje, comint e' quon peut dire ène sakwè 
parèye ? C'est tout qui va m' manquè, tout c'qu'a fait m' viye, 
les quat' cayôs di m' viye môjon, mi p'tit courti, aveu mes 
cabuzètes èt mes mürets, li fourni ayu dj'ai cü pa cents côps 
li pwin qui dji gangneus, li p'tite tchampe qui l's'a vu mori 
tertous, mes quéques meüpes di pôf, mes p'tits ènas qui 
dai passè m' vie à skurè, jusqu'à Vcouletir di mes meurs 
qui dji fyeus r'blanki tous l's'ans, èt l'odeür qui m' môjon 
aveut prije au bou des anéyes, l'odeür dou pouyeu qu'astent 
dins l'dresse, des peumes qui dj'ôrdeus dissus l' plantchi, 
dou feü d' sapin èt d' tchin-ne qui, pa côs, richoneut à l'anssan. 

V'la tout c'qui va m'manquè, aveu tous les souv'nirs di 
mes môrts, les trasses qu'i z'ont laissi autou d'mi. Dji n'wérai 
pus l'elô ayu i pindeut s' bèsasse, li ein qu'i rôsteut ses solés. 
Dji n'wérai pus les vis ostèyes di m' pôf Tchodule, si péye, 
si restya èt s' sôrpya, nil’ berwète qui m' pôf pètit a tant 
kerdji des côs di grossès bwèches qui m'ramwin-neut skintè, 
dranè, mais tout binôche di m' fai plaiji et tout riyant passqui 
dji l'berdèleus d'awè fôrci. Dji n'wérai pus non pus li p'tit 
lit d' Saint-Nicola aveu l' poupène qui dôrt, les ouyes clés, 
dispus qu'on n'i touche pus. 


Dji n'wérai pus tout ça... I wmi manqu’ra ré... Dji vas 
dins in vrai chaté qu'on m'a dit... A ça, dji n’respons ré non 
pus... Mais dji l'ai vu in cô dins l tins, l'chatô, èt dj’ai yeu 
freu dins mes ochas ré qu'a l' riwéti. Ene espésse di casèrne, 
aveu des meurs nwars, des fènièsses come des uches, ène 
clothe come à scole, mais qu'a l'air di toudis tchanté De 
profundis, èt des eüres di visite èt in réglemint, èt l'odeür 
dou savon nwar qui vos chüt dins tous les grands coridôrs, 
telmint grands qu'on s'i pierd. 


Dji n'wérai pus l'voye dou Moulin ni mes viyès conichansses 
qui n'auré jamais passè sins vni m' dire in p'tit bôdjoû, in 

mot d'amityé... Dji n'wérai pus Vgrand Zante, mi vi cama- 
rade. Nos avons fait nos Pôques achone. Chaque côp qu'i m' 
veyeut, ç'asteut pou m'fai ène déclarassion come in djône 
ome, èt nos avez chaque cô bé dou plaiji... Li gros Françwès 
non pus, aveu s'tchèrô ossi vi qu'li, dji w l'atindrai pus djeuré 
ses di mil diâles, ni les garlos dou goria, mi li scoriye qu'i 
fyeut pèté à chaque asdjambéye... Dji n'wérai pus Mèliye, 
qu'è-st-ène miète djonduwe, mais toudis à bonès nouvèles, 
ni l'tricléye des p'tits èfants dou Tchôrli, qui v'né djouwè 
dissus l'üâüréye, jusse divant m' fènièsse ni Mossieu Meunier, 
l' maisse di scole, qui m' saluweut toudis come ène Madame, 
ni Mossieu l'eurè qui v'neut m'vèye chaque côp qu'i mar- 
queut qui dji n'asteus né v'nuwe à messe. 


Et on nmi wéra pus au c'mîintière divant mes trwès tombes, 
èt ça, c'est l déré V tout. C'est d'mwin qui vont vraimint 
mori, mes pôfs môrts, passqui dji n’ s' rai pus là pou v'ni leu 
dire qui leu souv’nir sân-ne toudis dins m'keür, come au 
premi djou... Les cruwôs vont poussi d'sus. Gn'aura pus nèlu 
pou les sôrklè. 


Et dj'aveus toudis révè di yesse atèreéye dilé z'èls. Faura 
co r'nonci à ça, come à tout l'resse! 


Dijouz, bone Sainte Vierje... dji n'vos ai jamais ré d’man- 
dè pour mi. C'est toudis pou l'zautes qui dj’ai priyi. Mais 
Ç cô-ci, dji vos è supliye, est-c' qui vos n'pôvez né mi spôr- 
gni c' disbôtchanss-là, arindji l'afaire, ça vos est bé facile, 
pou qui... pou qui... 


Les deus arondes, acrotchies à in pilé, avé arètè leu djeu, 
èt èles riwété l'viye Norine, come awarées. Et ène miyète 
pus tôrd, Mossieü l'eurè a intré pou lire in bokè d' brévière, 
divant l'salut. Et tout d'in côp, il a diskouvru Norine qui 
r'wéteut la Vierje, sins boudji, li tyesse ène miyète klinssiye 
dissus si spale... Ele aveut l' min-me sourire qui Notre-Dame 
èt l'pètit Jésus, aveu s'deu lèvè, aveut l'air di dire : « Ni 
fyouz pôs d' bri, Mossieu l’curé, èt nè l'dijouz à nelu... èle 
vé d'arivè d'lez nous! ». 


A. MASSON. 


= AVES 
Dialecte de Romedenne. 


Amon lès bièsses 
Ene dispute dins l pouli 


Li roussète pouye est s-t-ascroupuwe sul’ nyau ele vout 
couver à toute fôce. Li cins'rèsse l'a pèté pus d'dix côps à tère 
mais gn’a pon d'avance dé Vehauchoter : ène munute après 
èle est djà r'montèye à l'pènète. 

Mais v'là “ blanque pouye qu'arive toute ach'noufèye pas- 
qui èle a ôsse di pinre... 

-- Bon, dis'-t-èle, l' l'place qu'est prije! ... Taudje ène miète : 
ti vas roufler! 

-- Cot! Cot! Cot! Fous l'camp abyie, sése! Dj'ai pènant èt 
ça presse! 

--Cooooot! Mi, dji couve! Dj'ai bé l'timps vinte èt ien djoûs! 
D'ayeürs, si Upinses qui l'nid est dà twè toute seüle, ti t-trom- 
pes! 

-- Cot! Cot! Cot! l est t-ostant dà mi qu'dà ti pou t-gou- 
verne! Alèz! disbagadje rammint! 

-- Coooot! Dji n’boudjrai pas pousqui t'i vas insi! 

-- Cot! Cot! Cot! Ah! ti n’boudjras né!... Atrape toudis 
ça su t’maquéte, tins!... èt pégne, èt pègne, avou s’bétche su 
Vcrésse dé l’rousséte qui berdèle mais qui n’vout né moufter. 

Pou fini d’compte èt come ça présse vraimint, li blanque 
pouye si mèt d’crésse asto dé l’rousséte èt sins pu sondji à 
l' brouye, èle pind s’n-ou ossi paujèr' mint qui s-gn’aveut ré 
ieu... 

Ele aveut à pwène fini qu'èle li raconteut à tertous : Cot! Cot! 
Cot! Codâ! Cot! Cot!... 

Li cins'rèsse l'a atindu : dji gadje qui l'blanque a co sti 
pinre dilé l'couvrèsse..., faut qui dj'vaye vèye!... 

I m'cheuneut bé, dis't-èle! 

Ele prind l'ou, apougne li couvrèsse, li stitche dins in 
satche èt èle va l'pinde au mûr dou courti. 

Tins, mannète roussète gârce! Ça t'apèdra à couver maugrè 
mi, dis't-èle li cins'rèsse. 

E.J. PIRET. 


Nyau : nichet ou œuf de plâtre. 
Chauchoter : traquer, effarouche. 
Pènète : pondoir. 

Apougni ; empoigner. 

9 
L'ome 
(Légende hindoue) 
Dialecte de Namur. 


Quand l’Bon Diè a ieû fait les plantes, les bièsses, Adam, 

I dit : « I faut qu'dj' arète li timps dèl viye su |’ têrre ; 
L'âme ni mour'rè jamais, mais l'homme viqu'rè vingt ans. » 
Adam pirdant l'parole, li dit : « Vingt ans, c'est wére ; 

Vos avoz donné |’ dobe di ça au t'chvau, 

Co quarante ans au tchin èt l'minme durée au sindje 

Comme personne n'est contint, gn-a moïen qu'on s'arindje, 
Vingt ans à l'homme, ci n'est qui l'quart di ç' qu'i li faut ». 


Li tchvau dit : « Quarante ans di travay èt d' tchèrète, 
Di côps d' bwache, di scoriye, di piqüres di sporon, 

Et todi « Aye èt boute » jusqu'à tant qui m'pia pète, 
C'est bramin dèl misére, c'est bin vingt ans trop long. » 


En hawant, li tchin vint ossi s'plainde di s'mèsti : 
< Si longtimps qu’ca d' cayau et d' baston, Eternel 

A mougni s'il è d' mefire èt todi alachi, 

C'est d’trop d'au mwins |’ mitan, dijoz ripirdoz-m’el 
Et pwis, donnez-’ à l'homme, nè |’ léyiz nin djéri. » 


A s' toûr, li sindje qui vint, dit: « Po fer des grumaces, 
Fer l' fou, cligni ses ouys èt fer grigni ses dints, 

Fer des cobéréladjes, des sauts, des tofirs di fwace, 

O, ripirdoz’ m’ vingt ans èt donnez-les aux djins. » 


Li Créateur, tot bon, fait come is lî d’mandinne, 

Et |’ homme a sti bâti po fer quatre-vingt ans; 

Ca n' lî done nin |’ bounhefir, seul’mint bramin pus d’pwinne, 
Faute dél réclamation di nosse vi Pére Adam. 

Ca c'est dispu adon qu’ l'homme a quate timps dins s’ vie : 
Djonnésse, biaté, amour et djôye tant qu'il è faut 

Dins les prumis vingt ans. Aprés, i dwét abiye 

Durant vingt ans novias travayi come on tchvau ; 

I faut qu'i continue s'i vout aurder st’aisance 

Et les vingt qui sfiv’nut, c’est st-one vraie vie di tchin. 

Po nuquer les deux d’bouts èt spaurgni saquants censes, 

S'i vout sogni s’ famile è l' mète à peu près bin. 

Dins les quatyinnme vingt ans, i n' fait pus qu’ des grumaces, 
Tronnont po rin, po tot, chaltant, grignant ses dints 

I d' vint laid qu'i n' wase pus si rwéti dins les glaces, 

Et, n'estant pus compris, fait rire les djonneès djins. 

La co bin qui l’cwarbeau n'a rin trové à r' dire, 
Nin d' pus qui l’peroquet, li chameau, l’élèfant ; 
Nos l'avans chapé belle, ç'aureüve co bin sti pire, 
Moru à p'tits filés durant co pus d’ cint ans. 


* 

* * 
Maugré qu'is n'ont jamais rémoulé, li ewarbeau, 
Li carpe, li pèroquet, l’élèfant ni l' chameau, 
Nos avans dins nos ötes, bin pus sovint qu'à fiyes, 
Di qwé nos rapinser d’leu môde di vikériye : 
En éfét, n’avans nin, co bin, conte one saqui 
On dint long èt pontu malauji à rauyi ? 
Come li cwarbeau ossi, avou Piére, Paul ou Djake, 
Nos displis n’ sont-is nin sovint qui des kwâk-kwâkes ? 
Et come li péroquét, qui n’sait qui saquants mots, 
N’répétans nin volti sovint l'parèy' ètot ? 
Come on chameau, ni pwartans nin ossi nosse tchédje 
Et n’ricuvans-n’ des fions co pus agnants qu’ des védjes. 
Si li d’meure bin yût d’jous sins bware po s’ rapaupi, 
L'ome, au contrére pout bware ses yût djoûs sins lachi 
Et prétinde après ça, qu'il est co d’méré saiwe, 
Ostant qui l’cArpe eureus, come on péchon dins l’aiwe, 
Si, par malefir, li feume n’aureuve nin érité 
Dè] parole qui les cârpes n'ont nin volu aurder. 


Janvier 1948. Jh. GILSON. 


Restitusion 
Dialecte de Thorembais Saint-Trond. 


C’esteuve les dairins djous d’one mission à Cogn’lée, 
On a praitchi d’ l’infer, ou sérinnent condamnés 
A rosti à crayas des mille èt mille anées, 

Tos les voleurs nin pardonés. 


Djean d'au vitri, qu’avot on pourcia su l’consciince, 
Court ratmin à cofésse, peu d’paréye punission. 
— Dja volé on pourcia ét dji fré pénitince , 

Mon pére, donnez-m l’absolusion. 


— Doue’mint m’fi, douc’mint m’fi, divant qu'on nèl roviye, 

I faut rinde li pourcia à qui v’ l’avoz volé. 

— Dji n’sros pu, mon pére, quand minnme dj’aros l'inviye, 
Il a sti vindu èt touwé. 

— Et bin, rindoz les caurs, divant qui l'justice sonne. 

— Impossibe, pasqui l'feume à qui c'èstot l'pourcia, 

Dispeuye deus mwès didja, a d'vu quitter s'maujone, 
Les pids pa d'vant dins on vacia. 


— Ci côp-ci, c'èst fini, i gna pupon di r'chappe, 

Vos iroz è l'infer èt au dairin jug’mint, 

Li feume avou l’ pourcia, sôrtichant fou d’one trappe, 
Si drès'ront d'vant vos come tèmwins. 


— Estoz bin seur, mon pére, qui l'feume sèrè présinte? 
— I gn'a pon d'doute, mi fi, c'èst l’grand accusateur, 
Li pourcia i sèrè po v'nu confirmer l'plinte 

Et rire èchone di voss’ maleur. 


— Si sont là tos les deus, l'afère èst st'arindjiye, 
Dji pourè dire à l'feume, è m'èspliquant au mia : 
Dji v'l'a volé dins l'timp, mins dji r'grete mi lostriye 
Madame, ripurdoz voss' pourcia. 
Ch. HANQUET. 


Ça n'presse nin 


Dialecte de Namur. 


On pôvre ome, tot tchérdji d'ans 
Acablé pa l’maladîye, 

Trinneüve, tot fér djèmichant, 
One misèrabe èt trisse viye. 

On djoû qu'i soufrickeûve fwart 
N'vèyant pont d'fin à sès maus, 

In’ n'arive a d'mander l'mwârt 

Qui, bin rade, vint avou s'fau. 

Mès, s’cramponant dins s’ fautèl, 
En vèyant li lède mivé, 

Is' sint r'div'nu assez fèl 

Qui po li dire dèl' trosser : 
Madame, vos vos brouyiz d’adrésse, 
R’passez pus taurd... gn’a rin qui presse. 


7-2-48 D. MARTIN. 


1 


’ ^ 
L'ameür 
Dialecte d'Ougrée-Liège. 


Boneür ? Todis l'boneür! Djans don, vos m’friz bin rire! 
N'aviset-i nin asteüre qu'on n'vike qui po çoula, 

Qu'on n’s’é sâreût passer, qu'on n’a qu’ çoula a dire 

Come s'on polasse rik'nohe qui vo-l-chal ou vo-l-la! 


Qu'avez-v, dandji vormint di v’ magriyi tofér 

A djéri so lès sondjes èt nèlzè may viker ? 

Rofiviz-v’ qui v’s-éstez bon chaque djoû po fé on mwért 
Et qu’ n’a nou si bê djoû qui |’ ci la qu'on s' lêt fé ? 


Vola l'cir, lès nülêyes, li Bété qui s’anôye 

Et vola nos deûs-oûy come lès-êwes d'on vévi 

Wice qui tot s’vint murer et wice qui tot s’ rinôye, 
Fét-a-fét’ qui l'tins passe èt qu’nos dim’nans pus vis. 


Dji m’apougne co traze côps come onk qui s'a r’trové 
Et dj’a si bon d’ésse la, dé m’sinti so més skéyes 
Qui dj’ hah’léye pé qu'on sot, tot seû, a m’fé créver... 


Albert MAQUET. 


Li carillon 


Dialecte de Heer-Heylissem. 


Dins les tchautès swéréyes dèl boune sézon, 
dj’étind co sovint djouer |’ carillon, 

lu carillon dés viyés cures passéyes, 

avou s’ pléve du notes qui m’émacraléye. 


Et lés sov’nonces, bokéts d’ crustal, 
fiy’nét dés rondes du carnaval, 

ét ca chultéye, 

ét ca rud’léye, 

drwét foi dul cièl 

come dés p’tits piéls. 

7 Ca toume èt spite èt come dès pwés, 
dudins mès vôyes èt d'ssus mès twets, 
èt ça zoup'têye, 
èt ça tchip'têye 
come dès pénsons 
dins lès bouchons. 


Du tins-in tins, 'ne dannêye vizion 
sone èt done come on gros bourdon, 
bagn'têye èt sone 

èt ça qui done 

come on baston 

su-r-on tchoüdron. 


Totes mès sâvatchès bièsses sont duspièrtêyes : 
la qu'èle su k'tan'nèt come dès possédèyes. 
Comint fé, min Diu, po l zes formèstrer : 

dj’a léyi m' vèrdjon dins l' place d'a costé!... 


Raymond MOTTIN. 


Dji rvique 
A Jules Rivière. 


Chaque djoû li poèds des ans s’amonc’lée su mes spales 

Et mes quatre-vingt ans sont d'ja lon èri d' mi. 

A c't heüre, qui |’ solia lüge ou qu'i nîve, ou qu'i djale, 
C'n'est pus qui l' timps qui passe èt tot l' coirps qui djémit! 


Les sossons qui dispefi les bélles hefires di djônesse 
Avinne todi gosté avou mi tant d’ plaiji, 

Qui m’ ragayinnent li coûr, si plaijinnent à m’ fer fiesse 
Et d’esse bine amitchauves n’estinnent jamais nauji. 


Onc après l'ôte, is mont léyi tot seû. Et c'est l' misére 
Di les awé pierdu qui m’tourminte ét mi strind. 


ee 


Dji rescontreûüve co bin one saqui, ènawère 2 
A qui dj’ plefive dire bondjoû, à qui dj’ pleûve serrer |’ mwin. 


Mins, e' timps-là est passé, dji sos tot seû dins |’ vie 
Viquer trop vi, vèyoz, done pus d' poinne qui d' plaiji. 
Et d’énn’ aller ossi, sovint on a l'èvie 

Si on n'a nin eo s' feume ou bin si féye ou s’ fi. 


Et, tot waitant les dgins passer d’lé mi, dji sondge : 

Qui pinse à mi? Qui sé c' qui dj’a fait, c'qui dj’a seri? 

Et, do timps qu'à r’passer ainsi mes poinnes, dji m’ rondge, 
Vola qui, tot d'on côp, li bonhefir m'a sori. 


En fouy’tant « Les Cahiers wallons » vola qui dj’ trofive 
One belle pice di Rivière, dé l' Plante : « Li bon Sèmeû ». 
A tot I’ bin qu'i dit d’mi, mi coûr tréssine èt s’ofive 

Et dji sins qui dj’ ravique èt qu’ dji n' sos pus tot seû. 


Ainsi, gn’a co des dgins qui m’ lij’nu, qui n’ont aude 
Di léyi piéde, vormint, c' qui dins m’ vie dj’a sémé. 
Is fone’nu dins mi aclô, is y vont à maraude 

Et l' frit qu'is y coud’nu est todi |’ binamé. 


Gn’a co des dgins po qui dji sos co todi djénne, 

Et qui m’ voy’nu volti, qui m’ trofiv’nu bin plaijant. 
Et qui, quand dins m’ fastrou i gn’auré pus persônne, 
Pins’ront co bin sovint à mi, tot en m’lijant. 


Dji m' ridresse, dji soris, dji cheû |’ poéds di m' viyesse 
Dj’a r’trové des sossons qui n’ mi rovieront nin. 

C’é-st à Rivière qui dj’ doés c' plaiji-la; dj’ li adresse 
D'on cœur tot frumjant d’auge, mes vifs rimercimints. 


4 mars 1948, Auguste VIERSET. 


Des livres.. des périodiques... 


17* — Jean Wisimus. Dictionnaire populaire wallon-français en 
dialecte verviétois. Préface de Louis Pirard - 1947, Verviers, Ed. 
Ch. Vinche. In 8 de XXIII et de 490 pp. . Prix 350 fr. 

Voici une belle réalisation qui a coüté à son auteur de longs et 
patients efforts. Il n'appartient qu'aux spécialistes de porter un 
jugement définitif sur cet ouvrage important. Pour ce qui nous 
concerne nous dirons simplement que ce lexique est bien conçu et 
que son titre est trop modeste. 

Chaque article est soigueusement établi et illustré d'exemples 
clairs et précis, souvent puisés dans la meilleure littérature dialec- 
tale verviétoise. Nous ne regretterons que le trage restreint et le 
prix relativement élevé de ce dictionnaire. 


18* — Joseph Houziaux. O PAYIS D'CELES - Dialecte de Celles- 
sur-Lesse. Une brochure pt. in 4 (sans pagination. 50 ex. num. 


Nous connaissons J. Houziaux par ses spirituelles adaptations 
des fables de La Fontaine. 

Prosateur il nous offre « O Payis d’Céles », prélude à un recueil 
plus important de contes wallons. 

Sans doute le thème de l'amour du pays natal a -t-il déjà été 
surchargé de broderies... Heureusement, J. Houziaux sait agencer 
sa prose et éviter avec élégance la facilité. De sorte que nous pou- 
vons attendre avec confiance ses « Contes di Saint-Haulin ». 


19* — Jules Rivière-Mathieu. Prumis contes d'on vi soudard. 
Une brochure ( sans pagination) hors-commerce. Chez l'auteur, 
La Plante-Namur. 

De ce modeste recueil, les contes sont parfois bien émouvants 
dans leur simplicité. Quelques longueurs, une orthographe sou- 
vent défectueuse. Mais aussi une atmosphére de vérité enveloppe 
chacune de ces histoires sans prétention. D’ailleurs il doit s’agir 
moins de contes que de souvenirs de la vie militaire. 


20* — George L. J. Alexis AL SIZE et ON VI MANDJE. Ilustra- 
tions de Jean T. Debattice. 1948, Liège. Edit. Desoer. In 8 de 44 
pp. Prix : 40. fr. 

Deux excellents documents folkloriques. Comme dans son re- 
cueil précédent, l'auteur use d'un dialecte pur et imagé. L’inspi- 
ration est ici un peu courte et c'est dommage. Les illustrations 
sont très réussies, l'impression soignée, 


21* — Jean Lejeune. Ava trihes et bwès, Préface de 'TAuguste 
Doutrepont, illustrations de Joseph Delfosse. 1948, Liège. Edit. 
Halleux. Gd in-8, de 240 pp. Tirage de luxe; vente exclusive 
chez l'éditeur, rue Lulay. Prix : 300 fr. 

C'est évidemment un gros événement littéraire que l'impression 

ou la réimpression d'une partie des œuvres d'un de nos meilleurs 
écrivains liégeois. Les bibliophiles seront comblés. On n’a malheu- 
reusement guère pensé au pubblic populaire qui, généralement, 
n'est pas riche, et auquel, sauf erreur, Jean Lejeune destinait ses 
œuvres wallonnes. 


22* — Maurice Schöne. Vie et Mort des Mots. 1947, Paris, 
Presses Universitaires de France, collection « Que sais-je? ». 
Petit in-8 de 136 pp.. Prix : 60 fr. français. 


Aimable et adroite initiation aux mystères. Si l'auteur ne fait 
guère appel à nos dialectes pour l'illustration de son exposé, il 
wen reste pas moins que ce petit livre fera les délices de tout 
esprit curieux, averti ou non. 

Signalons, dans la même collection : A. Dauzat. « Les étapes de 
la langue francaise » et « La vie rurale en France ». — P. Lebel. 
«Les noms de Personnes en France » ( voir c.r. d'E. Legros, dans 
B. Top ). C. Rostaing. « Les noms de lieux » 


23* — Albert Dauzat. Grammaire raisonnée de la langue fran- 
çaise. 1947, Lyon I. A. C. Collection « Les Langues du Monde ». 
Un vol. cartonné in-8, couronne de 465 pp.. Prix : 266 fr. franç. 


Les grammaires normatives ne sont généralement que des codes 
d'allure arbitraire et rébarbative. Celle d'A. Dauzat est, au contraire 
raisonnée. L'auteur se réfère à l'histoire de la langue et aux di- 
vers éléments de son évolution : analogie, association des idées, 
facteurs psychologiques et phonétiques... Les règles grammaticales 
sont ainsi clairement justifiées et celles qui ne se justifient pas 
sont critiquées de manière à ce qu'on les retienne quand même. 
Dès lors leur mode d'application ne relève plus guère que du bon 
sens . 


A. Dauzat, on s'en doute, analyse finement toute la gamme des 
nuances de la langue, Et à tout cela s'ajoutent un classement 
original de la matière et des chapitres admirables sur la théorie 
de l'accord et sur l'ordre des mots par exemple. 


Cet ouvrage rendra de précieux services à l'homme cultivé et 
l'intéressera probablement à l'histoire de la langue française, 
sœur évoluée de nos dialectes. 


24* — Louis Remacle. Orthophonie française, Conseils aux 
Wallons. 1948. Liège. Imp. G. Michiels. In-8, de 115 pp. Prix: 
60 fr. 


Dans ce volume d'une parfaite présentation matérielle, émi- 
nent professeur caractérise la prononciation de nos francais ré- 
gionaux et ne relève les grands défauts. Ainsi que l'annonce le 
titre de l'ouvrage, l'objectif de l'auteur est de corriger ces défauts 

et de compléter ainsi, au point de vue wallon, les manuels ordi- 
naires, par ailleurs souvent recommandables. Le dialectologue 
nous donne en méme temps de bonnes lecons de phonétique et 
son livre sera doublement apprécié : de qui voudra acquérir une 
prononciation correcte mais non pédante de la belle langue fran- 
caise et des spécialistes de la phonétique comparée. 


25* — Bulletin de la Commission Royale de Toponymie et Dia- 
lectologie. Tome XXI, 1947. (Paru en 1948). Ministère de l'Ins- 
truction Publique. In-8 de 365 pp. . Prix: 100 fr. 


Pointons au sommaire de la partie francaise : J. Haust et E. 
Legros. — Dictionnaire tournaisien du Dr L. Bonnet. L. Remacle — 
Une étymologie nouvelle du wallon apotiker; J. Herbillon et A. 
Setvens — Toponymes hesbignons : V. Identification; A. Balle — 
Toponymie de la commune de Cerfontaine; M. Gysseling — Le 
Namurois, région bilingue jusqu'au VIIIe siècle; du même : Les 
plus anciennes généalogies de gens du peuple dans les Pays-Bas 
Méridionaux. 


26* — Amon nos autes. Bulletin de liaison du Cercle Littéraire 
wallon dElisabethville. Bi-mensuel; abonnement : 100 fr. l'an 
(par avion). B.P. 1197, Elisabethville. 


Journal suppléant à l'absence, que nous voulons croire momen- 
tanée, de la belle revue « RAF ». Un peu de wallon. Une étude de 
J. M. Culot sur les «Incunables» de notre littérature coloniale. 


27* — Les Dialectes Belgo-Romans. Tome VI no 2, avril-juin, 
1947 (paru en avril 1948). Prix : 45 fr. Abonnement : 150 fr. C.C.P. 
7643.10 de la revue, Bruxelles. 


Au sommaire de ce fascicule : J. Phol. Frontière politique et 
français régional. Résultats d'une enquête dans la région lorraine; 
R. Pinon . A propos de quelques rondes à e retourner; des comptes- 
rendus d'A. Henry, J. Herbillon, E. Lempereur et D. Warnotte; la 
chronique habituelle, pleine d'enseignements. 


28* — Les Cahiers Wallons. 


Nous avons lu avec plaisir le No 4, consacré à H. Pétrez. Ce 
n'est pas ici qu'il faut dire tout le bien que nous pensons de « L'an 
Quarante » et « Fleir et Fwits ». Le préfacier a d'ailleurs très bien 
déterminé leur valeur et leur caractére. 

Ce qu'il faut répéter, c'est que nos bons auteurs ont intérêt à 
confier l'édition de leurs œuvres à un philologue; c'est aussi que 
la revue se doit, doit à son passé et à ses lecteurs, de faire une 
Place méritée à des œuvres originales et de réelle valeur. 


J. HENNUY. 

Al marôde 
Dialecte de Fleurus. 


Di wai nén biacôp fé l'marôde pac’qui dji n’éstéf nén ra- 
pite assez mins n'espéche qui m'è dmère éne souvnance qui 
faut qui dji vos raconte. 

On-n'aléf a marôde dins l'djârdén dèl cinse di m grand 
pére; aus pwâres, aus grusales, aus frénches, aus cérénjes, 
ou cor dins l'pachi, aus pomes, aus gâyes; mins ça n'avéf nén 
l'atirance des marôdâtches amon l s-autes; qwèqui gn’avéf’ 
a-awè peti di m'grand-père, è gn'avéf bén wére qu'onzène 
mi chûre quand djè n'n-aléf rimpli mes potches. Mins di l'aute 
costé dou meur dou djârdén dou Barin, gn'avéf li rèclo dou 
chateau dè Zualart, è gn'avéf-t-i dès bonuès saqwè par la! 

Pacôp dji rquignéf dal copète d'ène sikole è dji wèyéf dès 
pomes, des pwâres, télmint grosses, télmint bèles, qu'èles mi 
fyène blèfer d'inviye principalmint a m'n'idéye pacqui 
c'èstéf dou fwit disfindu. Qwè vlonz, nos tnons ça di nos preu- 
mi ratyon. Dji m'contintéf di lès wéti, dj'avéf bén trop pet 
dou cinsi, si m'avéf dédja yeü vèyu a tchfô sul colmin dou 
meur, djè n'n-auréf' yeu yène di danse. E co, dins l’rèclo 
gn'avéf' li vi Charlot Gônne qui s’pourmwinnéf’ avou s’fusik’ 
a s’dos è s’tchén qui rnifléf ses pids. A c’momint la il éstéf’ 
gardyin dou chateau paç'qui gn’avéf’ personne didins. 

Dji n’onzéf’, è pourtant dj’auréf tant voulu... 

Dj’ avéf’ dedja rmârqué qui Charlot én-n aléf’ fé in tour 
djusqu’a s’méjone, au bon Dieu d’Pitié, intrè deüs è quatre 
eures, a port li djudi, pac’qui s'mèfiéf' dès glawines qu’avéne 
condji. C'est deüs-eüres la m’avéne dédja mwincép fé dès 
clignotes, mins gn’avéf li scole, è cor al copète, mi grand-pére; 
si jamés dj’avéf’ siti pris, dji cwès qu'i m’auréf’ rèmoulu. 
E môgré ça, gn'avait l'diâle qui m’kékiéf’ al boune place, a 
m'vinte 

In mèrcrèdi après-din-ner, qui gn’avéf’ conférence des 
mésses, nos djouwéne a saquants camarddes, al dayute di- 
dins V'tchéri en face dèl cinse. A in moment doné i gn’a yink 
qui sofèle : « La l’cinci!» E’-t-aussi rate on dmère è kwète 
dins les tchérs è les bègnons, è pô z-ès crâyes nos wéyons 
m’grand pére, en tchapia, si bia surtout su s’dos, si baston a 
skorion padzous s’brés, qui trèvèrséf li pachi pou côper au 
coürt pô Bèrcia pou n'n- aler prinde li vapetr. 


SC 


Quand l'a sti lon assez nos avons rpris nos djè. Mins, n’vla- 
t-i nén qui dj’wés passer d’vant leince : Génne, si fusik’ è 
s’tchén, qué n’n-aléne péjérmint pa dins UVfond dèl reüwe 
Délvau. Dji sins in ptit chôpiâtche a m'boutroule, adon dji 
tréssine, si bén qu'a l'fén c'est come in frujiye’mint pat’t-avor 
mi; Tatiche m’avéf’ agrapé, pupon d’rasténa, Sins malôje, dj’ 
ai fé atraper mi dzir aus-ès-autes, è nos vla st’évoye al queu- 
wéye trèvèyant dèdja nos potches plinnes di pomes. Ene 
chance li pwate del grègne est st-au lôtche nén dandji d’ 
passer pal cot où ¢’qui nos auréne poulu yèsse vèyu pa l'einç- 
rèsse; pon d’vérlé dins l’grégne, nos trèvèrsons l'érèye sins 
bra è nos vla sul dagne qui mwin-ne au djdrdén; adon en 
mwinsse di timps qui n'è faut pou dire, nos èsténe dins I’ 
rèclo. Come nos aléne sikeure li pomi, djè lyeü mous’tér pus 
lon, in renglôti, kèrtchi a make; c’estéf’ des routches-cus, 
djusse bounes a yèsse coudeuwes; nos linwes filéne. 


— « Nos purdrons des pomes en passant » dis-dju mi; è 
nos vla st-èvoye a l'âbe a prones qui nos tindéf’ ses couches. 
A pwin-ne est-ce qui nos avéne yeti l'timps d'è sayi, qui dj’ 
étind rclapé ène uche; dj’ai adviné qui c’éstéf’ en face dou 
chateau d'la Pé, nos èsténe rascoudu; li vi Charlot qu’avéf’ 
yen, a m'n'idéye, in rmôrd di concsyince, éstéf’ su nos dos. 


Avant qui dji n'eüche yeti V'timps di drowvu m’bouche, li 
tehén avéf’ doné. « Nos éstons cuts] » ai-dje dit, ca sti come 
si l'mouchè éstéf’ tcheü dins les poüyes, on z-a spité chakin di 
s’costé. Mi, qui con'chéf' les ajés, dji m'ai catchi din-in bou- 
chon è dj’ai d’méré sins kranki dou timps qu’les autes pè- 
téne èvoye. Quand dj'ai ètindu l'tchén abawé pus lon, tout 
doucèt'mint di ai gangni li ptit uche pa oà equi l'gârdyin 
avéf intré, è dji ses sôrti dou rècli. Qué soupir! 


Dj’ éstéf’ a pwin-ne wôr des brûs, qui dj ètind satchi in côp 
d’fusik’, sèré come in cigare d'in liar, dj ècoûre dou costé dou 
Calvére è d'au lon qwè c'qui dj'wès? Yink di mes camarddes 
al copète dou griyatche, èmantchi d’éne téle maniére qui wau- 
réf’ jamés seü s'è dispètrer; ène pique avéf’ mouchi pa l 
djampe di s’culote pou sérti pa s’cinture; il éstéf’ pindu, blanc 
come in mwar è nén moyén ad’ boudji. Dou réclo Charlot Gonne 
wétéf’ dou timps qui V'tchén sautléf’ après les pids di nosse 
paufe camardde, qu’avéf’ dédja yet ène miyète dèl kètche di 
sé dins ses moléts. E pou li skaper, sawon bén cu qu'on z-a 
du fé? Li rtirer wôr di ses culotes! Pou n’nén tout li skèter, i 
gnwa yet qui s’moyén la. 

Qué tableau mes djins! 

Vos wèyoz ça di d'ei! 

Li vi Gônne riéf' tél'mint qui tnait s'vinte ployi è deüs. 
Quand l’émantchi a yet sti reuloté, « alez-è, a-t-i dit, li sèrâde 
a sti fwate assez è vos m'avoz bén fét rire pou les rénglôte qui 
vos avoz mindji!» 

En tous les cas c'est nén les prones qu'ont fét we l'couran- 
te au disculoté si djoû-la. 


Què djon di s'marôde la? Vos compurdoz bén qui dj'èn-ai 
ôrdé n'boune souv'nance! 


H. PETREZ. 


Li bierdji dal cinse di Flawène 


One curieñse histwére qui nosse vi grand-pére nos a ra- 
conté mwint côp quand i causeûve di s' viladje, c'est V céne 
di Flupe, li bierdji d' Flawène. 

«Didins m’djonne timps, nos d'ieûve-t-i, dj'aleñve sovint 
dle d' bierdji dal cinse di Flawène, quand il esteûve aus 
tchanps avou ses moutons d’dins les prés do tchestia. C’es- 
teüve on-home d’ine trintinne d’anéyes, gros èt fwârt, mais 
nin grand. On l'wêteüve por on savant; i lijeüve tote li djoûr- 
néye assis esconte d’one haye ou astanpé au mitan des cam- 
pagnes avou ses berbis èt s’tchin tot autoü d' li. Dj'aleüve 
causu tos les djoüs l'ritrover : i mapurdeûve a lire èt a conter 
èt i m' raconteüve des bèlès fauves. Il esteüve bin vèyu d'dins 
l' viladje, pasqu'i rindeüve bramint des sèrvices; mais on 
'nn aveüve pen, pasqui on pinseüve bin qu'i fieüve avou l 
diâle, tant qu'il esteüve malin. 

C'esteüve li bierdji qu'ons-aleüve qwé quand ons-avetive 
pierdu des caurs ou one chôse ou l'ôte, ou bin quand ons-aveu- 
ve siti volé; i fieüve tourner l' baguète po r'trover e' qu'ons- 
aveüve pierdu. I pirdeüve one djonne côre di neui d’on-an 
èt à vneüve è vosse maujone. I s'assiteüve om'miète èt à s’ 
fieüve bin espliquer ci qu'ons-aveüve pierdu ou c qu'on avet- 
ve volé; alôrs' ï sôrteüve li prumi del maujine en t’nant l’ 
baguète didins ses deüs mwins, au r'viêrs. Si on esteüve dis- 
sus bon tch'min, li baguète comincetive à toürner; èle toûr- 
neüve todi pus rwèd, pus' qu'ons aprocheüve di l'afaire pier- 

deuwe. Quand ons-esteüve tot près di wouce qui ca d’vetive 
si trover, li baguète si twartcheûve didins ses mwins èt s'a- 
rèteüve. Alérs’ on w pleûve manquer do r'trover c' qu’ons- 
aveüve pierdu d’dins c' place la. I fieüve toürner V baguète 
ossi po t’trover les néyis è Sambe ou d’dins les étangs. 

C'est co li qu'ons-aleñve qwé di tot V viladje po r'fé les 
maus des djins come des biesses. Il arèteûve les brilires, les 
maus d’dints; i r' fieüve le èfants qui tchéyinn’t didins les cor- 
wéyes. S'i-gn-aveñve onk qu'aveüve les ploquètes, on fieüve 
vinu Flupe po s' ségni po qu'i w fuche nin gravé. On coureûve 
li qué po les tek’ faus qu'avinn't des maus d' vinte, po les 
vatches qui w savinn’t vêler, po rôster V pépiye aus pouyes, 
po-z-amèder les couchets èt po totes sôrtes d'afaires ainsi. 

Quand il aleüve aus tchanps d’lez “ tchestia, i ruv’ neüve 
todi sô; tot l’monde ènn esteüve saisi, pasqui on nel vèyûve 
jamais intrer au cabaret. On djoû après l'diner qui dj’ esteiive 
co avou li, i m’ dit tot d'on côp : 

— Vous-se bwâre do vin? dist-i. 

— Comint v’loz qui dj’ bwève do vin ? di-dje, vos un avoz 
pont! è 

— Tais'-tu, fô m'vé, dist-i, ti west nin co malin; mi dji 
bwè l' méyeu vin do tchestia pa mantche di mi-olète. Wête, 
dist-i co, dji plante mi olète vêci è têre è pa l' mantche dji 
bwè li sôrte di vin qui dj'vou. 

Et is’ met a suçî li mantche di s't olète, èt on vèyeñve qu'i 
s’ sôleüve a vüwe d'oty. 

— Vin, dist-i, dji t'è frè bwâre ossi. 

Dji cominçeüve a-z-awè pet. 

— Nonna, di-dje, dji n'tin nin d'yesse sô po-z-è raler, dji 
sèreûve batu pa m' pére. 

On djoü au tchestia qui l' monsieü aveñve siti li minme el 
trové ostant d'botèyes wides di ses mèyeüs vins : i n’ sa- 
Il a mètu si dômestique a l'uche mais on mwès après, il a co 
trové ostant d' botéyes wides di ses mèyeûs vins : i w sa- 
vetive nin qwè pinser! 


El esté, quand i fieüve bin tchôd, Flupe mi d'mandeñve 
todi do vnu coûtchi avou li sul’ foür, o cina. On djoû qui 
di esteüve èvôye po l'eontinter, avou l permission d' mes 
parints, nos avans monté au cina èt nos nos avans coûtchi 
d'sus l foür, li d’dins on cwin èt mi d' dins l'ôte. Ossitôt con- 
tchi, i s'a mètu a dwarmu come on sokia. Dji v’nefive di 
m'èdwarmu ossi quand aviès méve-nêt, dji so dispierté pas 
des cris et on brit d' dispite. Dji r'lève mi tiesse po chotiter 
èt dj'ètin qui c'esteüve li bierdji qui s’ disputeüve avou l didle. 

Dji w waseûve pus m' boudji, dji tronneüve come onk qu'a les 
fives. Mais tot d'on côp, dj'ètin qui“ bierdii dit : « Je t'en 
foutrai à coups de couteau! » Dj'enn a nin v'lu ètinde pus 
long; dji m'a lèvé tot doücemint èt dj'a spité èvôye foü do 
cina. Li lèddimwin, quand i m'a d'mandé poqwè dji m'aveüve 
lèvé d'vant li èt brâmint trop tinpe po mi-âge, dji li a dit 
qu’ c'esteüve pasqui dj'aveüve yet trop tchôd. 

Quand dj'a raconté ça à mes parints, is m'ont dit qui c’es- 
teüve boun-èplèyi, qui ça m'apudreüve d'aler coûtchi avou 
des ètrangérs. ' 

A paurti di ç djoü la, dji wa pus sti d'lez li aus tchanps. 
Mere di tinps après, on l'a trové on djoü au matin mwârt 
o cina, èt tot | monde a dit qu'il aveüve siti stronné pal’ diâle. 


L.-J.-L. LAMBILLION. 


Li gros bètch 
Dialecte de Bois-de-Villers. 


Et bin, mannèt gros bètch, audjourdu c'est vosse tou 

Et dj'vos prévins, savoz, dj'vos vwès dzo on mwais djou, 
Ca, tot compté, dji n'a wère di bin d'vos a dire; 

Surtout ni pinse nin qui dj'dis tot ça po rire. 

Dji n'sos nin èwaré qu'on vos-è vout a mwart; 

Et c'est sûrmint voss faute, poqwè fé tant do twart? 
Dji sé bin qu'vos touwer co bin saquants vermines, 
Surtout po vosse djonnlée, mins après quénès rwines! 
On n’sé causu dire tot c'qui vosse gros bétch distrût : 
Di totes les sôrtes di grénes, di djônès pousses èt d’friits; 
Djé l’rigréte, ca vraimint, vos estoz one béle biesse 
Avou vosse dos, vosse cô tot li dzeu d’vosse tiesse 

D’on bia marron candjant, avou vosse gris plastron 
Cosimé come li dzeu di vosse crâne, di nwars pons 

Et tot l'restant d’vosse rôbe do pus bia tinre rodjausse 
Pwis vos n’tchantez nin mau, vos n’avoz nin l'vwès fausse, 
Cor qui pu tot plaintife. Vos n’viquez qui vos deus, 
Quékfie les 6tes mouchons d’vosse gros bétch ont-i peu? 
V’zestoz d’l’esté dins ’bwés èt d’l’uvier dins les plinnes; 
Vos fioz vosse nid bin wôt, sins vos rinde biacop d’pwinnes, 
Et vosse fuméle i pond todi d’trwés a cinq ofis, 

D'on blank cindré, tatchis di bleuw ou d’brun d't'autou. 
Vos nos dmérez l’uvier, ci qui n’mi chone nin drole, 

Ca, po fé l’gand voyadje, vos avoz trop mwais vole... 


E. FRANCOIS, R. N. 


Ms 


Pâye 


C'è-st-on tot p'tit mot, mins tot plin d' loumire... 
C'est cou qu’ tortos vout, cou qu’ tortos ruqwirt, 
Rafya d’on-aute monde, sovint réspouni 

Lon éri dé cis quu |’ mâ a moûdri. 


W'è-st-i, cu boneûr? E-st-i même so |’ tère? 

Po p'leür gangner |’ pâye, lés-omes ont fait l' guère! 
Lu doû èt I’ misére lès-a tot d’bané, 

Ele lés-a piérdou, èle lès-a danné! 


I su sont dogué, pé qu’ des biésses sâvadjes; 

I su sont c’towé, sins r’louquer lés-adjes; 

I su sont moûdri, i su sont spratché, 

Rôlant l’s-onk so l’s-autes sins ruc’noche leûs frés! 


Et quand, mwèrts-nâhis, lèmant, pantowant, 

I su sont r’lèvé po compter leûs rangs, 

Is-èstint drèssés è mitan dès mwèrts; 

Leûs fèmes, leûs-èfants n’èstint pus so l' tère...! 


Paye! Lu bê p'tit mot qu'èst tot plin d’ loumire! 
Pâye, quu tortos vout, quu tortos ruqwirt! 

Est-ce po lès moüdreüs, èst-ce po lès sâvadjes 
Qu'i su sont tant plaît a fé leûs damadjes? 


S'i polint r'duv'ni come lès p'tits-èfants 

Quu leüs hêtis-oûy, clérs come on soûrdant, 
Ruglatih du pâye, du tot fris’ boneür! 

I sont tot étirs â rafya d’astefire...! 


S'i p’ lint èsse paréys â cis qu’ sont d’monis 
Mâgré l's-ans passés, come s’is-éstint p'tits : 
Sins-avou frôh’né d'vins lès mâles ponnes, 

Sins-avou |’ coûr plin d'leü pénefise alonne... 


Lu Pâye è-st-â cis qui s’ savét rofivier, 

Qui n' v’lét d'aute ritchésse quu leü charité : 
Pitits èt pahiles, sins s' fé vèy dés-omes, 

I passèt lei véye è l’ djôye d'èsse midone... 


J.M. LECOMTE 


rafya : attente d’une joie — réspouni : caché — dubaner : dérou- 
ter — lémer : haleter — midone : généreux. 

Dialecte d'Arville( Saint-Hubert). 


Poqwè dju scri 


Du qwè nn'aurès' du totes tès rimes? 

Qu'ink dit. Poqwè scrire an patwès? 

O! di-dje, dju n' sé nin bin |’ quantrime 

Qui flantche, mais d’s-ontes m’i poussét rwéd. 


Dju su l’ vi ome qui plante èt sème. 

Dju n’ tûze nin dja si dju r’colt’rai 
Dès fleurs. Po |’ frit, ¢’ dut èsse apréme. 
Pont d’atémance quu dj’é cwach’rai. 


Scrire po li-méme, c’ést dja mo auque. 
Ainsi, dju m’ ruvé co tot p'tit 

Dulé |’ Portique èt cœucœur Djauque, 
Et tote ma viye djusqu’au réz d' ci. 


Mès p'tits-èfants m' liront pus taurd 

A tot serijant, ç quu dj’ sondje a zês. 

Dj’ leû di qu’ c’ést rin d' gangné dès caurs, 
Lu tot ést d’ sire du bon pazé. 


Dju scri : «Més fis, oyez confiance, 
Soyez djoyeûs, bons travayeũs. 

Aidés di |’ divine Providence, 

Dins vos-èpreuves, v' s’rez coradjeûs. 


S’ vos m’ véyez rire dins més scrijadjes, 
C’ést qu’ la gaiy’té nos fait do bin. 

I n'è faut fé qu'in bon-fisadje, 

Bani tout ¢’ quu |’ Bon Dieu dusfind. 


Dpu du prév’nu qu'on waz’ré v' dire 

Tot come a mi : « Passins-nos d’ Li.» 
N' sayez nin, da! Oyez-m’ vos |’ crire. 
Tfisez... Sins Li, qwé auriz, m' fi? 


Pierre DOSIMONT. 


quantrime : quantiéme — mo auque : beaucoup (litt. : fort quel- 
que chose) sire : suivre — pazé : sentier - crire : crier, 

On p'tit coup di s'coriye 
Dialecte de Gembloux. 


A caus' d'on' rude montèye... 
Vla l'atèlée blokée... 

Li s’coriye djont dès pias... 
Et l' pèsant tchaur rèva... 
L'ome qui travaye a rlaye 
Sins jamé criyi aye... 

Sint par coup si raison... 
Kérdjiye d’on’ tchap' di plomb. 


Et come les tchfaus, il a dandji à fiye 
Pol’révéyi, d’on p’tit coup di s’coriye. 


Joseph LAUBAIN. 


Errata 


La correction des épreuves de notre dernier numéro ayant du se 
faire rapidement par suite de l'arrivée tardive de plusieurs manus- 
crits, certaines coquilles ont échappé a notre vigilance. Nous rec- 
tifions ici les principales erreurs en négligeant celles (notamment 
la ponctuation) que nos lecteurs auront corrigées d'eux-mêmes. 

Dans « POEMES WALLONS 1948», pages 65, 66 et 67 : lire poètes 
au lieu de poétes, répété plusieurs fois; — derniére ligne du 4e pa- 
ragraphe, p. 65, lire penseur au lieu de pensenr; — p. 66, poésie 
citée de J. Guillaume, ajouter un point aprés li lampe; supprimer ie 
point aprés qu’vosse crwés; 

Les vers cités d’A. Maquet doivent étre rectifiés comme suit : 


Si lès âbes sitindit leis cohes 


A tot m’véyant passer 
ene fleür èl main po dire di s'lèyi djonde 


Poésie citée de L. Remacle, 
Lu Sôdâr est le titre. 


Dans la Chronique des livres : 
Supprimez l’astérisque à la numérotation 17 à 24 inclus; — No 17, 
lle ligne : lire tirage au lieu de trage; — No 20, le ligne : On vi 
manédje au lieu de On vi mandje; — No 22, la le phrase du texte 
est : Aimable et adroite initiation aux mystéres de la linguistique; 
No 24, 6e ligne : lire en reléve au lieu de ne reléve; — No 27*, 6e 
ligne : rondes à se retourner ; — No 28 * 4e ligne : lire Fleürs èt 
Fwits au lieu de Fleür et Fwits 

L’ameir, page 75. Le ler vers de la 4e strophe a été omis. Ce vers 
est le suivant : 
Alez, mi dj'so-st-ureûs sins qu'i fat qui dj’ m’él dèye. 
Dji m’apougne... etc. 


Encore toutes nos excuses auprés de nos lecteurs et correspondants. 


PT 
El moncha qui crèch 


Introduction 


Composé en 1930, le présent recueil suit normalement 
Bouquèt-tout-fét. Sans annoncer de façon explicite les 
poèmes du désir (El bribeũ, L’aveüle) qui naissent à quel- 
que temps de là, ce chant d'une âme déçue les appelle ce- 
pendant. 


Mais les désillusions ont produit plus de regret que de 
haine. L'enfance, patrie de la toute-puissance et du rêve, 
n'a laissé que de merveilleuses ruines. Il y a, dans ces vers, 
une lassitude, un goût de cendre que n’acceptait pas la 
première jeunesse, celle de Bouquèt-tout-fét. 


L'amour de Nivelles, à force de réalisme et de maturité, 
entre dans la phase douloureuse. 


Mais des désillusions s’exhale plus de regret que de 
transposée plutôt. De l'éblouissement, elle a passé à l'abon- 
dance intérieure. 


Jean GUILLAUME. 


C’ést d-insi qu'o sondje a lès moürts... 
G. Willame. 


I 


L’étang s'a la stindu come in warglas su 'ne piére. 

Il a mindji l solèy t’t-aleure pou s’n-érciner, 

Yè l'èstwèli qui vit dins s' murwé s' cutofirner 

A dja dés strons d’ Djudas pus ténes qué dés poussiéres. 


El vint doûrt ène sadju dins lès couches dès pouplis, 

Yè fét-a m’sûre què l'brune laiche traîner sès nuwéyes, 
L'ètang r'chène a 'ne tchèmise qu'a passé dins l' buwéye 
Yè què I’ souye qui déskind, sans ri dire, arpolit. 


Ene tchape-soris qui djouwe au tchat-couru toute seûle 
Passe èyè rapasse co, nwêre prone dins l' nwêre qui tchét, 
Yè lès crèkions grinchont, ni lon dins lès-adjèts 
In tchat miawe, 

In tchi file, 


Ene djint sondje, 
In train r'beũle. 

Bi rade, èl bèle véra taper s' vuwe su lès tchamps, 

Yè lès nuwéyes, pa-coups, — istwére dé fé l's-arnéjes = 
Véront passer su s’ front ,tout bél’mint, a leû-n-éje, 

Sans qu’éle sondje a lei dire: « Maria! qu’ vos stez soûlants! ». 


Nivèles és’ rinkinkéye dins in brouyard qui monte, 

Mins sés lum’rotes nadjont come dés fleurs su dés-yaus, 
Yè d' pâ vir lés-éstwéles, au preume, in coup lauvau, 

In coup dins l'ètang moûrt, in coup au d’zeur du monde... 


In coup, ça n’ést ni d’ trop, twés coups, c’ést co trop pau. 


II 


Nivéles! Vile dès mésos qui f'sont dès ribambéles, 

Dire qué vos stez l' pus trô yè qu’ vos m' chonez l' pus bèle! 
D'yu vit ¢’ qué, si d’ barloüre éne baye ariére dé vous, 
Chaque ségonde dure inne eure ét chaque munute in djou ? 
Pouquè ¢’ qué d' vâ r’vénu quand djè n' vwè pus vos têres, 
Pouquè ¢’ qu'i faut toudi qué d' disse a m' cœur dé s' taire, 
Quand d' sâ d’ssus l'ètranger yè qu’ dj’é dandji d' vos vir? 
Pace-qué dj’é dandji d' vous, Nivéles, c'èst ça |’ pus pire, 
Dj’é dandji d’ vous, way ça... come in galant d’éne fiye, 
Come èl feu du tout-v’nant, come él poûve d’éscrabiyes, 
Come èl blé du solèy, come l'ètang du stwéli, 

Dj’é dandji d’ vous, d’ vos di, come dèl mouche dé més-is... 


Qué volez qu'o fasse co sans l'èrgard d’éne coumére, 
Sans lés danses d’in popa, lés gadjol’riyes d’éne mére, 
Sans |’ guignéte qu’inne éstwéle vos-invoye du Bon Dieu? 
Sariz bate au couyon sans triyomfe dins vo djeu? 


Vos stez ’ne miyète tout ça, Nivéles, pou m’ poûve cœur d'ome, 

Vos stez l' passe-temps d' més djous, vos stez l’ rève dé més somes, 
Vos stez m' popa, m' moman, tout c' qué dj’érclame enfin! 

Tout ¢’ qui put m’érpachi a tous lés r’pas qu’ dj’é faim, 

Tout çu qué dj’ rève du djou, tout cu qué dj’ vwè dèl nũt', 

El lit qu’ djè m' coûche dédins, |’ boutéye dé vi qué d' tite, 

El live qui m' chène fin bia, |’ richo qui m' chène fin bleu, 

Tout ¢’ qu’ést tchaud, tére, av’nant, tout ¢’ qu’ést fin, tout ¢’qu’ést nieu, 
Tout ¢’ qui vit vos tinter quand n’a pus ri qui tinte, 

Tout ¢’ qui vos raguéyit quand vos vouriz vos pinde, 

Qui vos-impétche dé vir au djusse come lés djins sont, 

L’amofr, lès liârds, lès fleurs, lès plaijis, lès tchansons, 

Lès mouchons lès pus guéy, lès nuwéyes lès pus blefisses, 

Tout ça d' l'èrtrouve dins vous, mins ni vous dins tous yeüs'... 

III 


Pourtant, vos n'astez ri dins m' ri-du-tout d' payis. 
L'èstwèli vos spotch'rout s'i lu v'nout 'ne vèrzinéye 
Dé léchi tchaire in coup ri qu'in bokèt d' nuwéye, 
Eyè I’ place què vos stez sarout |’ place qué vos stiz. 


Vos n'astez ri, d’ vos di... ri qu'in pèpin dins 'ne pwére, 
Yun dès soupirs du vint, yeune dès-oufiéyes dès fleurs, 
Inne èrmarque au crèyon què l' Bon Dieu vwèt du d'zeur, 
Quand i dwèt fé lès pârts du gros moncha d' misêrcs. 


Vos n'astez ri, ri, ri... Mins vos stez grande pou ça... 

Est-ce qué |’ nid du pièrot n'èst ni grand dins inne aye? 

Est-ce qué |’ mwèsse én passe ni quand |’ fleur és’ drouve a craye? 
Est-ce qué l' goute n’ést ni yau t’t-aussi bi qué |’ tacha? 


Avez d’dja vu |’ goute d’yau qui danse au d’bout d'inne yérbe? 
Ele nè pũt bi mau d’yésse d'èl valicheur d'ène mèrbe, 

Qu’ést-ce qué d’ di!... C’é-st-a pêne s’élle èst grosse come in pwè; 
Yé pourtant, wétiz d’dins, vos virez tout ¢’ qu’o vwét!... 


Vos stez come éne goute d’yau aprés |’ pieuve au soléy. 

Yè quand djé m’ bache sur vous qui n'a ni yeu s’ paréye, 
Djè m' di: « Tout c' qué d' pa vir alieurs, djèl vwè doûci.» 
El nwérceur dé l'ârpwè, |’alumwére dé l'aci, 

Tous lés bleus, tous lés vérts, tous lés bruns, tous lés roudjes, 
Tous lès blancs d' pâ l'zès vir fét-a m'süre qué djè m' boudje, 
Pou lés-oufiéyes dé l' têre, djè n'é qu'a drouvi m' nez, 

Douci, ça sint lès djotes èt doula ca sint més, 

Ci, lès cayôs du mur tayont come dès-érèsses, 

Lauvau |’ temps l’s-a poli come dès tièsses dè sans tch'feũs, 
Em langue n’a qu'a chwèsi dins çu qu'o fét d' mèyeũs, 

Ele sét t-aussi bí qu' mi ç' qui fét binéje èm' vinte 

Yè tous lès brûts dé l’ têre qu'on a yè qu'on indvinte, 

Dèspu l'èrfrin dès clokes djusqu'au chuflot d' l'ülau, 

Djè pû l's-awêr quand d' vâ, yè putout trop qu’ trop pau, 
Brèf, tout ç' qu'o sint, qu'o vwèt, qu'on ètind yè qu'o touche, 
Tout ç' qui cacouye no vinte in passant pa no bouche, 

Tout ¢’ qui chame, tout ç' qui lit, tout ç' qui brét, tout ç' qui rit, 
El solèy dins 'ne ruwèle, ène tchanson dins in ri, 

Lès mouchons, lès-autos, lès gamins, lès fumiêres, 

Lès parcs, lès tchamps, lès bos, lès tch’mins, lès cimintiêres, 
Tout : l' bouneur, èl maleur, lès riyâdjes, èl brèyou, 

El nwêr asto du blanc, èl sâdje asto du fou, 

Tout ça coum'lé dins vous, come dè l' crache qu'o travaye, 

Ça d'véra |’ pain qu'i m' faut quand m'n-èstomac' tiraye... 
Yè c'èst pou ça, viyiz, qu’ ça m’ d-îrout lon d’ parti, 

Què d' vâ d'meurer d'lé vous come in mouchon d'lé s' nid. 


* * * 

Vos stez l' tére in pus p'tit, mins vos stez toute èl tére, 
Vos stez tout ç' qu'èlle a d’ boun, in pus meur, in pus têre, 
Vos stez l' crême d'in lacha qu'o n' sarout turbiner, 

Vos stez |’ pus bia cadau qu'on arout seu m' doner, 

Vos stez l' bètch èl pus dous, vos stez l' rève èl pus guéy, 

Vos stez l' pus bèle dès stwèles qu'o vwèt tchaire a l’ valéye 
Pa-coups, vié l' mwés d'awous', yè qui vont Dieu sét yu, 
Vos stez... Mins vos stez tout l... Co put-ète même dé pus... 


Qu'èst-ce qu'on a co d' mèyeũs ? In roman ou bi 'ne fauve ? 
N' passe-t-o ni d’ssus |’ bouli pou s’érpachi dès gaufes? 

N' donerout-o ni la mer pou |’ pus tène dès richos? 

O dira : Non. Mi : Way. Eyé ça réde, èco! 


El fauve èyè |’ roman, c’ést vous au r’gârd du monde, 

El bouli, c’ést l'aute rèsse èyè lès gaufes, c'èst vous, 

Vos stez l' pètit richo qui va sans d-awè s' sou, 

La mer, c'èst bi trop grand, d'après ç' qu'o d-in raconte. 


Ene fauve, c'èst pus lidjêr', ène fauve, c'èst bi pus tchaud, 
In richo, bi pus guéy... Vos-astez guéye, lidjére, 

Yè d’ vi m’ tchaufer d’lé vous, come su lè scou dé m’ mére, 
Come ça m' d-alout dé |’ fé quand dj’astou co bétchau. 


IV 


C’é-st-intré vos vis murs qué d’ vi r’trouver més réves, 

Tous lès filés d' bouneur qué d' prind quand |’ Bon Dieu blèfe, 
Tous lès plans qu’ dj’é monté, dins l’uviêr, pou l'èsté, 

Yun, djè ll'é fét d’couchi, èyè l'aute d’éstampé, 

Lés coups qué d’ m’é vu riche quand tout m’ criyout : Misére! 
Tous lès coups qué d' riyou quand djé n' volou ni braire, 

Lès coups qu’ dj’astou tout seû, pinsant d’yésse vu vol’ti, 

Lés coups qu’ dj’avou trop wére dé pangn pou m’n-apétit, 
Tous lés coups qu’ djé m’é pinsé bia, bi vu, bounasse, 

Si bi qu’ djé n’ sintou ri quand i m’ tchéyout ’ne tanasse, 

Lès coups qu'a fource dé m’ cwêre binéje dj’é sté contint, 

Lés coups qu’ djé m’é pinsé ome quand dj’astou gamin, 

Lès coups qué dj’ m’érsuwou quand l' bèle disout : djéléye! 
Lès coups qu’ dj’é pris l’ brouyard pou dés-échéts d' buwéye, 
Quand dj’é vu l’éstwéli tout bleu quand i stout gris, 

Lès coups, quand |’ vint r'beũlout, qué d' disou : come i rit! 
Lès coups qué d' pérdou |’ nédje pou lès ploumious dés-anjes, 
Yè lès tchap’léts d’am’djous pou lès queuyes dès dimanches, 

Lès coups qu’ djé m’ cwèyou tout ¢’ què djè n’ saré jamés, 
Qué d' m’é la vu r’vénu come èl pausse dédins l mé, 

Ri qu’ pac’ qué d’ m’avou dit qué d’ n’astou pus flastasse, 
Tout ça, come inne oufiéye qui s’invole wour d’éne tasse, 
Tous més bias réves d’éfant qui n’ont jamés sté vrés, 
C’ést d’lé vous qu’is-ont sté, a ¢’ qu’is-ont sté scapés. 


A mwins qu’ ça sarout co yun d’ més balons qui crève, 
Yè qu’ vos m' f’riz co réver qué d' pâ réver d' més rèves. 


V 


Yuce qu’il èst voye èl temps qué d' pinsou qu’ tout stout bia? 
Què d' volou noyi |’ bèle dédins l’yau d'in saya, 

Què ri n’ mè chénout sür, mins bia, rous'lant, éjéle, 

Què tout n'astout pour mi qu' bablute èyè mastèle, 

Yè què d' passou d'ssus têre, guidant yè wétant co, 

Tout parèy a lès vias qu'o mêne a rododo? 


L's-avez dja vu? Leûs-îs, c'èst come dès fleurs spaniyes, 
L'èscoréye flaye, èl ronçu ruwe, èl moyeu criye, 

Lès cayôs ratchont feu, lès mésos triyènont, 

El vatchi djure in coup... Les vias, yeüs', i r’wétont. 


C'èst tout m' portrait crachi su l' fin d' mès-ans d' sucète, 
El rododo dèl viye m'a mêné d' gauche a dwète, 

Mins, come lès vias, jamés, djè n'é wéti d' savwêr 

S'o d-alout viè l'èstaule ou bí squ'a l'abatwêr. 


Dj'é candji, fét-a-m'sâre què d' m’avancou dins |’ viye, 

Mès bias rèves ont flani come dès fleurs qu'o roubliye, 

Is-ont pèté tèstous come dès balons d'èfant, 

Lès roudjes, lès rofises, lès bleus, lès vêrts, lès djaunes, lès blancs, 
Lès p'tits, lès longs, lès grands, lès rèves dè toutes lès cougnes, 
Djè n’ 'z-é pus seu r'trouver quand |’ viye a moustré s' pougn, 
Eyè, quand i morin' come ène lampe qui dèstind, 

Djè dév’nou mwins loûrd-Djan, mins bi pus maucontint. 


=. Stes 
VI 


A! pouvwêr yésse èfant djusqu’invié lès swéssante, 

Co pouvwêr fé : « Coucou! » pou fé peü sès matantes. 

Co cwêre a lès dragons qui s’ muchont dins lès bos, 

Et n' jamés yésse sôdârd qu'avè dès sâbes dé bo, 

Cwêre a lès méchants-omes, a |’ soûrciêre, a grougroume, 
Co pinser qu’ c’ést l' bon Dieu qui fét lès « roumdoudoum! » 
Quand |’ tounére dins |’ nuwéye mèt sès bénias d' cayés, 

Co fé l’au-nom-du-Pêre quand il alume trop waut. 

Invié |’ Sint-Nicolas, rèver tamboiir... platines... 

Co d-aler spotchi s' nez su |’ carau dès vitrines, 

Avwè lès fiéves wit djous d’vant |’ grand djou qu'o ratind, 
El véy pa d’zous l'èstuve aprésti s’ picotin, 

Yè péstéler d' plaiji, l' lend’min, pac’ qué c'èst nèt — 

El grand Sint-Nicolas a bi r’cu vos deûs lètes. 

Yésse sâdje a temps a eures, yésse rontche cint coups pa djou, 
Au nowé voulwér vir qui ¢’ qui passe lès cougnous, 

Yè socler djusse a leure qué |’ pétit Jésus passe, 

Pinser qu'au nouvèl-an c’ést d’ boun cœur qu'o rimbrasse, 
El djou dès Pâques, wéti d’atraper lès filés 

Qui déskindont d'in waut lès gros-yeus machurés, 

N' pus savwér s'èrsouv'nu dès cabus du vicaire, 

Mins yésse seur qué c'èst d’ la qu'i prov’nont, nos p'tits fréres, 
Yésse proutau lé s’ popa, yésse bétchau lé s’ moman, 
Pa-coups, dins |’ colidor, djuwer popa-moman, 

Yè s’ marier sériefis’mint avè 'ne pétite vijine, 

Pac’ qu'lle a dja twés zwérs’ in bo conte dé s' pwétrine, 

Yè qu’éle sét vos r’barer come si ¢’astout pou d' boun, 
Savwér qué lès djouwéts qu'o n'a ni, o l's-a boun, 

Savwêr què dins l' keuwèt c'èst du lacha qui tchaufe, 

Què c'èst quand o d-a s' sou du pain qu'o fét dès gaufes, 
Cwêre què lès liârds qu'on a, ça vos vit d’ l'air du ciel, 

Yè qu'on n'a ni co vu qué c' djou-la toûne a mièl, 

Pinser qué |’ bia èst bia, dè d'vant, dé diêre, dè crèsse, 

Què pou 'ne lètche su vo nez vos ravez cint carèsses, 
Cwêre a tout ç qu'o vos dit come au wêre qu'on a vu, 
Avwè lés-i- dè s' pa yè l'air du p'tit Jésus, 

In fisik, in vélo, put-ète même ène pèpéye, 

Cwêre què c'èst pou s' plaiji què l' pètit bribeü péye, 

Yè qu'a |’ twésième mastoke o n' dwèt pus ri li d’ner, 
N'èst-ce ni la |’ vré bouneur qué l' temps vit nos strauner? 

VII 


Oyi, c'èst ça, l’ bouneur, o Ha quand on èst zwèrs', 

O va dè l’ bèrce a 3 mêre ou bi dè s' mêre a |’ bèrce, 

On èst dwèt come in i, vivant come in fouyon, 

O n' sét co fé qu’ bétchi come in djoune dé mouchon, 

O vwèt vol'ti lès poupes quét'fwè bí pus qu' lès sâbes, 

O tchét come in coup d' pougn a l'eure du marchand d' sâbe, 
O va coude inne èstwèle au djârdin du stwèli, 
Os’ rinvèye au mitan d'in rève qui n' finit ni, 

O vourout I’ fleur qui lit come èl pièrot qui vole, 

O pass'rout toute ès' viye a wéti 'ne caricole, 

O prind l' solèy pou 'ne lampe, èl bèle pou in crassèt, 

O s' cwèt l' pus waut du monde quand on èst d'ssus s' passèt, 
Tous lès pâtés d’ la têre èn valont ni ’ne bablute, 

O rit dé |’ pieuve qui tchét pusqu'on è-st-a gayute, 

On n'a ni peti dé |’ nédje pusqu’on a dès gros gants, 

On èst grand pou lès p'tits s'on èst p'tit pou lès grands, 

O brét pou ri-du-tout, o rit pou branmint mwins’, 

O r'tít l’ bi qu'o vos dit sans savwè |’ mau qu'o pinse, 

On a tout ç' qu'o vourout sans dire : « Djè vourou ça... » 

Ça fét qu'on a l' bouneur sans trop savwè qu' o ll'a, 

Yè lès seûls pétits coups qu'o dwèt passer lès piques, 

C’ést quand in bètch vos r’mouye ou bí qu'ène bârbe vos pique. 


Franz DEWANDELAER. 


( Fin au prochain numéro) 


Glossaire 


Aclot : habitant de Nivelles 

adayi : commencer 

adjéts : environs 

alumwére : éclair 

am/’djou : jour de semaine 

apôte : vieillard hospitalisé à 

Nivelles 

arnéje : espiègle 

barloürer : aller à l'aventure 

bèle : lune ç 

bèn’leû : conducteur de tom- 
bereau 

bras : t-au long du - : abon- 
damment 

brèyou : envie de pleurer 


brin : excrément 

brouzé : souillé 

chaquine : dispute 

choki : choquer 

cougne : sorte 

cousse : coude 

crache : mélange de levure 
de beurre, etc. qu’on 
mêle à la pâte. 

crapé : sale 

cron : tortu 

dèsbine : déveine 

dèspouye : fressure 

Djan : loûrd -: naïf 

Dodaine : étang de Nivelles 

dwète : bâtonnet 

èchèt : écheveau 

éje : aise 

èrvasi : clabaudage 

èrvenu : levé ( en parlant de 
la pâte) 

èrvindje : goüt de la revanche 

èscafiot : coquille 

erbarer : rembarrer 

èrciner : goüter 

èrpoli : repasser 

èrsuwer : essuyer 

èrtaye : gamin espiègle 

èscaupyi : démanger 

èskeure : secouer 

èspani : épanouir 

èstron : -d' Djudas : tache de 

rousseur 

èstropyi : estropier 

èstruki : s'engouer 

fiane : quantité infime 

flastasse : mou 

fource què : tant 

fouyon : taupe 

frèchau : marécage 

gârciner : dépenser, gaspiller 

guider : regarder 

guignète : œillade 

gugusse : clown 

i : œil; tchipes - : chassieux 

keuwèt : poêlon 

mastèle : sorte de couque 

maulvau : inutilement 

mé : pétrin 

mèrbe : petite bille en terre 

mèsalé : perclus 

mièl : toürner a - : se gâter 

mutri : moisissure 

muchi : cacher 

mwèsse : guêpe 

nékieû : miséreux 

oufiéye : odeur 

pacus’ : tas d'immondices 

pangn : pain 

péle : perle 

péture : nourriture 

péyi : désirer vivement 


picotin : panier 
pique : passer lés- : passer 
les baguettes 
platine : cymbale 
plauke : maladie 
plinde : donner à contre- 
cœur, refuser 
ploumiou : plumet 
praute : plaisanterie 
pum : pomme 
rachi : rassis 
râle : rare 
raviser : regarder 
rinkinkyi : és’ - : se recro- 
queviller 
rontche : espiégle 
route : t’t-a- : sans disconti- 
nuer 
sadju : éne- : quelque part 
séle : chaise 
socler : dormir 
souye : suie (ici : nuit, par 
métaphore). 
Spluque : nom d’un bois si- 
tué prés de Nivelles 
suwéte : gamine espiégle 
tacha : nuage de pluie 
tanasse : raclée 
tchaussi : trô du mau - : 
morgue 
Tcheur : a- : chez «Tcheur» 
sobriquet de l’ancienne te- 
nancière d'une guinguette 
située en bordure du bois 
d’Arpes, à une demi-heure 
de Nivelles, à la limite du 
Hainaut, commune d'Ar- 
quennes. 
tûter : boire avidement 
filau : sirène 
vèrzinéye : caprice 
vièzriye : vieillerie 
vir : chèner a - : sembler 
Yaya : rivière qui se jette 
dans la Dodaine 
yeu : œuf 
zwèrs’ : garnement 

El moncha qui crèch ” 


VIII 


Oyi, ça, n' ni savwér! C'èst dja trop tard! djè sé; 

Dins cint d’ més coumarâdes, i d-a nonante monvés, 

Lés voleurs qué d’ conai couront toudi lés ruwes, 

El grand s' doune toudi d' l'air pindint qué |’ pètit suwe, 
In manant qui s’érvintche, c'è-st-in pû qu’ést spotchi. 

El cyin qui sét monter, c’ést l’ cyin qui sét r'lètchi. 

Quand o pit vos r’nwérci, pèrsône én vit ratinde, 

Dins lés paroles qu’o dit,l’amitan c’ést dés mintes, 

Yè c'èst co vré pa-coups qu’ l'aute mitan n’ést ni vré, 

I faut supoûrter |’ buche quand o n' sét ni d-in d'ner, 

Lès djins qu'ont l'air tout blancs sont co pus nwérs qué d’ l'anke, 
Austant d'âmes au salut, c’é-st-austant d’ monvéjes langues, 
Mins wétiz dins vo glace, o d-in vwét put-éte co, 

El pus malin dés-omes pass’ra toudi pou sot, 

Ene biésse yè deûs soûdârds, ça fét toudi twés biésses, 
Pinsez come tous lés-autes, ou bi gare a vo tiésse, 

Bréf, volez yésse bi vu, louwangé, raflaté? 

Louwangez, raflatez, seûchîz toudi brouch’ter, 

Wétiz comint c' qu'o s' ploye in deûs d’vant lès gugusses, 
Wétiz comint ¢’ qué’ tchi r’létche Popaul ou bi Gusse, 
Wétiz comint ¢’ qu'i fét, l’ ratchon, pou s’ fé si plat, 

Wétiz l' viér, èl lum’con, wétiz tout ¢’ qu'il-a d' bas, 

Yè quand tout ¢’ qu’il-a d' boun sara moürt dins vo-n-âme, 
Vo feume t-au long du bras sâra spotéye : Madame! 

Yè vos sârez : Mossiefi! sans qu'o s' démande sefil’mint 

Si P fleur qué vos dév’nez n'a co jamés sté brin. 


IX 


C’é-st in branmint pus bia, l' monde què dj’é povu vir, 
Djè n' vos-é ni tout dit, dj'é t’nu pour mi |’ pus pire, 
Mins si d' vos raconte ça, Nivèles, vos compèrdrez 

Tout ç' què dj'âré pièrdu, l'am'djou què d' vos pièrdré. 
Vos-avez sté, vos stez, vos sârez co téle quéle, 

El Nivèles dè mès rèves èyè vous, c'èst deüs péles, 

Même blancheur, même lûjant, même valicheur, même pwèd, 
Vous yè l'aute rèsse du monde, c'èst l’ craiye èyè l'ârpwè, 

C'èst l’oûr asto du plomb, c'èst |’ plin djou èyè l’ brune, 

C'è-st in anje conte in diâle, in liârd conte éne foûrtune, 
C'è-st-in bètch conte ène baf, in nez dwèt conte in cron, 

In chatau dèlé 'ne grègne, ène mwèsse conte in piqu'ron, 
Quand djè m' sin tout mièrseü, djè sondje a vous tout d' swite, 
Vous qui m’érmét d'asto quand ça tchét bi, què d' ride, 

Yè tous lès coups qué |’ viye m'a fét 'ne bosse a m’ cabu, 

C'èst d'lé vous qu' dj'é v'nu r'quer 'èrvintche què d' n'avou pus. 


X 


Pourtant, m’ Nivéles, 
Si c'astout co réver qué d' f’rou quand d' vos cwé bèle! 


Dj’é vu vol’ti dès fiyes — quét’ fwè même dès mam’zéles! = 
Ele mi chénin’ av’nantes in temps, 
Quét’fwé 'ne samaine, quét’fwé deûs-ans, 
Quét’fwé wit djous, quét’fwé twés nit’, 
Souvint... ri qu’éne démi-munute... 


Pourtant, 
Asteure qué m’ cœur é-st-a gayute, 
Quand ça m’arive co dé l'zès vir, 
I m’ chéne-a-vir 
Qu’éle nè sont pus du tout lès mêmes, 
Yé méme 
Qué dj’é sté fou d'avwè sté fou. 


Pa-coups, 
Dins |’ fond d' més-is d' fé r’passer més souv’nances, 
Djédru, Zowé, Matile, Ermance, 
Ermance, Matile, Zowé, Djedru 
Qu’avout lés-is du p’tit Jésus, 
Dès tch'feüs come du strin déspardu 
Pa d’zous l' solèy... 
Djédru, Matile, Ermance, Zowé, 
Ermance, Djedru, Zowé, Matile 
Qu’astout yeune dès pus sâdjes dé I’ vile 
Yè qui n’ viyout vol’ti qu’ Mimile, 
Tor éyé Djan, Twéne èyè mi, 
Djédru, Zowé, Matile, Ermance 
Qu’avout dès r'gârds come dès coups d' lance, 

Yè dès bétch come dès fiérs roudjis, 

Djèdru, Zowé, Matile, Ermance, 

Quand vos r’vénez dins més souv’nances, 
Djè cwè toudi 

Qu’ vos n’astez pus du tout lès mêmes, 

Yè même 

— Sans qu’ vos n’ m’etichisse jamés ri fét = 

Pa-coups |’ colêre èm monte a |’ tièsse, 

Yè dins m’n-i d’ vourou dèsfacer, 

Come in monvés d'vwêr su 'ne ardwèse, 

Em’ rève, pus si bia qu'i n’a sté : 

Ermance, Matile, Djedru, Zowé... 


Nivèles, si vos n’astiz qu’éne coumére dè rinconte 
Qu’asteure o mèt dins s’n-âme yè dins 'ne munute a l’onte, 
Si t'taleure ou bi d’main vos d-aliz la m' chèner 

Pus comune què Matile, pus suwète què Zowé, 

Si vos sacants biatés n' chèrvin' qu'a fé façâde, 

Si vos n’astiz come tout qu'ène fayefise mascarâde, i 
Si vos stîz léde ètou vous què d' prind pou du bia, 

Vous què d' prind pou ’ne Dodaine, si vos n’astiz qu’Yaya! 

Si d’ vos trouvou brouzéye quand d’ vos cwèyou spaniye, 

Si dj’avou vu I’ tcharbon sans r’marqui l’èscrabîye, 

Si ca n’astout qu’ pour mi qu’il-a 'ne twéle pa-d’vant m’n-, 
Si l tout dérni d' més rèves n’astout qu’ l’avant-dérni, 

Wétiz toudi qu’ djè l' seûche au mwins |’ pus tard possibe : 
Est-ce qu'o vit dire a l’ trouye quand c' qu'o va fé lès tripes? 
Est-ce qu'o prévit l’ bèdot qu'o |’ mêne a l’abatwêr? 


Si vos stez léde ètou, djè n' vu ni co l' savwér. 

Pour mi, vos stez toudi l’ Nivéles dé més souv’nances, 

Eyé si come Zowé, Djedru, Matile, Ermance, 

Vos d’vez m’ désplaire in djou sans qué d’ sefiche bi pouqué, 
Vos sârez m' pus bia rève qui pét’ra... come bouquét!... 


XI 


O m'a dit : «Vo Nivèles? In prijon come in aute, 

L'ouvri s'èsquinte austant dins vo p'tit trô qu’ayeur, 

I v pieut ni mwins’ qu’aute part quand l'bon Dieu vit fé pieure, 
In Vi, ¢’-t-in vi pârtout, cor bi qu'o |’ lome «apôte». 

Ri n'èst bia, ri n'èst fin, c’ést d-insi tous costés, 
Lés-omes, douci, doula, sont rabiyis d’ miséres, 

I n’a qu’ pou s' fé tuwer qu'on indvinte lès frontiéres, 
D’in d’bout du monde a l'aute, o travaye a s’ créver... 


Vo Nivéles! Ascoutez. C’ést c' n-filau-ci qui r’befile, 

C'èst l’ clairon du sédard, c’ést l' casaque dé l'agent, 

C’ést l grand qui mindje in p'tit, pou ri, pag’ qu'il èst grand, 
C'èst, dins lès djins moquârds, vo-n-âme qui brét toute seûle... 


Vo Nivéles! Ascoutez C’ést ¢’-n-filau-ci qui r'beũle, 
C’ést l’s-odeurs dé mutri qui fumiont dès brassines, 
C'èst I’ manant qui s' priv’ra toudi paç qu'o gârcine, 
C’ést yun qui tchériye bi pou eint qui vont d' trévié. 


Vo Nivéles! C’ést du deuy asto du plein soléy, 

C'èst dès plauques, c'èst dès coups dins lès quârtiès sans-air, 
C’ést cint djumichont pou defis filés d’ vwés claires, 

Pou yun qui doûrt toudi, cint qui tchéyont d' souméy. 


Vo Nivéles! C'èst l’s-impôts, lès trècas, lès procès, 

C’ést l’ patron qui vos-a pindant qu'i vos stropiye, 
C’ést lès r’vasis qui vont quand |’ bouneur vos scépiye, 
Vo Nivèles? C’é-st-in trô qu'a dès trôs come adjéts. 


Vo Nivèles? C'èst 1’ prijon, c'èst l'amigo, l’ospice, 

C'èst trimer yè la tchair quand o s’ vwet bi rachi, 

C’ést l’ tré qui nos ratind lé |’ cyin du mau-tchaussi, 
C’ést mindji dé l’ dèspouye pus souvint qu’ dé l’ saucisse. 


C’ést Yaya, c'èst |’ frèchau, c’ést P pacus’ in pus grand, 
C’ést tout ¢’ qu’ést sâle, qui plaque, qui puwe èt qui désmindje, 
C’ést du mutri qu'o sint, c’ést du poüri qu'o mindje, 

Yè qu’ nos mindjons toudi, maugré qu’ nos d-astons scrans. 


N’érwétiz ni ¢’ qu’il-a, n’ ravisez ni ¢’ qui vole, 

Wétiz ¢’ qui s' trouye a tére dins l' bérdouye, lès crayas, 
Wétiz l' fond du richo, yè ni l'iau qui s'in va, 

Wétiz l' crapaud qui blèfe, wétiz l' lum'çon qui cole... 


Wétiz l'mur qui va tchaire asto du cyin qui tit, 

Wétiz l’éfant nékieü d’lé 1’ cyin qu'a trop d' toute soûrte, 
Wétiz l’ pindu tout bleu yè nî l’ grosseur dè l’ cofirde, 

Wétiz tout ¢’ qu’il-a d’ bas, wétiz, wétiz, wétiz. 

Nivéles èn vaut ni mwins’ què tout |’ rèstant dè |’ têre 
Mins |’ monde, a parler vré, vaut-i 'ne chique dè bèn’leû ? 
Drouvez vos-is, godome! yè n’euchiz ni trop pei... 
Nivéles, c’é-st-in pachi qu'o candje a cimintiére...» 


In aute m’a chuflé clair, in aute m’a tchanté faus, 
Yun m'a dit: «C’ést ça, m' fi», co yun : «C’ést bi aute choûse». 
O m'a dit: « Vo Nivéles? In eint d' picots pou 'ne rofise...» 


— m eint d' picots? Qué swèt’! 


Mins mi, c’ést l’ rofise qu'i m' faut. 


Si d' va piqui més dwéts, qué c' qué ça pût bi m' foute, 
Pusquè cu qu’ dj’é sagni m' vaut I’ fleur qué dj’é révé. 

Ene feume én vos done ni dés dofices non pus t’t-a route, 
Pou deüs bétch qu’éle vos plint, combi d’ chaquines intrè! 


On ést toudi r’baré d’vant d’érbarer ’ne coumére, 
El moulon trawe toudi dins lès pus bias dès frûts, 
Pou ’ne tchanson qui vos plét, combi d’ soyétes a braire, 
Combi d' vérs qui viqu’ront dins l' moncha d' més rébus? 


Avez dja vu 'ne moman quand èle bérce inne értaye?... 
Avez dja vu l’èrtaye qui ravise és’ moman? 

I n' viyont ni leû nez, ni leû cofirps, ni leü taye... 

Cor qu'i sarin’ tchipes-is, c’ést « mémére», c'èst «m’n-éfant». 


Quand djè ll'é vu vol’ti, m’Nivéles — la d’ca d’s-anéyes = 
Djé n’ l'é ni d’vu wéti pou vir come élle astout, 

Djé n'é ni d'vu fé part — foürce qu’élle astout futéye — 

Dè c' qu’ést bia, dé ¢’ qu'èst léd; non fét! djé d-astou fou! 


S'o d'vout wéti l’ tréfond d’vant d' vir vol’ti lès feumes, 
Arout-i dès galants pou l’ cyéne qu'a mau tourné? 

El mwinsse dé lefis défauts sarout guidé, au preume, 

Yè nos ratch’ rin’ déssus, queut’fwé, pou c' qu’élle ont fét. 


Mins quand ça va dé d'la, o n’ carcule ni pèrsône, 

O vos prind tout inchéne, lès bastards, lès bias-is, 

O n’ mésure ni lès tofirts ni lès mérites a l'aune, 

Yè 'ne crombine qui sét plaire dévit dwéte come in 1. 

Djé vwè vol’ti m’Nivéles, qu’éle seiche crombine ou dwète; 

Tout gad’lot, quand d' djouwou a mérbe, au sindje, a l' dwéte, | 
Djè n' pouvou mau d' sondji qu’éle m'agripiout si foûrt. 

Mins c'èst quand dj’é parti, in djou, sans fé d'èfoürt, 

Pou d-aler gangni m’ pain ouç' qu'o n’ gangne qué dès crousses, 

Qué dj’é sinti qu’ Nivéles ém choquout conte ém cousse. 


XII 


Ele mè d'sout : 
«Vos pârtez? Quand r'vêrez co? 
— Savwér... 
— Pouqué partez?... 
— Pou ça : dins vo scou, l’ pangn èst râle. 
— Pouquè n’ mè pârlez pus? Dj’é mau fét? 
— Djé vos pale. 
— Qué c' qué d' vos-é fét d' mau? 
— Vos n’ m’avez ni fét bi; 
La, dj’aré tout ¢’ qu’i m’ faut... 
— Yè tout c' qu'i n' vos faut ni.» 
Qué swét’! C'èst l'èscafiot qu'èst dûr, èl gaye èst tére; 
Quand o n' fét ri pou |’ tchamp, on n’èrçwèt ri dé I’ tére. 
Mins |’ cyin qui fét ¢ qu'i faut, n’a-t-i ni tout e' qu'i vit? 
Tandis qu’ vous, l'eyin qui s' crève n'a ni ène fiane dé pus. 
Vos n'avez dé l' crasse soupe qué pou l' moudreû qui passe, 
Pou I’ cyin qui fét dé s’nez. Cor qu'i sârout plein d' crasses, 
Cor qu'i sârout plein d’ pâs, pourvu qu'i vit dé d’lon, 
L’étranger s’érpach’ra... Vos-éfants, yefis’, péyont. 
Yuce qu'i sont vos-Aclots qui sont-st-évoye minâbes 
Pou cachi ’ne séle a ’ne tâbe qui n’ sârout ni vo tabe, 
Yuce qu’i sont? Mins disez! Parlez-nous du Congo : 
Lès cyins qui sont lauvau sont-st-ureûs, i sont gros, 
I sont ritches, i sont bias, i sont boun, i sont féls; 
Au preume, i lont yeû rwéde; asteure, l’ont-i ni bèle? 
Dèmangn, i sâront rwés, ni dé d’ci, du déwofirs... 


El cyin qui s’ créve ést rwé douci 
Quand il èst moûrt. 

XIII 


I faut parti lon d'vous, vos wéti come éne pèsse. 
Quand nos erèvons d’lé vous, ést-ce qué vos v’nez fé 1’ jésse 
Qui pât nos fé spérer |’ wére qué nos vos d’mandons? 
Yè vos stez ayeurîye quand vos-éfants s'in vont? 
I faut parti, parti, n’impofirté yü dins |’ monde. 
Chaque ségonde qu’o ratind nos fét piérde éne ségonde. 
— Su 'ne ségonde o pût piérde... 
— Ou bi gangni |’ bouneur. 
— Su ’ne ségonde in pum tchét... 
— Pac’ qu'on a sté l’èskeure. 
— Su ’ne ségonde in ome mort... 
— In èfant s' fét. 
— ’ne plauque tuwe... 
— In manant gangne in lot... 
— In minir bribe su l' ruwe. 
— Su ’ne ségonde o s’ capougne. 
— O s’ésplique, o s’érmét, 
O s’ fét d’s-amis pou ’ne praute. 
— D’s-inn’mis pou mwins’ qu’in pét. 
— O d' vit ritche. — O s’érwine. 
— O s’érwine. 
— On al’ chance. 
— O d-a wêre. 
— O d-in fét yun richard. 
— In richard, o l fét tchaire. 
O tchante, o rit, o bwèt, o fét lès quate cint coups. 
— Su 'ne ségonde èl désbine vos prind dins sès rèmous, 
Yè vos brèyiz quét'fwè ri qu’ su |’ temps d’éne sègonde 
Pus qu'on n'a jamés brét déspu qué l' monde èst monde. 


XIV 


Djé d’sou tout ¢a, viyiz, quand d’ disou, ¢’ qué d’ disou, 
Yè d' répétou, maulvau, sans jamés d-avwé m' sou... 


«Djé m’in d-iré, put-éte in djou, cachi m’ péture 
Yuce qué |’ solèy vos r’cfit come èl feu cfit l' marchau, 
Lauvau, n’impoûrtè yf, dins yun dès payis tchauds. 


— 


Bah! I’ tére n’èst-ce ni 'ne méso qu’arout |’ cièl pou twèture? 
El tére, douci, doula... bi n’ést-ce ni toudi |’ tére? 

O s’abutuwe a tout, même a candji d' payis 

Quand on n’a pus s’ cloki lidjér’ come in oyi 

Qué |’ djoûne galant fichau sèt fé dire a s' coumére. 


Quand on n'a pus l'èglije avè sès blancs pilés 

Yè I’ cariyon qu’adaye és’n-air come yun qui struke, 
N’a-t-on ni la dès bos come cint coups |’ bo du Spluque, 
Avé d’dins pus d’odeurs qu’i n’ faut pou vos sofiler? 


Oyi, l «payis natal»..., èl cloki, lès viézriyes, 

Lés vis murs qu’o r’mouyout quand o stout co gamin, 
El vile èt sès faubourgs, tout térout dins nos mains, 

O sarout l's-èspotchi si o d’avout l’inviye... 


C’ést si p’tit, no tré d’ vile a costé d’ no payis, 

C'èst si p'tit, no payis au r’gârd du monde intiér’, 

Yé nos réves vont trop waut pou qu’o sefiche s’i vont r’tchaire, 
Mins... s'i r’tchèyont jamés, ça n' sara ni douci. 


Non fét! l’ culot du feu n’ést ni fét pou nous-autes, 
Léchons ça pou lès vis yè pou lès mésalés. 

C’ést d' Pair fris’ qu'i nous faut yè ni du rinsséré, 
C’ést toudi |’ bia solèy qui fét lès bélés pautes... 


Pouqué douci d’meurer quand on a place ayeur? 

O dit qué l’ monde èst bia... Alons vir cu qui r’tofine, 
Vwèyadjons! vwéyadjons! nos n’ sârons qu'in coup djoûne, 
Nos virons t’t-avau l tére s'i fét bia come a Tcheur.» 


Oyi... o dit tout ca... o dit qu’ Nivéles ést trisse... 

O dit qu’ Nivéles ést ci... o dit qu’ Nivéles ést ¢a... 
C’ést pou n’ jamés r’vénu qu'o part’... quand o s'è va. 

On a deûs-twès p'tits liards... alez... faut qu'o lès risse. 


Mins quand — invié swéssante - o sint qu'o s’érsétchit, 
Quand o sondje mwins’ a!’ fleur, in l’ viyant, qu'a s' racine, 
Lès lapins spités voye broquont dins leû garine, 

Yè pou leû dérin some i f’sont leû dérni lit... 


In Aclot, lon dé s’ vile èn sarout ni mori. 
FRANZ DEWANDELAER. 


— — 

Des sucs” 
Dialecte de Namur 


Vos savoz d’dja, quéqu’ fiye, pa l' gazéte ou l’ canlète, 
Qu’asteure, dj’a, è l' maujone, on tot p'tit a |’ fachéte. 
L’éfant, l' moman vont bin, dji vos r’mérci brâmin. 
C'est |’ fi di m' fi èt, come di jusse, c'est mi pârin. 

Si c’séreuve cabarét, dji pay’reuve one tofirnéye; 

C'est l'intencion qui compte; èt dj’énn’ a yeu l’idéye. 
Ni sépant adviner A combin qu’vos sériz, 

Dji n’a pont fait d’cawotes, dj’a yeu peu d’é rovi; 

Mais dj’a dins ¢’satcho-ci apwarté saquants sucs, 
Alons, pougniz, suciz èt qu’persônne ni s’écruque. 

Dji dis suci, paçqui crochi, waye po les dints; 

A l’santé da Djean-Paul, c'est Pnom do p'tit gamin. 


J. GILSON. 


Qwè séré-ce ?” 


Dji m'trouve sovint stampé, tot mouwé, clinçant l' tiesse 
Divant l' lét où qu’ djibote li gamin di m' gamin; 

Yesse grandpapa, dist-on, ça n' nos radjonnit nin; 

Mi d'léz l'èfant d'on mwès, dji r'trouve tote mi djonnesse. 


Longtimps d'vant qu’ seuve là, nos nos d’mandinnes : « Qwè 
On fi ou bin one fèye? On questionè |’ méd’cin [s’rè-ce ?» 
Al’ fin, on d’jeuve n'importe, do momint qu'ça va bin 
Et c'est à on garçon qu’nos cœurs ont p’lu fér fiesse. 


Mais ci n'est nin co tot; bintôt nos nos d’mand’rans : 
Qu'est-ce qu'il è fauré fér quand i séré pus grand? 
Pidré-t-i on maurtia, li plume ou bin l’trouwale? 


Divérét-i mineur, minisse ou... dji n’sais qwé? 
Auré-t-i on mésti « profession libérale»... ?? 
Por mi, n’importe, porvu qu’seuye Réli Namurwés. 


J. GILSON. 


(1) Vers écrits à l'occasion de la naissance du premier petit-fils 
de l'auteur et récités par ce dernier à la réunion des «Rèlis Namu- 
rwès, le 13 juin 1948. 

Ene jase amon les pouyes 


Li blanque pouye a pénu èt l' nwâre ètou. 

Di d'sus l'ancègniye, èles li criy’neut pa t-t-avau les voyes. 

Li blanque dit : Cot! Cot! Codâ! Cot! Dj'ai pènu ou sina su 
l'bèrôdi ! 

Li nwâre rèspond : Cot! Cot! Codâ! Cot! Et mi, dins l'maf 
su l' trimouye dou diâle! 

— Li mène est bé pus bia! Cot! Cot! Coda! 

— Li mène est bé pus gros! Cot! Coda! Cot! 

Et c’est-t-éne caucotriye à vos finde li tiesse. 

Mais v’là l'coq qu’arive en dansant d’crésse èt trinnant l'éle... 

— Corococo! S’ra-ca bé rate tout, tas d’canlétes? 

Alons rammint tchampiyi : i gn’a pon d’timps à piéde! 


(D’aprés Marcelle Bertin) E-J PIRET. 


ancégniye = fumier en tas dans les cours de fermes. 

bèrôdi = endroit de la grange ow s’entassent les gerbes. 

maf = idem où l’on remise les outils : tarare, flèaux, four- 
ches et parfois les pailles, balles. 

trimouye = trémie; 

diâle = tarare. 

tchampiyi = paitre, picorer. 


Les vis pomisi 
Dialecte de Thorembais St-Trond. 


On les avot planté à vingt dins l' grande closère, 
Chix mwès d'vant qu'les Almands n' pas'rinnt' po Waterloo : 
Si adon les pomis n'ont nin souffri dèl guère, 

I-n-ont ieu les èkos. 


Les Prussiens qu'ont passé, èstinnt' co dèl minme race 
Qui les cias d'audjourdu, n' plant veuye les franskiyons; 
Les arbes ont ètindu qu'on crieuve su leus traces 

Des : Vive Napoléyon! 

Po nos d'ner I’ liberté di mil-iut-cint-ét-trinte, 

Passinnt’ d’lez les pomis, qu’estinnt’ didja pu fwarts, 

Des volontaires walons, qu'alinnt' combatte sins crainte, 
Maugré tos leus grands mwarts. 


Onk-à-onk les pomis aront moru d’ viyésse, 

Après s’oyu kérdji tos les ans d'blanes boukèts, 

Au mwès d’Mai i tchéyeuve come dèl nive di leu tiésse, 
Kérdjiyes di pomes aprés. 


Aprés les grandés-guéres di quatéze ét d’quarante, 

Stampés onk dilé l'ôte, i n'è d’ moreuve pu qu’deus, 

Qu’avinnt’ l'air d’aprochi leus grosés-tiésses pindantes, 
Come des vis amoureus; 


Leu kwart éstot r’couviu di parfondés-crévautes, 
Qu’arinnt’ marqué leu’-adje come les rides sur on front; 
Si leu pia éstot grije, ci néstot nin d’leu faute, 

Mins des mwaichés-saisons. 


Leus grands brés kotwardus come les coches d’on vi tchinne, 
Estinnt’ d'on d' bout-a-l’6te abiyi d' véte mossèt, 
Li séve ni monteuve pu aujiy’mint dins leus vwinnes, 

L’dle manqueuve dins l’ crassét. 


Chaque-à-tour leu maise brantche a sot’nut l'balancweère, 
Qu'ont connu les éfants di cinq généracions, 
A leu-z-’ombe, i gn’vot on banc èt des tchiyères, 

Ou sondjinnt’ les tayons. 


Maugré qu’l’ont sti pèrcés di biens des balles di guère, 
I-r-sérinnt’ co leus playes èt r' florichinnt’ tots-l’ans; 
Li tempéte a passé, onk èst coutchi à tère, 

Touwé pa l'ouragan. 


C'èst-st-on vude dins |’ closére, come on mwart dins l'maujone 
E les véyant si drwéts, on a pinsé sovint, 
Qu'è si sotnant à deus, mèlant leus brantches èchone, 

I résistrinnt’ longtimp; 


Li seul pomi qui d’meure, don’ré-ti co des pomes, 
Ou n’él vwèrèt-on pu riflori au mwés d'Mai? 
Li mwart d’on vi pomi qu’a viké deus viyes d’ome, 


On n’él sowéte jamais. 
Ch. HANQUET. 

Pecheti d' blanc 


Po l' maisse-marcatchou E. J. Piret, R. N. 
Al sovenance di l'Hermèton èt d' Romèdène 


C'èst-t- audjoûrdu dimégne, c’ést |’ mwès d' juin, i fait bon. 
Emile, dispôye yit djoûs, s' rafiye do d' dchinde à Lésse; 

En rarivant d' basse mèsse, il empwinte d'on pid lésse 

Li bèle véye catoürnante qui va d’ Véve à Djindron. 


Lès baguétes su li spale et l' carnassiére qui brike, 
Il èst télemint tchérdji qu'i croque on pô dès gngnos. 
Crwéreut-on qu'on pècheû fout tant d’ cayéts à s’dos 
Et qu’on paute po s’ plaiji, tchérdji come one bourique? 


C'èst |’ marinte, c'èst |’ bidon, l'awinne, tos lès-ènas. 
Li ci qui n'i va nin n'a pon d’idéye sol pèche 

Et n’si doute nin mwints côps di ¢’ qu'il a falu téche 
Po fé moussi seûlemint quéques péchons è s’ tchéna. 


Vola nosse-t-ome és Praules. C’ést plaiji, l'aiwe èst bèle. 
Astampé divant l' gofa, i ravisse didins |’ fond, 

Fougnant su lés bouléts, saquants gros barbiyons. 

« I frè sérant, dist-i, si t't à l’eûre dj’é l' s-atéle!» 


I sofiwe dédja d’avance ét fout s’ camusole djus. 

Sins taurdji, monte sés péches, émantche li molinéte. 

Li sôye, en s’ disvôtiyant, fait si p’tite tchansonéte; 

On bouchon, in bas d’ ligne, i n’ manque pus qu’ l’anzin d’sus. 


Li chame ést tot trouvé : quéques bélés platés pires 

Et cor on bon fwé d’ djoncs, po n’ nin z-awé mau s’ cul. 

Li gros bouchenisse d’6rnias, à nonne, quand |’ solia cût, 
Li véré bin à pont po l' ranéri d’ombrive! 


Li flote tapéye su l'aiwe mousse dins lès tofirbiyions 

Et pus r’djipe al copéte, tot t’au dilong cofitchiye. 

« Portant, dist-i Emile, i n' faut nin qu’ca hértchiye. 
Rabachans on pô l'plume èt rimétans quéques plombs!» 


Ç côp-ci, l’afère èst jusse; c’èst-t-on plaiji do véye 

Li p'tit lédjire bolome, paujire come on-éfant, 

Qui s’pormine sur one djambe, pwarté dissus l’courant, 
Tot fiyant co cint côps I’ vôye do d’zefis jusqu'al valéye. 


— 109 — 


Li Cabu I’ tint à l’ouye, sins crankiyi nu momint. 

Si po qu’i s’astaurdjiye ou qu’i vouye fé trimpéte, 

A donè l'côp d' pougnét, li vi péchefi s' apréte, : 
Sins piéde jamais paciyince, i r’fait lés minmes mouvemints. 


Mais l'pèchon n'è vout nin. Po s’ disloyi l' bodéne, 

Li Cabu fout là s’ligne, rimonte quéques métes pus wot, 
Tape one pougniye d’awinne po l's-animè on pô, 

Et s’riméte à l’ovradje : i n' n' a jamais’ s' péne! 


Tot d'on côp, l'flote su laiwe mousse jusqu'au fin mitan, 
D’on cép sétch di pougnét, Emile fére t’tossi rade. 

I radrésse li baguéte ét s’apréte 4 s’ kibate 

Avou l’démon d' wôtu qui c' mince à tapé |’ blanc. 


Ah! dj’véreus qu’ vos |’ viériz rire en choyant s' gros vinte, 
Tint qui l’pèchon s’ kitape en sayant do hictè. 

Portant, s'il tint asto, bin sûr qu'i va scotè : 

En li d’nant on pô d' sôye, i vaut mia |’ léyi d’chinde. 


Li biésse satche bon z’ét rwèd, po z’atrapé l’courant... 
Li Cabu n’ bambiye nin, li ligne pléye dol copéte... 
Mais v'là l’ péchon néyi... En tofirnant |’ molinète, 
Emile l'amwinne su s'dos èt l’ ponje tot en riyant. 


C’ést-t-one bèle fricasséye : i n'va nin lon d' trwés lives! 
Li Cabu n' piéd pou d’timps, i l' tchôke didins s' filèt, 
R’mét on cho su l'anzin èt rac’mince à tapé : 

Quand lès péchons bétchét, lès pècheüs sont al five! 


Dj’ai co roviyi do dire qu’il a tindu d’zos li 

One ligne 4 barbiyons amwarciye au fromadje. 
Tènawète, quéne surprije s'on veut |’ péchon qui satche! 
S’on n’ vout nin qu'ça chortéye, i n’ faut nin fé on pli! 


Et vosse Cabu pécheré jusqu’al véspréye tote basse. 
C'èst-t-à pwinne s'il a l'timps d’avalé on gwardjon 
Do nwar café qu’Matile a métu plin s' bidon 

Et d’ataqué I’marinte qu’ést-t-au fond di s’ bésace! 


Et quand |’ brouyard montére dissus lès fonds d' Djindron, 
Vos |’ viéroz r' gripè Véve avou s' mwaije djambe qui flitche. 
Mais on za |’ cœûr contint quand-on n’ést nin mirlitche 

Et qu'on rapwate à s’ feume saquants bias gros péchons. 


Eprave, le 11 juillet 1946. 
Joseph HOUZIAUX. 

Les Pécheus 
Dialecte de Namur. 


1) 2i Pècheu Namurwes 


Dispeu l'piquette do djoû, Djean, |’ pécheu est sus pis. 
Li tchéna dins les rins, les baguettes sus si spale, 

Il èva tot chuflant en dichindant I’ rouwale 

Qui, vélà, ridjont Moûse, si Moûse qui vwèt volti. 


Il étind dins l' matin, les aiwes grûler, lauvau, 

Au barâge qui les strind dins ses laudgés ventelles; 

Li train qui potche sus l'pont, on mauvi qui chufelle, 
Li rmoûrqueûr, à l'ècluse, qui fait djèmi s' lûlau. 


Djean dislache si bachot do perret, s’ boute dissus, 

Li tchoûque à grands coûps d’rames, sus s’place l'attache à 
[l'tchinne : 

I va s’mette à l’ovradge pasqui n’faut nin qu'çà trinne, 

Li djoürnéye est rade iute èt les péchons timprus. 


Ayir, aviè l’vièspréye, il est v’nu amoûrcer; 

Les govions ont ieu l'timps d’rachoner po l'bombance, 
Autou del caboléye, parins ét conichances 

Qui duvenut iesse, asteur, tortos bin atauvelés. 


On grain d’tchenne bin djaurné, atatchi à l'anzin, 
Djean tape si ligne és l’aiwe, süt s'bouchon qui vaneséye, 
Roviye di satchi s’ pupe qu’est distindeuwe a dméye, 
Pique aprés on bétchatge ét sorit d’contintemint. 


Vindwéses, brénes, barbiyons r’lujenut comme des murwés 
Dins |’ trûlia qu’les rascout po leu dérin vwéyadge; 

Li fricasséye est bonne, noss Djean quitte li rivadge 

Et rintére és s’ maujonne, binauje comme on p’tit rwé. 


2) 2i Pècheu Bruxelwès 


Tchérdji comme on baudet, moussi d’vloûrs, guetté d'eâ, 
Nosse pécheu, d’vant l'bassin arive tot fin binauje, 

Et dins l’claireu qui cré, li solia donne one bauje 

Au visadge di l'ètan qui s' dispiéte èt qui r'lât. 

Guss s'instâle aussi rade, wide sus l' pré do toûrtia, 
Des lignes di totes les soûrtes, des vièrs èt do fromadge; 
Gn'a po crwére qu'i disbale li mitan di s’ mwinnadge 
Et qui vos va rauveler les péchons pa banstias! 


Dizo s’grand parasol, achite dissus s’ pléyant, 
Qu'est-ce qu'i ratind comme çà, divant s’plume édwarmeuve? 
Qu’one aublette végne mostrer |’ lijante bétchette di 

[s’ queuwe? 
One diméye heûre après, i dwat comme on fougnant. 


V. TONGLET. 


Li vert linet 
Dialecte de Bois-de-Villers. 


Dins nos campagnes, nos parcs, nos djardins èt nos bwés 
On pout, pa tos costés, trover li vert linet; 

Ci n'est nin l’pwinne di dire li coleûr di s’ plumadje, 

Mins s'il est bin abiyi, i n'a pon d'ôte ramadje 

Qu’on long ét plaintif cri qu’i fait étinde sovint 

D’al copéte d’on grand aube, cotapée pa les vints. 

I niche dins les bouchons, pond quate cing ous verdasses. 

I s’nourit d’mwintes vermines ét di sminces di trinnasses : 
Des cènes di choux, d’lin, d’théne èt di totes sôrtes di pétchs, 
Qu'il a bin rate distrût avou s’deur copant bétch. 

Les cias qu’nichnut véci nos dmeurnut d’abitude, 

Mins i l'èst rpasse bramint kwérant ivier mwins rude. 
Familier ét plaijant kwék’i fuche one miéte lourd, 

On pout, didins l’gayole, l’aprinde a fé des tours. 


E. FRANCOIS, R. N. 


Nous portons à la connaissance des nouveaux abonnés que quel- 
ques COLLECTIONS DE L’ANNEE 1947, sont encore disponibles 
au prix de 50 fr., à verser au C. C. P. 7956.97. (Mentionnez bien : 
Collection 1947) 

Mémére ‘ 


Dialecte de Namur. 


Dj’a r’trové dins dès vis papis 

One pitite foto tote flanîye, 
Qu’on-avefive dandjureûs rovi. 
C’éstefive li portrét d’one béle viye, 
Avou s’ blanc bonét tuyauté 
Visadje soriant al pia clére, 

Sés defis grands-ouy dijant s’ bonté, 
Come éle mi chonefive béle mémére! 


Djél rivwés assite au culot 

L’tchap’lét dins s’ mwin, d’jant sés patéres. 
Ou qu’éle mi pirdeũve su sès d’gnos 

Po m’ conter dés bélés-istwéres 

Fauves do timp da Napoléyon, 

Di Barbè-Bleû èt d’sés coméres 

Ou bin dés pasquéyes di nutons 

Come dj’avefive bon d' choûter mémére! 


Vola dédja bin longtimp d’ca 

Po tod imémére èss’ t-èvôye. 

Asteûre, c’ést m’ toûr d’yésse grandpapa 
Et quand m’chére pitite féye mi sôye 
Po qui dj’li raconte one saqwé, 

Ci qui dj’ sés li dire come grand’pére 

C'èst totes lès minmés fauves, ma fwè 
Qui dj’a étindu da mémére! 


D. MARTIN. 


(1) Grand’mére. 


Nous venons d’apprendre avec joie que le 


DICTIONNAIRE FRANCAIS-LIEGEOIS, de JEAN HAUST 


sortira en octobre, des presses de l'Imprimerie H. Vaillant- Car- 

r . r e 
Désiré Martin 
L'écrivain wallon Désiré MARTIN est mort, le 16 aoit, 
à Coquelet (Bouge). Il était né à Namur, le 11 janvier 1878. 


Tl publia, dans la «Marmite» et dans le « Couarneü» de 
nombreuses chansons et monologues spirituels et, récem- 
ment, dans «Chijes et paskéyes» de «Vers l'Avenir-Diman- 
che» et dans les «Cahiers Wallons», des fables savoureuses 
et des tableaux pleins de vie et d'observation. 


Membre du Cercle Royal «Les Rèlis Namurwès», Désiré 
Martin s'était spécialisé dans les portraits peints sur le 
vif des vieux de Namur. Ses dernières compositions étalent, 
dans toute la richesse du dialecte, sa bonhomie de grand- 
père. 


Li bon rèli Désiré Martin a sa place dans l'Anthologie 
des Poètes Wallons Namurois et les Cahiers wallons, 
comme la Radio feront connaître les œuvres de ce servi- 
teur de Wallonie aussi modeste que fidèle. 


J. Calozet. 


Résignacion 
Dialecte de Gembloux. 


Dins si strèt lé fin blanc 
Aveüle, paraliséye... 

El' ripwase sès djonn' s-ans 
L'pauv' èfant bin-inméye 
Quétfiye on « poqwèt man » 
Crispée si doû visadje 

Mins s' révolte tchèt rate dju 
Po fé place à s'coradje... 


Lès ouyes al viide, èle si fét one réson, 
Imadje viquante d'one sinte résignacion. 


Joseph LAUBAIN. 

In memoriam 


Dialecte de la Basse-Sambre. 


E mil noûf cint chije, 
Emon les Flaminds. 
Ah! les bounès chijes 
Avou Camberlin, 

A causer, à scrire 

Les prumis fouyéts 

D’in coriant cayé 

Qu’é n’n a tant fait rire. 


Li ptite tchambe sins feu, 
Au mitan del vile. 

Qu’il i fait tranquile 
Eture tchén ét leup! 

I gn’a del tristesse 

Su l'front blanc èt gris 
Del fén d' djoû d’ feuvri 
Qui waite pa |’ fégnesse. 


Mins l’uch a djèmi : 

Véci Flupe dal Pwate. 

I dit : « Ci n’ést qu’ mi » 

Et c'est l' djwè qu’ l’apwate... 
On danse audjoûrdu 

A l’cinse del Blanque Mwéye. 
Fine paye si tofirnéye. 

Li bon tehöd moudu! 


Gn'a do pwin su l’plantche, 
Di l'ôle o quénquet. 
Wadjans-n’ qui les andjes 
Müz'nu |’ Bia Bouquet? 
Les pâdjes si vont sûre... 
Ainsi, p’tit-z-a-p’tit, 

Come l'aronde fait s’nid, 
L’ouvradje prind tofirnire. 


x *e 

L’amofir des campagnes 
Et l'mau do payis 

Nos avént loyis 

Dins li r’grét d' Marlagne. 
Des cœûrs di vingt ans, 
In rén éls énonde : 

Nos, come dés éfants, 
Nos abrésséns l'monde! 


Nos viquéns d’l’espwér 
Di spaude laudje ét lon 
Li musique èt |’ glwére 
Do paurler walon. 
Ci, come à Cambridge, 
Li djonne étudiant 
Est todis pus ritche 
Di sondjes qui d’aidans. 
« * 
L'iwièr n'est nén woute 
Qu’i faut nos quiter. 
(Nos aréns-n’ douté 
Qui jamais nos routes 
Ni s’ ridjondrént pus? 
Ç qu’éne bèle matinéye 
Fait r’gréter l'djoürnéye 
In côp l'solia dju!) 


Diswébi ’n’ miyéte, 

Charles ni s’ résofit nén 
A-z-abandoner 

L’éfant à P fachéte. 

Li saison d’aprés, 

Quand, réchant ses tipes, 

Li Bèdôye parét, 

Faut qu’ tout Nameur djipe. 


Bèdôye! li patriye 

Di tant d'brâvès djins 
Batis d’gros bon sins 
Et d’ plaijante lostriye. 
Hamias, culos pleins 
Di gaiyés souvnances 
Ewou qu’on s’agrance 
Di ruv’nu, bédwins... 


a * + 

Su l'djè d’ses scrijadges, 
L’autefir a planté 

Pu d’in personadje 

Pou l’étèrnité. 

Conét-on modéle 

Ossi achévé 

Qui s’pus béle bauchéle 
Ou qui s’pus laid m’vé? 


L’ouy amèricain, 

Pitch l'a. C’ést-in zigue, 
Ca, qui fait des figues 
Au pus fén Lupin. e 
Gn'a co mwints apôtes 
Vèyus au truviès 

D’in grand cœûr douvièt 
A l'misére des ôtes. 


* * * 


In djoû l' sauvadje vint, 
Gonflant si-alinne, 

Rauye li vigreus tchinne 

Qui nârguéve li timps 

D’ toute li fwace di s’ sefive. 
Mins l’ârbe abatu 

Lait o gland s' vèrtu : 
Charles viqu’ré dins s’y-cefive. 


Plaist-à Dié qu’ su l’vôye 
Qu'è va pou todis 

I r’trouve ène Bèdôye! 
Ci srè s' paradis. 


Edmond Doumont. 


Li bâdet et l’poyeti 
_ Dialecte de Thisnes. 


Lagayon, poyeti d’race, su n’n tchèrète dishontchîye. 

A Hannu, l'ôte samin-ne, alefive vinde ses poyetriyes. 
Sul place, noss’ st-ome atéle si badet tot spiyi 

D’oyu fait ’n’ si longue vôye di s’ lodjisse â martchi 

Disse ti « po t’ ragaidi, v'la d'!“ avwin-ne és t’ muséte 

« Si t'as seû, djoupe on côp, dji t’ frè v’ nu 'n' tchampagnète». 
Di ses tchèves âs comptwèrs, trif-traf noss’ Lagayion 
Pareye qu'on franc boursier qui jongleye âs milliyions 
Mins l’orlodje, c'est si traite; li nait douc’ mint toumeũve 
Faletive veũye li laide trogne, qu’à l' baye li badet f’sefive 
Ossi dè dire à s’maisse quond cici s’ a raplou. 

« V’ m'avoz pris po ine A4gne, nos viérons qui qu'est fou ». 


— Waye, vassés co fer l’ tièstu, disbiques-tu, haye èvôye 
— Séré timps dè fer t mawe, quand nos sèrons rèvôye. 


Mins noss’ Mârtin-bâdet, sins pus dire on seûl mot 

Si réfuse à hétchi, pareye â pas qu’ â trot 

Dé fornia Lagayion, les laids mots findinent l'èr 

Avou s’guefiye di moka, Martin k’mincive à s’plaire 
Etriyant d’zos s’plate djaive, si r’ gordjant d’contint’mint 
Fait comprinde â poyeti qui po s’ part il a l’timps 


— Oh! t'as l'timps, mins mi né; èl mohone li grand maisse 
Si dj’ rintére foû des efires, va flabôder su m’ caisse. 

Et tüsant st-à l' dopine qu'à s' rintréye i r' curé 

Lagayion n’ veût qui n'sôrt', prinde li place di s’badet. 
Martin potche à tchéréte, r’waitant l’poyeti po’ n' bièsse 

In’ âgne c'est plin d’malice quwond fait travayi s’ tiesse 
Lagayion, gotes à front, hétchéve pareye qui deûs 

Quand des poyus bonets su lu broquet fé dreût. 

«Aha, claponte afaire, vos v'la pris sins lumire 

Il est portont l'neüre nait; alors qu’avoz st-à dire 

Nom, prénoms, dômicile, l’en-néye qui v’s’a ponu 

Li poyéti n'è pleûve pus, tél’mint qu’ l’èsteût strindu 

— Hoütez, m'cheũs les gendarmes, dji n' sos qui l’dômestique 
Li maisse est st-à tchéréte, creûhomes, c'est st-ine bourrique 
C'est su l'compte da Martin qui l'procès s'a règlé 

Et s’tron-ne ti su ses skèyes divout qui n’âye passé. 


Morale: 


Bâdet n’éstont nè min-me, ni f'sons jamais l’malin 
Sins kwè nos aploũrè li min-me blague qu'à Martin. 


A. FORCEILLE. 


ragaidi : emballé — disbiquer : mettre en route — fornia : 
bouche d’un gueulard — flaboder : frapper sur quelqu’un 
dôpine : correction — skéyes : jambes, pattes — aplouré : 
tomber sur. 

One djoûrnéye au Tchèstia 
Emon Mariye 


Dialecte de Namur. 


E quitant l'grande vôye, li vôye dès vélos, dès vwètures, 
dès-autos, causu en face do p'tit «Bwès do vi Djan», ètur 
deüs tchamps d’canadas èt d'awinne, one picinte vos-i mwin- 
ne tot drwèt. 

Vos pas'riz co dis côps dissu l'costé sins l'vôy, si vos nèl 
conichoz nin, pacequi V maujone èst catchiye au mitan dès 
grands-aubes. Véla, rin d'novia! 

C’ést todi l’grande maujone sins etage, avou sès murayes 
blankiyes al tchausse èt sès vèt’s voléts; siya, portant, dji 
m’brouye : li twèt di strin qui l'rascouvieûve èst remplacé as- 
teure pa dès panes. I gn-a vraimint qu'ça qu’ést candji. 

Dissu Vcosté, c'est Vran po lès pourcias èt li stauve po lès 

vatches; adon one place po r’bouter lès-ostèys, li bwès èt tos 
lès ènas; one miyète pus lon, en face dèl maujone, dès glô- 
riétes! C’ést todi zéles! Saquants piquets sotégn’nut lès twèts 
d’panes èt lés-acostés di strin. Lès tauves èt lès bancs sont-st- 
en bwès; i fait vraimint bon la d'dins, car li fouyadje dès 
grands-aubes sitint s’t-ombradje au d’zetis. Tayîyes didins 
lès bancs ou dissu l'ewane dès tauves, on vwèt dès lètes mèteu- 
wes astoc one di Vote c’ést galants-mayons qu'ont passé par 
la. : 
One miyète pus lon, li gros sauvadje céréji qu'a sûr passé 
deüs cints-ans, sotint one pitite cayute èwouce qu'on r'mèt 
lès pwins, saquants-ayésses di mwinnadje, lès guiyes èt l 
tonia à l’bone abe, astoc deus grandès glôriètes, lès cènes 
di famile. Teles dji lès-a conu quand di aleve avou m' 
grand’mére, téles dji lès r’vwé asteüre avou dès-èfants! Véci, 
lés costés en plantches sont dauborés di coletir grije; dés ma- 
sindjes faites à l’éponge avou dèl coleur vète achévenut l” dè- 
corâcion. En face, lès balançwêres, li djeu d’guiyes èt li p'tit 
for. 

Si on mousse dins l'cabarèt, véla ossi c’ést Vimaudje do bon 
vi timps. Divant vos, c'est l'armwêre vitréye avou totes lès 
jates èt lès cafetiéres qui vont siérvu di tt à l'eüre; à drwète, 
one ôte place, c’ést Voi ne, avou bon Diè d'keüve, la Sainte 
Viérje èt saquants Saints; li stûve à plate büse s'avance causu 
jusqu'au mitan dèl place. Astoc, didins l'fauteuy : li viye 
Matante Mariye. D’achite ainsi, èle fait co tot l'bagadje po 
z-aidi lès-ôtes. Riv’nans au cabaret; à gauche, didins lewin, 

po n’pont tinre di place, li candj’léte qui toûne come on caurti 
d’lune, èst-en bwès tot uni, mètu coleür tchinne; li d'zeüs èst 
rascouvièt d’one fouye di zinc clawéye avou dès claus d'keüve. 
L'étagère, tote simpe, sopwate lès viyés pintes èt lès véres 
po lès grandès gotes. a 

Dissu l'tchiminéye, deus trwès bocaus à pid avou dès seurès 
boles, dès caramèls, dès p'tits boulomes di coüke. A costé 
d'ça i faureüve dès brocales, mins c'èst dès-alumètes d'asteüre, 
didins on pot do ví timps. C'èst damadje! Adon, one grande 
armwêre dins l'muraye, one ronde tauve èt dès tchèyères 
à cu di strin achèvenut di garni l'cabarèt. 

Po vos siérvu, dès djins on n'pout pus amichtauves èt 
onièsses. 

Vola, à wêre di tchôse près, li maujone d'eEmon Mariye>. 

C’ést là qui tos lès djoüs dès vacances, bin à l'auje dizos 
lès glôriètes, dès momans èt dès moncias d'èfants si rachone- 
nut. Tènawète, lès papas vègnenut lès r'trover; alôrs, c'èst 
grande fièsse! 

On monte aviè noüve ou dije eüres èt à doze eüres, doze 
eüres èt d'méye, on fait cüre dès-ous avou do p'tit salé. I faut 
voy li qué daladje didins l'coujène da Mariye, quand èle dwèt 
siérvu à mougni por one dozinne di grandès djins, sins comp- 
ter one vingtinne d'èfants! Onk dimande dèl bire, l'ôte on 
soda, dès cias do cafeu, lès-ôtes do tchôd-modu; mâria todi, 
èle pièdreüve bin l'tièsse! 

Tantia qui vo-lè-là tortos sièrvus! I faut vôy mougni lès 
feumes èt lès èfants : gn'a todi trop wêre! On dirè ci qu'on 
vôrè, mins li grande air, c'èst l'mèyeüse di totes lès drogues! 

Adon, bin sognis tortos, lès-èfants r'comincenut à djouwer, 
lès feumes soc'téyenut on momint, dismètant qui lès-omes 
satchenut l'pupe ou l'cigâre. 

Pwis, on djoüwe one paurt aus guiyes po gangni l'potéye; 
alôrs, avou lès feumes, là qu' c'èst-à l'as di cœür. On boute 
tos lès gangnadjes èchone èt quand i gn'a assez, nos bèvans 
do Lovain. 

Mais volà l'nwâreü qui vint, i faut sondji à z-èraler èt 
soner l'rassemblemint. 

En route! Tos lès p'tits en avant! Ah li djonnésse! Diriz 
bin qu'is ont couru èt lanci tote li djoûrnéye? Volè-là qui 
dans’nut è tchantant. 

Lès parints sont st-ossi fôs qu’zéls : brès d'zeü brès d’zo 
is s'i métenut ossi. Tos lès bokèts « à la méde » ï passenut, 
avou « Li bia bouquet », èt c’ést rire èt djiper tot Vlong dèl 
voye! + Emile ROBIN. 

L'ole di péchon 


Dialecte d’Arsimont. 


Ossi lon qu'i pout r’monter dins ses souv’nirs (in n'a nén 
des masses pusqu’i n'a qu’véngt-yen’ans ) Djan-Pière ri rapèle 
quil’mot : « I faut » a djouwé in fameus role dins s’viye. 

Comme il est doüx d’caractére et qu'i gna rén au monde 
qui lî pèse di pus qui d’discuter, il est todis présse à r’co- 
nèche qui quand i faut... à faut. 


Li pus lon qui s’rapéle? 
-- Djan Piére, i faut bware vosse quili d’éle di pèchon! 


I rwèt in p'tit gamin avou in visadge come ène makéye, 
qui parèt co pus blanc à cause do nwâr céndré. L’éfant douve 
si bouche, pice si nez et sére ses ouyes, timps qui s’moman li 
stétche li quili bén long. 


Cloup : Li cœur si soulève, mins tot d'süte in p'tit bokè 
d' chocolat fait passer l'mwais gout. 


Quand il y r’pinse asteûre, i li chène qui c'est ça qui li a-t- 
appris comme c’st-auji d'ehoüter, minme quand on wèl fait 
nén voltiye. Cloup! 


Et pwis on s’arindge po qu'i gn’euche, d’éne maniére ou 
d’éne ôte, ène bouboune po fé rovi llaid momint. On s'pout 
fabriker ses boubounes léninme d’alieirs. Ainsi, tènoz. 


Djan--Piere, i faut rintrer! 


I faut! Djan-Piére ramasse ses mâs sins r’nicter, ou à ra- 
trape si cèke, ou i r’met s’balle è s’potche, ou s'pwâre à 
glace! (1) 


Pourtant tos ses p'tits comarddes vont co d'mèrer trwès 
quarts d'heure, ène heure a djouwer d’sus Vroute, jusqu'à 
tant qui V gnit fuche tcheüte tot à fait. Li, pace qu'il est 
ène miète délicate di santé, à faut qu'i vaye coutcht pus tim- 
pe, alérss’ qu'i fait à preume bon d'mèrer à luche. 


Dins Vtiene viespréye, Vodeûr des sucètes (2) comince 
seuremint a div’nu sôlante. Et ça, c'est ène sakwè qw Djan- 
Piére wèt voltiye au dzeu d'tot, r’satchi l'air à pleins peu- 
mons, jusquà n’n’awe Vtiesse qui toûne. Adon, choûter l'vint 
chuh’loter dins les fouyes, et comprinde ci qu'i raconte. I 
gna qu’Djan-Piére qui ètind clér assez po comprinde les scréts 
qui l'vint ramadge. 

Et bén wez : Rintrer tot timpe, c'est in quilt d'ôle di pè- 
chon à z'avaler. Sondgî longtimps, longtimps d’vant d' sèd- 
wârmu d totes les fauves do vint, c'est suci Vbouboune qui 
fait passer l'mwais gout. 

C'est in drole, li vint, quand on l'sait chouter comu-fuut! 


I comince pa des p'tits scrèts d’rén du tout et pwis ï vos 
èmantche des fauves! Méria! 


-- Dja vèyu li p'tit d'amon Dôre, à maraude aux pommes. 
Et totes les fouyes do gayi répètenut : 

« Li p'tit d'amon Dôre... 

Va a maraude...» 

-- Dins l'pachi do molén, disti “grand Wârgnasse di pwârî 
qui wsait rén t'nu por li. 

-- Si djè l'dijais au champète : riprénd l'vint en fiant ène 
pus grosse vwè. 

S' il dijait... 

-- Au champète... 

-- Mâria! Au champète! 

-- Dja vèyu Ziré qui rabressait Zabèle padri l'meur del 
cimintière. ; 

-- Il a vèyu Ziré! 


Et Zabèle, Zabèle! Djan-Pière sintait s’ceeur tocter et 
song li monter au visadge. 


- Taiche-tu gros lwagne pwâri, sondjait-i. T’aleure tot 
monde él sûrè. Péve pitite Zabèle! 


Quand il avait canlté ainsi sus yink et Véte, li vint comin- 
çait ses bélés fouves. 


-- Bén lon, bén lon, par là, iute do tiéne, et co oute do bwès, 
et co branmint pus lon, i gna ène grosse maujo caréye. 


-- Ene grosse maujo caréye. Totes les fouyes él chuch’loténn 
come si èles avénn’t sit? vôy jusqw drla. 


-- Quand on bouche à Vuche, c'est éne djonne fèye avou 
des bleuws oûys et des blonds tchfias qui douve Vuche... 
Djan-Pière édwérnu, li sondge continuait. 


-- Djan-Piére! I faut vos lèver po z’aler à scole! 


Ca, c’estait cor ène ôte sôrte d'ôle di pèchon, yesse réwèyi 
en plein mitant d’ses sondges et falu r’prinde pi tot d'süte 
dins l'viye di tos les djoüs. 


I faut! Djan-Piére ni discute nén. C'est ainsi qu'il a-t-apris 
tot auddilon di s’djonnesse à w jamais trichi avou s’conciyin- 

ce. Pourtant, à sait ben qu'mwins côps, quand èle dit « I faut » 
c'est qu'i gna in quili d'ène sôrte ou te d'ôle di pèchon à 
z'avaler. 

Li pis d'tot, c'est qu'asteüre, à gna pupont d'bokèt d’choco- 
lat po fé passer l'mwais gout. 


Dispü qu'il est dins l'maquis, i n'na yeu mwintes, et des 
gros d'quilis d'ôle di pèchon à z'avaler. 


Co bén qu'il est d'coupe avou deux hommes qui li pléjenu 
bén. Pourtant, is n’si rchénenut nén pus inte zéls qui Djan- 
Pière ni rchéne à yink ou à l'ôte. 


Victôr, c'est-èn'ouyeu del Basse-Sambe, qui djure les «mille 
dieux» in mot d'sus deux, mins qui n's'a nén brouyî ène munu- 
te à tchwèsi quand les boches ont sti maisses do payis. 


I n'a nén balanci, i n'a nén pèsé c'qu'on pôréve fé po les 
complére ène miète en les trompant branmint. Por li, c'a sti 
fwârt sémpe : tot ou rén. Sins raisonner, il a sintu qui l’cén 
qui dauréve si dwègt aréve rade donné Vbres et qu'i n fallait 
nén s'léyî mougni comme ène fouye di djote pa in lapén. Dins 
ç't'affaire là, li cœur vèyait pus cléer qui l'raison. Po tos les 
«Victôrs» li boche c'estait l'boche, en 40 comme en 14. Li gris 
qui li fyait bèbèle po l'momint estait quénkfiye li fi do cén 
qu'avait brûlé s’cassine et fusilié spe à l'avant-dairène. 


L'ôte compagnon da Djan-Piére, qu'il lomén’t li curé, alait 
intrer au séminére quand l'ôle di péchon aveut cominci à 
yesse vudéye à l'loce, sus totes les routes di France et d’Bel- 
gique. 


Tot l’contraire di Victôr, li Curé n'avait v'nu dins l'maquis 
qu'après awe pèsé, discuté avou s’concyince. Mins in côp qu'il 
avait yeu tchwèsi, vit sti sins jamais pus rwaitt padri li, et 
avou Vidéye d'aller jusqu'au d’bout, cosse qui cosse et au 
d'truviès d’tot. 


Li Curé, c’est-éne homme tot oute, mille dieux, diurait 
Victôr, qui n'erwèyait ni à Diè ni à diâle. Avou li dj’tréve 
jusqu'au Paradis, mille dieux! 

Djan-Piére, li, c'avait sti l'minme qui do timps qu'l'estait 
gamin. I li avait chèné qu'i fallait y aller. Adon, i gn'avait 
pupont d’discussion possible. 


Comme Victôr, il avait sintu tot d'süte qui l'euré c’estait 
in chef. In vrai. Jamais i n’les chakinait sus V estion r’ligion. 
A l'occâsion, s'i discuténn’t inte zèls, li curé espliquait pokwès 

qu'il avait l'Fwè. I chovait èvoye totes les raisons qu’Victér 
avait raméchenéyes auddilon di s’vicairiye. Bien entendu, ï 
n'estait nén d’taye à discuter avou én’homme instruit, mins 
maugré tot, l'Curé n'arivait nén à li fé admète qu'i gneuche 
in Bon Diè po s'occuper des affaires di nosse planète. Li mi- 
sère et les soufrances, li mèchanceté et les mwais vices di 
tant d'gins, l'espétchénn't di crwère, li, l'gayard tot d'ène 

pice. 


Djan-Pière ni s'mèlait re des discussions di ç'sôrte là. 
Quand il estait gamin, on li avait dit : «I faut aller à messe, 
i faut aller à l'communion». 


Pourtant, et c’estait in gros toürmint por li, i gn'avait 
des momints qu'i doutait. Comme Victôr, à cause del misère 
do monde. Pa cops, c'estait ci nwâre misére là qui rèfwârçait 
si r'ligion. 

-- I n'est nén possible sondjait-i, qu'i gneuche rén après 
l'mwârt po les céns qu'ont sti tote leu vicairiye descwachis 
dins l'tchau ou dins Vceur. Sinon, on souhaitrève di vôye 
voler l'boule à bokèts, qu'ça finiche in cop po tot. Des heures 
au long, i discutait avou liminme, trop timide po d'mander 
au Curé d'laidi à vôy clair. Et pwis, i s'conichait bén : à s'ri- 
bèlait tofère conte les raisons qu'on li d’nait. Si on ataquait 
li r'ligion d'vant li, i trouvait les mots qu'i falait po l'dis- 
finde, mins si on vlait lî prouver qu'tot westait nén fini 
à l'mwârt, i s'ribèlait ostant et trouvait des raisons po z'èter- 
tinu s'pléye : li doutance. Jamais rapaugi, i soudjait d s’vi 
nononke, li pus brâve des hommes, qu'avait viké comme in 
payin et s'avait cofessé à l'mwârt. 


C'est qu'i gna jamais personne qu'a vnu dire ci qui 
s’passe! C'est terribe quand on 2 sondge, di n'nén sawè où 
c'qu'on va! 


Après s'awè cofessé, l'vi mononke avait yeu in visadge si 
rapauji qu’ Djan-Pière avait sondgí. Après tot, quand elle 
ni fréve qu'aidi à z'avaler l'dairén quili d'ôle di pèchon, li 
r'ligion vaut bén qu'on s' ï agriftéye! Mins tot l'minme, quéne 
tromp'riye s'i gna rén! Quine honte di s'è sièrvu po maistri 
des malèreux! C'est vrai qui c'n'est nén ça qui l'Chrisse avait 
vlu. Oh! sawè... sawè...! Hazârd di bwâre tote li botèye d'ôle 
di pèchon d'in côp, pus rade qui d'yesse là tofèr à l'vèner, à 
l'rimète, à l'riprinde. Yesse quite del doutance! 


Ça n'avait wére duré d'pus d'sept ou yü minutes l'attaque 
sus l'route, mins quén carnâge! Fisikes, mitraliètes, grena- 

des, tot avait copèté en minme timps, ewachant l'tchau des 
gris et des nosses, qui gangnénn’t dins l'affaire in camion 
nén trop abumé, ène mitralieuse fine noûve avou d’z’amoni- 
tions, céna fisikes et in satche di grenades. 


Mins Djan-Pière estait dméré dins l fossé, li vinte au laudge 
rit nant ses boyas avou ses deux pougnes pressés d’sus I’ pléye. 
I djémichait doucemint sins lachi. Sus ène civère faite al 
vole. on l'avait remwinrné au camp. Li curé l'avait disboté, 
lavé, bindlé di s’mia, mins i n'avait seu minti. 

-- Djan-Piére ni vloz nén sayi d’vos cofèsser? Nos frans 
vnu Vaumonier en minme temps qui l'docteur. 


Les ailes do nez dèdia piciyes, il avait fait sine oyi. 


Si piqûre fiait s't-effet, il estait pus tranquille. Victor et 
Vcuré esténn’t achis d’chaque costé di s’payasse. Yink dijait 
des patères, l'ôte tinait l'mwin do blessé et djurait inte ses 
dints, n r’passant totes les misères di s’propre vie, ses 
biestriye et ses ribotes, in raladge plein (1), où qui s’t’homme 
di coupe avait yeu l t’chinne do cop casséye. 

Li en vaurén, in payin, n'avait nén yeu ène grète. L’éte, 
estait in bon père di famile. S'i gn'avait yeu in Bon Die, ¢’aré 
sti mi qu'arève siti djosté! 

Djan-Piére avait r’cominci à djémi tot doucemint, à barbo- 
ter dins s’five : Moman... Moman... Pwis des bokèts d’phrase 
qui tes ni compurdénn’t nén, sinon in mot, tènawète, 
mins qui n’avait pon d’sins, chénait-i. Do passé qui riv’nait 
dandjureux? 

-- Ene maujone caréye... Est-ce lèye qui douve luche? 


Co in quili... d'ôle di... di pèchon. Li dairén... I faut... 
sobayî... s'i gn'arè in... in bokè... d’chocolat après... après... 
après... ? , 

Djan-Piére wètindait pus l'Curé qui priait : & O crux ave 
spes unica ». I n'ètindait pus Victôr qui ramadjait en agnant 
s'lèpe po wnén braire : I faurait qu’ gnâréve in Bon Die, 
mille dieux, Oyi, i faurève, po les brâves dgins. 


A çmomint là, Djan-Pière savait dédja s'i gn'âréve in 
bokè d'chocolat à suci quand l'botèye est vüde. 


(1) Eboulement. 
Ed. WARTIQUE. 

I plott 
Dialecte de Bra-sur-Lienne. 


Londjinne, lu pleûve toume duspôy â matin, 
Pitite ét séréye, sins léye on moumin... 
Tot-a fait èst frèh, pétch’ri èt mansi; 

Du tos lès costés, cu n’ést quu brdlis... 


Lés nofiléyes passét, pésantes ét abéyes. 

Lu ci èst stopé, t’t-ossi lon qu'on I’ véye... 

Noune tétche du pus clér. Tot s’ fait rafüler 

D'vins ¢’ gris linçoû d' plefive; tot-ènn’èst d'zoürné. 


Et tot l’ long dé djoû, lès djins dé viyédje 
Dumonét tortos âtoû d' leû manédje... 

Tote lu véye hourih, rèclôse duzos l' teût, 

Et r' louke toumer |’ plefive, du tot près dé feü... 


J. M. LECOMTE. 
Ot voici : 


des livres... 


25 POEMES WALLONS inédits de Willy Bal, Franz Dewande- 
laer, Jean Guillaume, Albert Maquet et Louis Remacle. -- 1948, 
Liège, L. Gothier et Fils, rue Bonne-Fortune. -- 80 pp., 125 frs. 

Renvoyons à notre article paru ici même (C. W. No 5, pp. 65-67) 
dans lequel nous avons souligné l'importance capitale de ce recueil. 


Comme nous nous en doutions, la présentation matérielle est 
en tous points parfaite. Le prix quelque peu élevé de l'ouvrage ne 
justifierait pas l'abstention de l'amateur. 


26 Laurent Leintz -- LI MEUS DES HASSES (Octobre 1468). -- 
1948, Liège, Imprimeries Nationales des Invalides -- Brochure de 
16 pp. Prix : 12 frs., chez l'auteur à Villers-aux-Tours. 

Après «L'omme âs clignèttes», L. Leintz nous présente un expo- 
sé historique sur les semaines qui précédèrent le sac de Liège par 
le Téméraire. Il ne nous appartient pas de discuter les thèses de 
l'auteur (d'ailleurs bien documenté) sur les causes militaires et 
politiques des malheurs de la Cité. Constatons que M. Leintz possè- 
de à fond son dialecte et l'écrit très bien. Il a rectifié son orthogra- 
phe, mais a laissé subsister quelques erreurs typographiques. 

Du bon travail à recommander. 


27 Franz Dewandelaer. -- EL MONCHA QUI CRECH, Intro- 
duction et notes de Jean Guillaume. Lino de Paul Collet. -- (1948 
Namur, Editions Mosanes, Servais). 24 pp. 


Du recueil publié dans nos Cahiers, voici un luxueux tirage à 
part qui sera épuisé en quelques semaines... 


— 126 — 


«El moncha qui créch» suit chronologiquement «Bouquét-tout- 
fait» aux pleurs parfois âpres et annonce les poèmes de douleur 
et de révolte au nombre desquels «El Bribeü», publié dans «Poèmes 
Wallons» (ci-dessus, No 25). 

Jean Guillaume, dont le dévouement est inlassable, s’est occupé 
de la mise au point de l'édition. Son introduction est un modèle du 
genre; ses notes, claires et concises, suffisent à la clarté du texte. 

On souhaite que soient réunis, un jour prochain, tous les poémes 
de Dewandelaer, dans une édition digne de la place qu'ils occupent 
dans la littérature dialectale. Soyons indiscret et complétons ce 
voeu par un autre : nous voudrions que cette édition globale pa- 
raisse en même temps que l'étude sur l'œuvre de F. Dewandelaer, 
que prépare actuellement J. Guillaume. 


28 Marcel Cohen. -- L'HISTOIRE D'UNE LANGUE : LE FRAN- 
CAIS (Des lointaines origines & nos jours) -- 1947, Paris, Edit. 
«Hier et Aujourd'hui». -- In- 8° de 384 pp., 280 frs. français. 

Aperçu très complet du développement de la langue française 
envisagé du double point de vue du langage parlé et de la littératu- 
re. Les événements purement historiques sont toujours soigneuse- 
ment notés en regard des phases de l'évolution de la langue. Un 
«Coup d'œil d'ensemble», à la fin du volume, permet au lecteur 
non spécialement initié de retrouver les idées maitresses des pas- 
sages un peu difficiles. Une copieuse table de références guidera 
les studieux. 


29 Walther Von Wartburg et Paul Zumthor -- PRECIS DE 
SYNTAXE DU FRANCAIS CONTEMPORAIN - 1947, Berne, 
Editions A. Franke. --In- 8° de 356 pp. 

Etude descriptive trés fouillée, mais présentée sans discussion 
théorique ou historique, de l'état actuel de la syntaxe francaise. 
L'ouvrage entier se lit avec plaisir et un index particulièrement 
bien conçu permet à ce livre de remplacer avec avantage les gram- 
maires normatives trop souvent «déconcertantes». 

(La Maison A. Franke annonce une nouvelle édition de : 

«Evolution et structure de la langue francaise» de W. Von 
Wartburg; 

33 générale et linguistique française» de Charles 
Bally. 


des périodiques... 


29 * ONOMASTICA, Revue Internationale de Toponymie et 
d' Anthroponymie. Publication trimestrielle. Directeur : Albert 
Dauzat. -- Lyon, I. A. C., rue Victor-Lagrange. Le No : 110 frs. 
français. 

Revue savante dont le numéro qui vient de nous parvenir (mars 
1948) est consacré au deuxième Congrès international de Topony- 


mie et d'Anthroponymie. Sommaire copieux qu'il serait oiseux de 
reproduire ici. Signalons à l'attention de nos lecteurs : «Le bilin- 

guisme des noms de lieux en Belgique» par A. Carnoy; «La frontière 
linguistique en Belgique» par Elisée Legros; le résumé de commu- 
nications de H. Draye et J. Vannérus. 


30* Bulletin de la Société Royale LE VIEUX LIEGE -- Liège 
25 A, Quai de l'Ourthe. -- Le No : 20 frs, abonnement : 100 frs. 


Au sommaire du numéro de juillet-aoüt 1948 : 
«L'Ordre de Malte et ses Maisons au Pays de Liège», par Jos. 
Falise; 
«Notes de toponymie : Barchon, Liège et Légia, Flémalle», par 
Fernand Scheurs; 
«Comment on recevait, au XVIIIe siècle, les liégeois primus de 
Louvain», par F. Macours; 

«Un poète anglais au Pays de Liège en 1815», par M. Rutten. 

Dans le No 45 de la Chronique ( jointe au Bulletin) : une mise 
au point de L. Gavage sur la question du Sart-Tilman; un extrait 
d'un discours du Professeur Bouillenne sur les Hautes-Fagnes; des 
commentaires (les derniers?) sur «Liège ou Liége» par F. Boniver; 
des communications de l'Abbé H. Lejeune et de F. Robert sur 
5 boulté ou bourtê»; des échos, des indications sur la vie de 
la Société. 


31* LA VIE WALLONNE, Revue illustrée paraissant tous les 
trois mois sous la direction de Ch. Delchevalerie. -- Liége, Bou- 
levard d’Avroy, 74. -- Le No : 35 frs; abonnement : 100 frs. 


Au sommaire du ler fascicule du tome XXII : 

«La reconstruction et l'esthétique du paysage. Premiers résultats 
de l'expérience ardennaise», par Jean Francois; 

«Quelques mots sur émigration liégeoise en France sous Louis 
XI», par Jean Rigault, archiviste du département de la Moselle; 

Des«Notes et enquêtes», l’«Intermédiaire wallon», la «Chronique 
wallonne», la «Bibliographie» -- Chroniques abondamment fournies 

Nous intéressent tout spécialement : «Les demoiselles d'en face», 
un excellent récit en francais-liégeois de notre ami Albert Maquet, 
et la critique de «L'Aimant» de Louis Lagauche, par Elisée Legros. 


32* L'ARSOUYE, Revue wallonne. Littérature, folklore, hu- 
mour et défense wallonne. -- Directeur : Pierre Cherton, rue E. 
Vandervelde, à Carnières. -- Le No : 25 frs; abonnement : 6 nu- 
méros : 110 frs. 


Le No 1 de 1948 comprend deux fascicules de 48 pp. chacun. 

«L'Arsouye» n'est pas imprimé, mais polycopié, ma foi, fort bien 
et on nous promet mieux. Il faut rendre hommage au courage et 
à la volonté de P. Cherton : tout seul, mais plus dynamique que 
jamais, il fait vivre une revue qui, si le choix des textes était plus 
sévère, pourrait devenir l'une des meilleures en son genre. Il fau- 
drait aussi une table des matières. 


Nous ne dresserons pas ici l'inventaire du contenu de ce copieux 
numéro. Ne passons pas sous silence : l'éditorial, la suite de l'étude 
d'A. Marchal sur «La légende des Nutons»», l'intégration du 
«Ropieur», le début du rapport général présenté par F. Scheurs au 
IVe Congrès wallon. 

33* LE FARCEUR, gazette in patois s’amoustrant tous les 
huit djoues. -- Boussu, rue Guérin, 22. Le No : 2 frs; abonnement : 
46 frs pour 6 mois, 90 frs pour un an. 


Journal hebdomadaire et humoristique du Borinage: «El bonheur 
é fait pou l'zheureux --èyè l’plaisi pou les farceux», dit la devise 
dont s’inspirent largement les divers collaborateurs. 

Prose, vers, «prautes» variés et inégaux, mais au-dessus desquels 
plane — de Bosquétia et de Henry Raveline. N’est-ce pas trés 
bien ainsi? 


34* LE TRAVAILLEUR -- Hebdomadaire -- Huy, Imprimerie 
Coopérative, rue des Augustins. - Le No: 1 fr., abonnement : 52 
frs. i 


Ce journal (très bien imprimé!) publie, sous la rubrique «Choses 
de chez nous», des articles historiques et folkloriques bien intéres- 
sants. Des «Propos du Chroniqueur» en français régional. 


35* Bulletin des AMIS DE RADIO-LIEGE. -- Hebdomadaire, 
Liège, Avenue du Château d'Eau, 134. - Le No : 2,50 frs. 


L'Association des Amis de Radio-Liège, dont le but essentiel est, 
comme tous les organismes similaires, de pallier à l'extrême modi- 
cité des subsides officiels à la radio régionale ( en attendant la 
solution (?) du problème de la radio et malgré le taux excessif 
de la redevance, les auditeurs doivent se cotiser pour permettre la 
réalisation des émissions qu'ils désirent entendre!) , l'Association 
publie un bulletin qui, outre les programmes de la Station et des 
articles de documentation générale, contient une page wallonne. 
5 depuis peu un roman de Dieudonné Boverie : «Blankés 

ears». 


36* LES CAHIERS WALLONS. 


«Les Cahiers Wallons» semblent vouloir réserver une place de 
plus en plus grande aux ceuvres importantes. Aprés Willy Bal, 
Henri Pétrez, Franz Dewandelaer, on nous affirme que Lucien 
Namèche aura son numéro spécial. C'est très bien!. Nos félicitations 
aussi à Jean Guillaume pour le succès et l'estime que force sa pa- 
tiente et tenace volonté de servir, avec quelle science, les lettres 
de chez nous. 

Le supplément du No 7 est une heureuse initiative d’Eugéne 
Gillain, lequel poursuit inlassablement la tâche qu'il s'est assignée 
lors de la naissance des Cahiers : créer dans le public un courant 
d'agissante curiosité pour les auteurs wallons et leurs œuvres. Des 
slogans heureux attirent l'attention, et aussi, la modicité des prix 
(il faut toujours soulever la question des gros sous à notre époque 
de «marchotês», et pourtant Dieu sait si la monnaie a jamais si 
bien roulé!). Ces huit pages aimables, pleines de désintéressement, 
nous suggèrent deux réflexions : 1. Nos Fédérations Wallonnes, 
devraient reprendre au plus tôt l'idée de publier un inventaire pé- 
riodique et complet des productions dialectales; 2. Le beau bois de 
la page de titre nous fait regretter les illustrations si réussies de la 
lre série des Cahiers 

.. Bonne chance à M. Gillain, et bravo! 

J. HENNUY. 

Li grand'pére 
Si riya 
Dialecte de Namur 


Po qui nosse pitit riye, nin d'djà dandji qu'on cause; 

I l'fait minme, en dwarmant, aus andjes qu'i vint d’quiter; 
Anos, qui s'elince sur li, quand il est dispièrté. 

S'il est gaiye, i s'pwate bin; dji n'i vwè pont d'ôte cause. 


Nos ôtes, quand nos riyans, nosse djôye est sovint fausse. 
Mais li, clignant ses ouys et r'trossant si p'tit nez, 
R’lévant l'ewane di ses lépes, on vwé qu’ c'est d’binauj’té 
Si vikadje, jusqu’asteure, n’a co sti qu’one dicausse. 


Qu’il é profite, tant qu’i n’sait co tuser trop lon; 
C’séré todis trop timpe qui les mwais djofis vairont, 
Qu'il aurè des trévins, trouv’ré qui l'viye est laide. 


Li boneur est si rare, li bon timps vite piérdu. 
Del vôye tot rédjouwi, tot ci qui dj’ li sowaite : 
Qu'i aude todis s’riya, eureus come audjofirdu. 


J. GILSON. 


A m'bele feye 


V'là à pau près on an, tos les djofis au matin, 

Apwinne aviz mougni qu’vos éstiz disrindjiye; 

Et dji n’a bin compris vosse genre di maladiye 

Qui quand v' m'avoz d’mandé si dj’ v'lè bin yesse pârin. 


Mi qui n’sowaité qu’ca, dj’a rèspondu : dj’vou bin 
Donez nos on bia p'tit r’djéton, au pus abiye; 
Dj’inm’reuve bin on’ p’tit fi. Vos avoz dit : Quéqu’fiye 
Seré-ce one pitite féye. Et mi : Bin ça n’fait rin! 


Asteure qu'i profite bin et n’lache nin d’nos sorire, 
Dji sos binauje co d’pus qui dji nél saureuve dire. 
Sov’noz vos, l’prumî djoû dji n’vos a dit qu’ : MERCI. 


Pot tot ¢ qui vosse gamin nos apwate di promesses, 
Dji n'pou nin yesse dèquite por on p'tit mot qu'dja dit : 
Dijoz, vinoz d'lez mi, pus près, qui dj'vos rabresse. 


J. GILSON, 

Dji sos pârin 


On a mètu su m'choũ, po l'rapauji one miète, 

Mi p'tit fi, audjourdu, qu'a sti pus malauji; 

Ça m'ètone, d'abitude, il est todis djinti 

Et rit pus rade qui d'braire, aussi tôt qu'i s'dispiète. 


Dj’él cajole come dji pou, va-t-i m'fée one rizète?... 
Oyi, hè, li p'tit losse gnawéye : ha ha, hi hi. 

Ci n'est nin po ses dints; est-i malade? qu'a-t-i?... 
Ah, tot l'minme ça va mia, il a l'air di s'rimète. 


Si sovint-i qu'c'est mi qu’l’a mwinrner batiji? 
Et qui dji soriyeuve quand l’euré l’a fréchi? 
Si vout-i r’vindji d’ca en m’fiant siérvu d’courote? 


Todis est-i qu'i court do tchéd su m’djambe et m’mwin. 
Asteure qui mi p’tit fi a ramouyi m’culote, 
Dji crwès qui dj’pous bin dire qui dj’sos on vrai pârin. 


J. GILSON. 


Arire-sahon 
Dialecte de Liége 


Les foyes! vos n’éstoz pus ossi bèles qué l'osté... 

Todis bèles, mins pus tant: vos-avez r'çü 'ne ak’sefire. 
Est-ce li solo mons tchaud qui v’pwéte ine mâle aweür? 
Sèreût-ce lès bihes èt lu qu’abimét vosse bét-é? 


O! don! come éles div’nét chal ét la, tot costé! 

On lès veüt s’ravéti come s’éles sintît 'ne frudeüre, 
Si tétch’ler d’djéne, di blanc, dès cisses d’arêniheûre, 
Et l'bihe, paréye a’ne fås, nos lès fait totes toumer. 


Eles toumét sins nou brut, tél’mint quéles sont lédjires : 
Si p'tit côp d’vint qu’i-n-Aye lès épwéte come poũssire, 
Et lès-âbes difofiyetés sont -st-ak’sfis dès houssés. 

Lès p'tits-ouhês 'nnè vont tot-z-èpwèrtant leû djôye, 
Et nos wàrdans l'ewèrbâ qui d'meüre po süre l'arôye, 
Dismètant qui l'einsi, di s’floyé, bat 'djavês. 


Edmond JACQUEMOTTE 


As Frombas 


Dialecte de Neer-Heylissem 


Djan, n'vêriz ni bén avou mu 
coute des frombâs su les talus; 
dju nn' è conès là qui sont meürs, 
padri l'djârdén dé vi myeûr. 


Vos nn’é poûroz magni voss sô, 

et quand v'zâroz vrêy'mint trop tchaud; 
dju v' mostèrrès-st-une frisse fontinne 
où qu'vos poûroz tit’ler sins ginne... 


Boutez, léyiz la vosse cheüpia ; 
l’est bén trop dère cu-t-ovradje-la! 


--« Padri l'djârdén d'nosse vi mayeür ? 
Dj'i sèrès, fèfèye, 'sca-t-taleüre!» 


Après l'nulêye 


D'oü vént qui dj'fârès pwèrter l’doû 
Po mes lis’ flochis dins les broũs? 


D'où vént qu'mes rotchès rôses flories, 
Dju les r'trove tortotes musbridjies? 


Et d’où vént qu’totes mes-autès fleürs, 
N'ont kâzumint pus nule odefir?... 


R. MOTTIN. 

Rimuwans-nos 
Dialecte de Sovimont 


Mettoz-m' do strin dins mes sabots 
Dj'èn 'n'a m'sô di d'mèrer à djoke 
-- Nonna oh, dji n'bats nin l'berloke, 
Dji vos va rauyi deüs-twès stos 


I discré noss’ moncia d’gayétes 
I no faurait bén one rawéte; 

Dji vos va skéter deûs-trwès stos! 
Mettoz-m’ do strin dins mes sabots 
E rabressi-m’ mi p’tite pouyéte... 


Come ça, véyoz, dj’ n’aré nin fré 

Ca tint tchôd quand on s’vé volti... 

Mais por au cas qu’ fréf’ mau-éti 
*nez-m’ quand minme one lârme di pèket. 


Dji pudré tot d'on côp l'berwète 
Po vos ramwinr'né one urète 

Et one satchiye ou deüs di skétes 
Dji mètrais ça su mes culéyes 
Torate nos f'rans one boune fuwéye 
Ça ragaiyirait noss’ swèrèye... 


Dj’éva c'côp-ci, vo-m'là fin préte 
D'né-m' cor on bètche mi p'tite pouyéte! 


L. NAMECHE. 


Su l’Trotwêr 


Dialecte de Namur 


Sétimbe 1943. Dispeü 6 eüres au matin, deux 
trwès cints coméres fêy'nut l'queuwe su l'tro- 
twêr do botchi. Il est 7 eüres èt d'méye. Cit'-ci 
doüve si botique. Dins l'file, Babète èt s'vwèsè- 
neNorine divis'nut. 


BABETE 


I li è faut do timps po douviè s’botiquia! 
Nos d'vrans co, dandjureũ, ratinde qui toûwe si via 
Et qui r'chime sès-atchaus èt totes sès lambozètes ! 

Adon, i vêrè vôye si tot l'monde a s'gazète 
Po z-ètwartchi l'eoyène Diu sét d'qué vi baudét!... 
I pârèt qu'audjoürdu i done dès vitoléts. 
NORINE 
Co todi! C'èst mârqué? 
BABETE 
Oyi, là, sus l’cârau 
(lijant) 
Deus timbes, on franc èt d'méye po 25 grames di tchau. 
NORINE 
Wêtans todi, Babète, di bin aurdér nosse place. 
On comince à bourér... Wâye! Mâria mès-agaces! 
BABETE 
Dj'a l'idéye qui l'botchi vint d'douviè l'uche aux djins. 
NORINE 
Qu'i s'5dispêtche! Dj'è nn’ a m’sô! On d'vêreüve sote à l'fin l. 
BABETE 
Paciyince mi fèye! Paciyince! Tot ça n'dur'rè pus wêre! 
Sèrè zèls qui nos f'ront dès sindj’riyes après l’guère 
Po nos vinde lea tchinisse! 
NORINE 
Is pol'nut bin l'rovi! 
Leü pourcia tchamos'rè si gn’a qu’mi po l'mougni! 
Is n'auront qu'à djouwér tortos èchone aux mâyes 
Avou lefis vitoléts! 


BABETE 


Alors is séront gayes 
Divant leû fricasséye! Pupon d’queuwe su l’trotwêr! 


NORINE 

Tos lès bédos, come nos, l'zeü auront dit bonswér. 

Sèrè bin anoyefi po Madame li botch’rèsse 

Di n’pus sawé, à s’caisse, wéti lès djins su crésse. 
BABETE 

Et po l’hotchî co pire! Ou c'qu'is séront lès sots 

Qui payinnent sins mouf’tér totes lès scrèpûres di s’blo? 
NORINE 

En-atindant, Babéte, is nos tégn’nut à gougne. 

BABETE 
Po l'momint, dins nosse potche, nos d'vans sèrér nosse pougne, 
Mais nos rirans après! 


NORINE 
Après? C’ést quéqu' fiye lon, 
Et à fwace di ratinde... on d’vint come dès crétons! 
(à one feume qui saye di passer d’vant lèye) 
Eh! là vos! Gn'a rin d'cũ, aléz vos mète à l’queuwe! 


BABETE 
Ténoz, c’ést l’grosse grâvéye! Maria c'quèle èst choyeuwe! 
L’avoz r’marqué, Norinne? Léye qui, là saquans-ans 
Mwinrnét s’vinte a bérwéte! 


NORINE 
Li feume do rossia Nand? 
C’ést jamais Diu possibe qu’éle sefiye ostant candjiye? 
Si d’vantrin rote tot sei! Ele èst tote ratchitchiye! 


BABETE 


Ele n’ést pus a r’conéche! La one qu’a tchitchi s’paurt! 

E nn’a-t-€le cu dés-ous avou des trintches di laurd. 

Po d’djunér au matin! Tél’mint grosse qu’éle frocheũve. 
Sès vwèsènes ratchaw’tinnent qu'on djou on l'ritroũv'reũve 
Sür'mint stoféye dins s’crauche! 


NORINE 
Pinséz qu’éle avèt twärt? 
Il èst timps d’bin viquér dis munutes avant s'mwärt! 
Taurdjiz qui l’guère seûye iute, vos vwéroz qué novéles! 


(à one comére qu’ést d’vant lèye!) 
Ca n’vos freûve rin, Madame, d’avanci d’one siméle? 


BABETE 
Dji crwès qu’gn’auré brâmin qu’séront div’nus nâreûs. 


NORINE 
Mi l’prumêre, dj’é résponds. Pâr-ci savoz l'mèyeũ! 
Dji mougn’ré do polét ostant qu’dj’é saurè cûre; 
Dès djigots, lès rostis bagn’ront dins l'sauce au bûre 
Et f’ront gléter m’minton!... 


BABETE 
Mi, dji m’bour’ré d’paustés 
Et d’tautes au suc di pot! 

NORINE 
Sins rovi lès crènés, 
Les r’lûjantès raubosses! 
BABETE 


Lès tchôdès-avizances... 
Lès vôtes èt lès galètes! Dèdjà dji m'è ragrance! 


NORINE 
Et lès bonès gozétes! 
BABETE 
Dj’a m’coûr qui satche après. 
NORINE 


Pwis, là-d'sus, one grande jate di bon cafeu bin spès, 
On grand satcho d'boubounes... 


BABETE 
Dès boles, mi dj'è sos sote!... 


LI BOTCHI 
( qui criye di d'su st-uche) 
Gn'a pupon d'vitolèts! Vos p'loz r'âlér tortotes!!... 


VICTOR TONGLET. 


Extrait de «Miche-Mache» de V. Tonglet, 
illustré de 43 dessins à la plume de l'auteur. 
Préface de M. J. Calozet. 

Exemplaire ordinaire : 45 frs.; de luxe : 75 frs. 
Chez l'auteur : 5, Clos du Manoir, Stockel- 
Bruxelles. 


Li mwart des fouyas 
Dialecte de Thorembais-St-Trond. 


Nôvimbe a passé dins les arbes, 

Adiè les fleurs èt les mouchons, 

Li tère èst d'ja frwède come do marbe, 
Dins l'air mwins clér, passe on frumjon. 
Mins ou vont-i moru sins s'plinde 

Les fouyas rotches, les fouyas d'or, 

Qui l'mauvais timp vint dè dispinde, 
Les abandonnant à leu sôrt? 

On les vwèt come des pawyons sombes, 
Couru au ras des tchamps, des prés, 

Prèssés èt grochichant leu nombe, 

A chaque endrwèt qui-z-ont passé. 
Fouyas d'pomi, di plope, di tchinne, 

Di sau, di cèriji, d'blanc-bwès, 

Fouyas d'bonli èt fouyas d’frinne, 

Sont machis sins orde èt sins lwé. 
Tchéyant, s'lèvant dins l'biche pus fwate, 
I vont au dairin rendez-vous, 

Todi pus long, todi pus rate, 
S'cobourant po prinde au pus cout. 
Arrivés à leu cimintire, 

Ou leu long voyadje dwèt fini, 

Dansant en rond come les sôrcires, 

Leu dairin tchant monte aflauwi; 

Ci n'èst pus l'dous tchant, d'zos l’carèsse 
Do tchaud solia, durant l'èsté, 

Tl èst sètche come dèl sôye qu'on frwèsse, 
Li tchant di r'grèt des condamnés... 

Tot èst fini, li ronde s'arrète, 

Les fouyas sont mwarts à moncias. 

Po l'dairin côp, l'vint va les mètte 

Dins les warbères èt les chavias; 
L'ivièr, pa-dzos s'mantia d'hermine 

Les èsèvli dins les royons 

Ou, donnant leu séve aus racines, 

I préparent-nut l'novèle saison. 


Ch. HANQUET. 


Li politique 


Dialecte de Namur. 


L’ofite djou qu'au ministère, li crise bateuv’ si plin 

One feume a v’nu dlé mi, qui dj’esteuv’ dins d’djardin 
Satchant m’pup’ tot tûsant, èt come dj’él waiteuv’ drole, 
Sins m’léyi rin d’mandé, c'est léye qu'a pris l'parole. 


«Quand l'bon Dié a fé Eve avou one cwasse d'Adam 
Li djâle, tot mwais, di-st-éle, a vlu è fé ostant. 

Avou des ofiyes di feü èt des frumjons d’colére, 

I m'a satchi di s’linwe èt m'a ratchi su l'tère. 

-- Vos i séroz, di-st-i, li rinne des pus grands maus, 
Et des paréyes a vos on n’é frait pon nulpau. 

Po tourminter les omes dji vos done mi malice, 

Et dins l'boquet di m’linwe vos avoz tos mes vices. 
Totes les races èt les peûpes vos suront come des sots; 
Po vos siérvu sovint is s’tapront à vos djnos. 

Come i vos faut on nom dji vos nome Politique 

I vos faut fé toürner tos les omes a bourique! 


Ainsi m'a comandé mi maisse èt créyatefir 

Et dispeuye des mile ans por li dj’séme li maleûr... 

Djél siéf come one esclave po z’aguigni les omes 

Et l'z'eus fé tos les djous crochi novélés pomes. 

Totes les broûyes èt les lutes dins les vis Testamints, 
Les cénes des Egypciens, de Grecs ét des Romains, 
C’est mi qu’él z’a mwinrné pa totes mes manigances 

Et tos les omes m'ont sû come si courinnent al danse. 
Dispeuye ces vis timps la, dji n’m’a pus waire djoker 
Et l'monde po s’apougni ni m'a jamais manqué. 
Riwaiti quand vos vloz : gn’a todi ieu su l'tère, 

Pa mes tours di macrale, révolucions ou guéres... 

Ci n’est nin malaujiye : avou saquants bias mots 

Les omes si léyenut prinde come des bindes di bèdos. 

Au nom d'égalité, fratérnité, justice 

On fait causer l'inviye, l'ambicion, l’avarice; 

On dit mintes ét promesses, on n’rescule divant rin 

Po prinde li place aus z’onks, èt aus z’otites voler l'bin. 
Li trayison èt l’crime suvnut d’prés l’calomnîye, 

Ça comince pa des fions, ça finit pa l’botchriye. 

Et qui c'qui fait tot ca? Dji vos l’rèpète, c'est mi 

C’est mi, li Politique, qui rind les omes én’mis, 

Qui monte ouk conte les z'oütes les djins d’one minme famile; 
Li maugré au viladje, dji sos l'grève dins les viles. 

Les partis dins mes mwins ni sont qu’des ptits djouwéts, 
Qui dj’ fais ét qui dj’disfais d’aprés les intéréts 

Des malins qui viqu’nut di tos mes tripotadjes 

Et lèyenut aus wargnasses les pus laids des ovradjes... 
Des djins les pus paujéres dji fais les pires vaurins 
Su les caurs èt l’z'oneûrs s'darant come des rèquins. 
Totes les raisons sont bones po brouyi èt distrüre; 

Rin qui m’nom siéf d’escusse aus pus nwares émantchures, 
Po dressi onk conte l’oûte les lingadjes, les rligions, 

Les ovris, les patrons èt les côrporacions, 

Les pôves conte les ritchôs, les viles conte les campagnes 
Et totes les djins des fonds conte les cis des montagnes, 
Les cis d’mér conte les cis des buraus ét des tchamps 

Et les djônes conte les vis èt les Nwars conte les Blancs... 
Dj' poureuve contunuwer... Nin on cwin d'nosse planète, 
Ousqqui m'linwe ni sofèle li fèle bije èt l'tempète 

Tot en fyant lûre aus oûyes do monde jamais nauji 

Tos les mennèts espwèrs di ritchesse èt d'plaiji. 

Audjourdu d'pus qu'jamais, dji tins l'monde dins mes grawes 
Et mes djins tos costés l'cotayenut a coups d'awe... 

Avou tos leus discours èt totes leus invencions 

Is sont pus djâle qui l'djâle po distrûre les nacions. 

Dji n'a pus waire a fé qu'a rmouwer leu berdoüye 

Ousqui l’eûfe do bon Diè pa boquets s'ècrabouye, 

Et pa les fwatès tiesses qui mwin'nut les payis 

Li djâle gangne li partiye divant l'Christ rinoyi... 

Gn'a nin dandji d'diplome po z'intrer a m'service, 

Ni d'passer d'èxamins minme po divnu minisse, 

Mais i faut iesse malin èt sawèt fé do brat 

Ostant qu'mile tonias wides en rôlant è feyenut... 


Asteür qui dj'a tot dit dissus mes canayeriyes, 

Qui dj'a tant fé transi, soufri po des bièstriyes, 

Qui dj’a fé d'totes facons pèri des inocints, 

Des feumes èt des èffants, des poves èt viyès djins, 
Qui dj'a tant fé couru li song di tant d'djônesse, 
Dj’é n'a m' soû, dj’é n’a m'soü di tos mes si laids djesses, 
Et si dji vins vos dire a tortos l'vérité 

C'est po douvié les ofiyes aus djins d’bone volonté 
Et po les advèrti qu'po chaper al misère 

I gn'a pus qu'on moyin : rivnu al Fwè d'leus pères; 
C'est di rprinde sins taurdji totes les vôyes da Jésus 
Dins l'amour onk po l’oûte èt dins totes les vertus, 
Sayi d'fé autrumint, c'est st'i piède totes ses pwinnes, 
C'est s'aloyi d'avance a des novèlès tehinnes. 

Po l'dérin coüp dj'èl dis : sins Jésus rin n'si fait, 

Li monde n'aurait jamais li vrai boneûr èt l'paix » 


A c'momint la gn'a ieu come on brouyadje a s'place, 

Et d'Politique dèdja, i gn'aveuve pupon d'trace... 

Mais dins l’ciél divant mi, padzos nos bias grands bwès 
Dj’a vèyu come one andje qui fieuve li signe del crwès,... 
Au dzo d’li, on nwâr djâle s'è n’aleuve a bachète 

Et sèreuv' dins ses mwins Politique al garguète... 

-- «Pardon, pardon, djait-èle... ô ni m'fioz nin rosti...» 


On z'a douviè l'radio : èle avait rpris s’mesti...! 
J. RIVIERE. 

Li mouchwè 
Dialecte de Sovimont (Floreffe) 


E purètes, avou sès aburtales qui li pindinn’ su lès bodè- 
nes, l'ome èstait en train d'fé s’cresse divant l'grand murwè 
dèl gardirôbe. 

Il avait d'djà yet totes les rûzes do monde po z-èfiler lès 
botons à ses dobès manchètes, il avait tempèsté èt juré pasqui, 
maugré totes lès pwinnes qu'il avait pris, si bia rwèd col ès- 
tait frochi èt volà qu'asteür ci dânéye cravate-là ni s'v'lait 
nin lèyî fé à nu pris... Il avait beau pouti, tôrsi, satchi è rasti- 
nant, c'èstait todi à r’cominci. 

On dit todi qu'i faut awè dèl pasyince mais i vint on mo- 
mint qu’vos arivez au d’bout d'vosse coron. Noste ome si mos- 
trait pu warache ci cop-ci, èt c’éstait co pire 

Grand èt fwûrt, i vos avait ou vinte come on togna et on 
nez come one pome-fréje; ci n’est pus roz’lant qu'il èstait, 
si visadje èstait à song; di s’péléye maquète jusqu'a s'dobe 
minton li suweü courait à gotes come do vèrnis et s'mousta- 
che cominçait à s’ritrosser come li. cène d'on tchèt mau-toûr- 
né. I n'è p'lait pus! 

Si cravate dins one mwin èt s'col qu'il avait rauyi dins l'ôte, 
li gros avait fini pa d'mander do s’cours dins l'eage d'èscalier. 

--« Eh! Lésa!... Oh! fèye!...» Li brûtyadje dèl machine à 
heüde qu'on ètindait dins l'place di d'zos avait lachi do côp; 
quate à quate on p'tit pas lèdjêr ascauchait lès montéyes èt 
ossi lèsse qu'one âronde, frisse come one matinéye d'avri, one 
nozéye djonne feume èstait su l'palier. 

« Qu'i.gn-a-t-i, don, dist-èle?» 

«I gn'-a m' fèye qui dji n'sé mète...» 

Mais, do prumi côp d'ouy, èle avait vèyu qwè èt deüs munu- 
tes après, l'ome ârnachi come on ménir rabrèssait l'djonnette 
dissu l’soû. 

« Sondj’roz à mi, dist-èle?» 

Prèssé tot d'on côp il avait rèspondu è rwètant l'eüre à 
s’monte : 

Nos vièrans ça, m'fèye, nos vièrans...» èt il èstait dis- 
kindu è s’récrestant ètur les deûs grandès ayes di blankès 
spènes tot è s'ritoürnant tènawète po fé sine. On côp passé 
l'toûrnant il avait cominci à choufloter contint do solya qui 

lûjait, dès mouchons qui tchantinn' et d'li-minme surtout! Et 
on momint doné, i s'avait mètu à-z-asdjambler è sondjant qu'il 
aréve co l'timps d'bwâre one pinte divant l'eüre do tram. 


El'maujone, li djonne feume, lèye, achide divant l'blanc 
sauro qu'èle avait cominct à piquer tüzait sins pu sondji à 
r'prinde si bésogne. 

«Nos vièrans ca, m'fèye» ci n'èst nin promète ça. D'alieâr, 
c'èstait todi ainsi : des bèlès paroles! On n’li plindait nin, 
mais por ôte tchése! Dès «m'fèye» par-ci, dès «m’tchét» par- 
la, mais on n’s’écrauche nin avou ça èt l'monnî s'arève yet 
rwiné à promete, tot-è s'ratrapant à n'rin d'ner. 

Lisa sintait qu'po fini èle li vièréve évi... 

Ah! si èle âréve yen sü s'-t-idéye ou lieü d'choüter s'matan- 
te Mêne... Li plombi n'p'lait mau d'yèsse ossi bin moyinné 
qui l'gros Fernand, c'est sür, mais il èstait djônne li au mwins 
et à nâréve pont en d'rüzes à s'mostrer pus djinti, vèyamint 
come ça alait asteir. 

Do trévint qu'i s’avinn’ mârié, gn'avait rin yet d'trop bia 
ni d'trop bon por lèye; li monni li avait pat one bèle machine 
à keüde, on bia posse du T. S. F., dès solés, dès rôbes, dès pin- 
dants, tot li v’nait à chipe chovèye sins awè dandji d'rin 
d'mander pasqui avare, Fernand n'l'èstait nin. 

Mais on bia djoû, la-t-i nin qui l'gros s'avait mêlé d'yèsse 
djalous èt sins s’mostrer mèchant, il avait tot l'minme mètu 
tot èn oüve po z-èspêtchi Lisa d' fritchi. 


Après awè yet d' pus qu'i li falait, la qui eo mere duvait 
Diler... Li difèrince èstait pârmint trop grande. Ainsi volà wê 
qu'Pauque èstait yute èt l'monni n’li avait nin minme fait 
passer lès clokes... 


Pôrtant, li dérin côp qu'èle avait sti à Nameur, èle avait 
vèyu on si bia mouchwè d'cb, one sakwè d'si nozé qu'i li cho- 
nait qu'èle ni sâréve s'è passer. 


I-gn-avait mwins carés d'sôye avou dès fleürs, dès mou- 
chons, dès batias minme, mais l'eia qui li avait tapé è l'ouy, 
c'èstait on mauve, fwârt clér, avou des boukèts d'tabaréyes 
èt d'brôyes-di-tchèt sèmés auzès cwins 

Li bia mouchwè! 


Quinze djoûs au long Lisa avait rèklé avou ça èt audjotr- 
du qu’ Fernand alait à l'vile, èle avait co pilé èt l'tanizer... 


Rivéréve-t-i avou, au mwins? Et l'brâtyadje dèl machine 
à keûde qu'avait r'pris dijait è s’énondant lès-èspwèrs, pwis, 
è fwèblichant, li discoradj’mint da Lisa. 

Quand on est djonne t disvoyt après awè sti trop gâté, on 
finit pa tûzer totes sôrtes di mwês plans... Et à l'nêt, quand 
l'monni a rintré, les mwins wides, Lisa n'a nin brûtî, pasqu' 
èle avait l'sink. 

Comint n'i avait-èle nin sondji pu rate? C'èstait portant 
byin aujiye : si s-t-ome «trouvait» on bia mouchwè d'eô? Si 
l’ trouvait li minme?...? I fauréve tot l'minme bin qu'i Pra- 
pwate... Et qui èst-ce qu'ènn' auréve li bin? Alez. alez, on l'ri- 
wétréve dimègne qui vint, à l'sôrtiye di grand'mèsse! 

Comint Lisa s'i a-t-èle pris? Ele ni s'ènn' a jamais vanté, 
mais c'qu'i gn'a d'sür, c'èst qui l'mércrèdi à l'nêt, sêpant bin 
‘qui Vmonni è dvait 'nn' aler tot timpe li lèd’ dimwin, èle avait 
sti mète à catchète on bia p'tit pakèt su l'vôye ètur lès ayes 
di blankès spènes. Pwis, èle a ruvnu impli l'tèrmo d'tchôd 
cafeu èt aprèster lès mitches do gros qui w wait nin qu'èle si 
lève si timpe, come one brave feume di mwinnadje qu'èle 
éstait ... 

Tote li matinéye do diudi èle a tchanté come one faubite 
èt quand l'tchaur a ravivé è Ven, èle a zoublé au cô do monni 
come èle ni l'avait vu fait dispü lonatimns; pwis à môde di 
rin, èle li a cauzé di s’voyadie, èle li a d’mandé s'i an'avait 
rin yet d’contraire po li douviè Vbouche, li chonait-i, èt po 
fini, vèyamint qu'i n’mouftait d’rin, èle a cominci à transi... 

«L'a-t-i trouvé? Oui, sir’mint. i n’passe jamais personne 
avaürci à dès parèyès-eures et l'tchin l'âréve yet anoncé 
dalietrs... Poqwè qu'i n’mél dit nin d’abérd? Est-ce qu'il 
âréve dès doutances? » 

Do timns qu Fernand soanait sès tek’ faus, èle a couru voy 
dins lès deus fossés mais l'bia mouchwé èstait évolé... 

Brèf, li djoürnéye n'a nin si bin fini qu'èle n'avait cominci 
po l'pôve crapôde, èt l'pus bia d'tot, c'est qu'èle nèl wazait 
mostrer. Jamais I’chije nè li a choné si longue èt èle a sti byin 
bunauje d'ètinde soner dije eüres po p'lu aler contchi. 

Di c'timps-là, dins on viladje dès alentoürs, one djonne 
maraye qui r’codijait s'aalant su l'sou li r’comandait è Pra- 
bressant : «Vos n'diskindroz nin co l'tiène do molin à plinne 
charge, savoz, grand fou, èt pwis, vos n'iroz pus alouwer vos 
p'titès mastokes po m’ach’ter dès si bias-afères, vosse mou- 
chwè dc m'a fait plaiji, mais gwa pus prèssant qu’ca, son- 
djiz qu'nos n'avans nin cor one jate po nos mète à mwinnadje! 

Nonna, Vistwére wèst nin finîye, dji n'è pou rin, mais 
c’é-st-ainsi... 

Li dimégne, è sôrtant d’grand’messe, Lisa, tote fiére, lèyait 
cavaler au vint li bia mouchwè d'eô qui s’t-ome li avait fait 
rapwarter à catchéte po li d’ner l'djoü minme au matin. 

D'awè vèyu s'feume si djintiye, il avait yeü on r'môrd di 
consyince, li gros, èt à n'avait nin wéti à on franc 

Et tot-è r'montant l'vôye do molin, Lisa, arivéye à l'place 
èwou qu'èle avait on djoü à l'viéspréye, pwârté on si bia p'tit 
paket, sondjait dins lèye-minme : «I gn'a pas-à dire, ci-ti-ci 
èst cint côps pus bia, èt pwis tot l'minme, c'èst byin on boun 
ome qui dj'a là!» 

L. NAMECHE 


Bodène : mollet 

Poüti : s'efforcer (sens très fort) 

Warache : fougueux, qui casse tout, qui va à tort et à 
travers. 

Vèyamint : vu que, étant donné que 

Tabaréye : jonquille 

Faubite : fauvette 

A chipe chovéye : en grande quantité, en abondance 

Brôye-di-tchèt : primevère 


Pôve Pècheü! 
Dialecte de Franchimont 


A m'camarâde Houziaux, marcatchou, li ossi 
Dji rinds l’manôye di s’piéce èt djè li dis: Merci! 


L'cé qu'n'a né no passion nos prind pou des toquès 
D'mèrer l'djournèye d'asto à rwèti in bouchon 

Qui n’boudje né pus qu'in mûr, tièstu come in baudet, 
I faut ièsse oute di bièsse ou div'nu fou pou d’bon... 


Cafougni dins les vièrs, les mouches èt l's'asticots, 
Brichôder dins dou sang, dè l'tère ou dou laton 

Monter tchinnètes èt lignes des d'mèyès-eüres au long 
Qui l'bon Dieu m'è présèrv'! Ça c'est bon pou les sots! 


S’achir sur in cayau, t'ni s'baguète à deũs mwins, 
Ratinde on n'sé né qwè... dou matin jusqu'au nit, 
Bwâre au bidon d'cafè in p'tit côp d'timps in timps, 
Rouviyi d'mougni s'tartène qui l'solia d’midi r’cit,... 


Vèye li p'tit bouchon roudje tout d'in côp balsiner, 

Crwâre qu'enfin ça y èst... qu'c'est s-t-in gros qu'a bètchi,... 
Prinde paciynce ène miète...... waiti di n' né l'manquer... 
C'est s-t-ène afère à r'mète!...... li viér a sti r’lètchi! 

Racouminci cint côps èt toudis minme ranguéne, 
Sayi l'tchane ou l'freumint, li vièr ou l’asticot. 
Taper par ci, par là, saquants piciyes d'awène, 

Et vèye après tout ça qui... ça n'ira né co... 


Aûrder toute si paciyince...... s'dire qui ça ira mia, 

Qu'tous les djofis n'sont né bons èt qu'on s’ratrap’ra dmwin... 
Si foute dou tièrs, dou quart, dè l'plouve èt dou solia : 

Si m'faleut fé tout ca? Djé n'-n'ai pus pou lontimps! 


Lèyons dire ces djins là : i n'sont né marcatchous, 

I z'aim'neut mia, dandj’refis, oyi bérdéler l'feume... 
Mais nous, di c’costè là - dji vos l'dis intrè nous - 

N’ s-éstons pus à no n’auje en fyant come i no cheune. 


Nos lyons les djins tranquil’s : nos n’é vlons qu’aus péchons; 
Nos viquons su l'èspwär èt c'est s' tèn’ saqwé d’bia... 
Nos savons bé qu’ su l’tère tout l'monde a ses passions, 
Mais si tout l'monde pécheut, ça ireut branmint mia. 


E. J. PIRET. 


Profiteu 


Dialecte de Charleroi. 


— « À vote santé! — « Atout lès omes »! 
— « Ni choquons nén trop fôrt nos d'mis 
Car i n'nos faut nén les amis, 

Dispaude d'èl bire parèye, godome! 


— Vüdèz vo vére tèrtous, èt come 
Enawére dji vos l'é promis 

El toûrnéye qu’arive, c'èst pour mi. 
Chaquin s’tour di payi en some!» 


Fivét ¢’A-st-ainsi. minme sins swè 
Tntrè camarades. quand on s'weèt. 
Qu'on ramouye djusdéqu’a l’saul’rîye 


F1 réseonte. eurens èt contint. 
Mins l'ous binanche d'èl confrérîve. 
C’ést l'eabar'tí, fûchès cèrtain. 


N. LEMAITRE. 

Coquia 


Dressi sur on sporon, ridressant |’ tièsse au vint, 

Li coquia do clotchi wéye su nos bia viladje. 

Nét è djou, qui féye tiène ou qui |’ bije fuche sauvadje, 
Au solia ou dins |’ pleuve i s’ rècrèstée fiér’mint. 


Dispeuye des ans, coquia, dji vos riwète sovint 
Toürnant è cotoürnant dins les vints, dins l'oradje 
Chonant dire a tortos : Bone è djins à l'ovradje 
Rovis totes vos miséres, vikés todi contints!. 


On djou, tot anoyeu dji vos a dit arvôye 
Po couru les viladjes è bèrouler les vôyes... 
Coquia, vos m'avos sû là tot oà c' qui dja sti!... 


Les viladjes n'ont-i nin tortos leus fiérs clotchis!... 
E todi dj'a rvèyu en les r'wètant afiye, 
Li coquia di m' viladje, mi coquia d' Walonie. 


H. JACQUES. 


Livres wallons 


En plus des livres signalés dans la jolie circulaire éditée 
par M. E. Gillain et jointe à notre No 7, de juillet 1948, les 
ouvrages suivants peuvent être obtenus chez leur auteur, 
Monsieur Laurent Leintz, à Villers-aux-Tours : 


1. Li Meus des hasses. (Broch. 16 p. : 12 frs.) 
2. L'Ome às clignettes. (Roman : Exemplaires à 50 
et 40 frs.) 


Collection des Cahiers Wallons 


Il reste quelques collections de l'année 1947 des Cahiers 
Wallons. On peut se les procurer moyennant l'envoi de 100 fr. 
par collection (10 numéros) au C.C.P. 7956.97. Mentionnez 
bien : collection 1947. 


A nos abonnés 


Hâtez-vous de souscrire votre abonnement 
aux «Cahiers Wallons» pour 1949. Vous nous 
permettrez par votre empressement de voir 
si nous pouvons réaliser nos plus chers es- 
poirs de paraître sur 24 ou 32 pages par mois. 


Vous nous éviterez des ennuis considéra- 
bles en versant vous-mêmes. Sur 200 abon- 
nés retardataires l'an dernier, nous n'avons 
pu en récupérer que moins de la moitié par 
la quittance postale. Les mentions «absent», 
«payera au bureau», «parti sans laisser 
d'adresse» etc... qui reviennent sur les quit- 
tances décourageraient les plus entêtés ad- 
ministrateurs. 


Amis abonnés, montrez de la discipline et 
de la bonne volonté en versant dès à présent 
Ie montant de votre abonnement d'honneur : 
250 frs ou de soutien : 100 frs ou ordinaire : 
50 frs. au C.C.P. No 795697 des « Cahiers 
Wallons ». Les quittances ne seront envoyées 
que plus tard et seront d'un montant de 60 fr. 


Les anciens numéros de 1947 sont portés 
dès à présent à 100 frs. Les numéros de 1948 
ne seront plus envoyés que contre versement 
de 109 frs. à partir du ler janvier 1949. 


Hâtez-vous. Hl ne reste que quelques collec- 
tions complètes. 


La Gérance. 


Au cœur du pays mosan 
où murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis 60 ans s'assure la meilleure 
RENOMMEE, par la QUALITE 
de ses produits __ 


Pon dtauve, 
Pon d’geulton, 
Pon d'dicausse, 

No-vés 


Voici cor on côp l'Noyé... 

Li grande fièsse qui tos les scrijeus ont tchanté èt qui tos 
l'z-artisses ont r'présinté. 

En-n'a-dj lî des pâdjes là-d'sus! En-n’a-dj vèyu des imau- 
dies avou li p'tit Jésus fin mièr nu dins l'crèpe ou su l'chou 
di s’moman, ètur li baudet èt l'boü. Et Saint Joseuf tot baur- 
bu, on rond auton di s’tiésse, riwètant è sondjant li p'tit èfant 
qu'est vnu su Terre po z-apwarté l'amour aux hommes. 

Télmint qui dji n'sais pu au djusse si c'est l'grande fièsse 
d'hivièr qui dia dins m' eur ou si c’est tos les «Patriote illus- 
tré d’Noél» qui m'rimont'nut au d'zeus. 


Le ciel est noir, la terre est blanche. 


C'est bin ça, en'don? Noir èt blanc. - Blanket dèl nive, 
nwâreü des nuléyes, nwäreû des aubes sins fouys. 

Des djins tot rafürlés qu'è vont dins les rouwèles à pwinne 
afroiyes avou des lantiènes alumées; on z'ètind cranki les 
sabots su Unive èt on sint su s’dos tote li frèdeñd dèl nait. On 
sondje au culot do feu, à Vboune cüjène tchauféye qu'on z'a 
là lèyî. Les stoiles lu nut au Stwali è clignotant : les clokes 
son’nut dins l’nait paujére, èt, lauvau, l'èglije bin lumée est 
douviète po les hommes di bone volonté. 

C’est l'No-yé. Li nait qu'a côpé è deux l'histwère di Vhuma- 
nité. On n’él comprind nin assez. Li p'tit Jésus nos ratind. 
Come nos tayons, alans l'vôye èt l'mostrer à nos éfants. Alans 
li dire qui nos éstans d’bone volonté; qu'i gna branmin d’nos 
fréres qui n’véront nin plèyi les gn' gnos, mais qu'is sont d'bo- 
ne volonté po ça. Qu'il eüche compassion di totes nos misé- 
res; qui s’fuche li dérin No-yé d’guerre èt qui l'paix rivègne 
dissus l'Terre. 

Alons, les hommes di bone volonté! Tortos échone, métans 
nos-y; èt li p'tit Jésus frè s'mirauke. Boutans on bon côp! 

Et dji sondje qui c'est l'60* No-yé qui dj’ passe dissus Terre. 

No-yés d’éfant, no-yés d’djonne homme, no-yés d’papa, no- 
yés d’'grand-pére. 

No-yés d’guerre. Li iütiyinme si di compte bin : 1914, 15, 
16, 17... 1940, 41, 42, 43. 

No-yés d’éfant. 


Po dire li vrai, à paurt les cougnous (mi moman è fiait des 
si bons), li No-yé n'a nin lèyi biacôp d’traces dins m'cœûr d 
èfant. On n’si catchait nin po fé les cougnous él maujone; 

ci west nin li p'tit Jésus qu’él z'apwartéve. On s’sovint bran- 
mint pu fwârt di Sint-Nicolès. 

Ca comingait à l'Saint-André. Les grandés djins qui pas- 
sint dèl fwère di Fosses racontint qu'is l-avint véyu Saint- 
Nicolés avou s’baudet kérdji d’banses di boubounes èt d'ca- 
cayes. Minme qui m’matante Louwisse m'avait rapwarté one 
bèdéye qui fiait « Bé » quand on z-aspouyait su on p'tit soflet. 

-- C'est pour on p'tit gamin qu'est bin sadje, Saint-Nicolas, 
qu'djè li a dit. 

Ci p'tite bèdéye-là, djè l'vès co. 

Al nait, on-z-ètindait one chilette, su li tch'min èt to d'on 
côp, do plafond, dèl tchiminéye, des neüjes, des gays, des nic- 
nac tchèyint come des gruzias. 


-- Merci Saint-Nicolas, criait-on come des fous. 


Oyi, c'est surtout d'Saint-Nicolès qu'on s'sovint; gwa pon 
d'vi gamin di viladje walon qui m'dismintirè. 

Li No-yé arive après Sainte-Bârbe, St-Elwè, Sant-Nicolès, 
Sainte-Sizile. C'est surtout tot c'timps-là, l'hivièr au viladje, 
po tot dire, qu'est d'mèré dins m'tièsse èt dins mes ouys. Li 
No-yé, c'estait l'garand djoü. Pon d' « Créche de Noël » è 
l'èglije, nosse vi curé estait trop pôve. Djestéve dédja trop 
grand quand dja vèyu l'orumère qui l'novia curé avait fait 
mète. Quétfiye qui les èfants d'audjoürdu si sovéront pu fwârt 
di No-yé à cause do p'tit Jésus dins l'eréche. Et puis, on z-a 
pu d'idéye asteür. Avou do gris papi, dèl wate, sakants imau- 
djes, les èfants mont'nut zèls-minmes one bèle pitite grote 
tote blanke di nive avou one sitwale dorée èt des royons. Et 
on l'boute sus li tch'minéye. 


Gn'a minme des papas qu'è féy'nut des fwârt bèles. L'anéye 
passée, gn'avait one èsposition po les mias réussies. Puis, one 
miète tot costés, les sapins d'No-yé vègn'nut à l'môde. Dins 
l'timps, gn'avait qu'èmon les ritches. On l'arindje avou des 
clicotias qui r'lüj'nut èt totes sôrtes di cadeaux èt on fait des 
vrais p'tit feux d'artifice qu'on diréve qui tot va prinde feu. 


Gn'avait pon d'messe di méy'nut dins nosse viladje; on-z-a 
lait à l'messe di cinq heüres. Les grands tchantint : «Les anges 
dans nos campagnes...» èt dji rèspondais avou l'z-ôtes è criant 
d'mes pus fwârt : «Glo-0-0-0-0, glo-o-riya, in excelsis Deo». 
Ça sonnait come des clairons. 


E rintrant, l'tauve estait prète. On plaquait d'laume des 
bokès d’cougnou qu'on trimpait dins do cafeu fumiant, bin 
sucré avou one sipaisse crinme. Ça, dji n'l'a nin rovi. One 
anéye, on zavait do chocolat. Li chocolat, vèyoz, mes p'tits 

èfants, c'estait di c'timps-là po les fart grandès fièsses. On 
sintait tote li djournéye qu'on s'avait lèvé trop matin; on so- 
kiait su Vbaguete di li stave è ratindant grand'messe. 

Pove pitites no-yés, diroz. Wére di chôse, mais on z-estait 
contint avou wére di chése! Pu contints qu'les èfants d'au- 
djotrdu, en tous cas. Nè d'djans nin d'pus, i gna trop à dire. 
Jusqu'à dij-iüt ans, dj'a passé VNo-yé au viladje, bin pau- 
jèremint. 

No-yés d'djonne homme. 

C'estait l’Noyé; on z-èstéve contint sin sawè pokwè. On djou 
di r'lais dins l'travail qu'on ratindait en z'è d'visant. « On 
s’ré bin rate au No-yé!» On sintait qui c'n'estéve nin one fiès- 
se come les ôtes, qu’éle apwartait d'l'espwèr èt do contint’- 
mint. Qui monde alait candji, chonait-i. 

On z-avait rèpèté les chœürs, li Messe à trwès vwes, di dra- 
me, les comèdies èt on t’nait à honeür qui rin n’rate. I falait 
fé mia qu’les anciens. Après l’messe di dij’ heûres, on r’pas- 
sait au cabaret avou les hommes. Li messe en musique 
avait sti enlevée èt l'mayeür èt l'gaendârme pensionné v'nint 
doné l'mwain au chef qui s'rècrètéve. E djouant sakants 
paurts aux cautes, on bèvait des p'tiès gotes sins fé l'grimace, 
come les hommes. 

Come les hommes, on rintrait one miète taurd po diner. 
N'avait-on nin sakants mwârts pwèls dizoz l'nez? Et puis, 
on z-estrimait s'ealote di conscrit, èt dwin, li djoü Saint- 
Etienne, i falait passer al twèze Soudârds, tra-la-la... 

No-yés d'djonne homme... Dins bramin des «Noëls» qui dj'a 
lî, il est question di tripes al djote, di saucisses, di djambon, 
di «Buches di Noël» (i gn'a nin longtimps qui dj'sait bin c'qui 
c'est). Rin d'tot ça èl maujone. On bon bouyon, dc bouli, 
quétfiye des vitoulets come les ôtes dimègnes. Li bombance 
di No-yé, c'estéve les cougnous. Pus taurd, dja ieü l'ocazion 
d'fé on vrai révèyon. Tot c'qui gna d'bon à boire èt à mougni, 
dèl musique, dèl danse. Dja sti malade come on tchin li lèd- 
mwin. 


Li No-yé dwèt s'passer en famile; i faut iesse one grosse 
sosse èt z'y iesse tortos. 


Car i gna les No-yés pèneüs. Li moman, li papa qui vint d’ 
moru djonne. C'est des djoüs pareils qu'on s'è sovint l'mia. 
Qui l'Bon Diè nos faie li grâce di vôye li No-yé qui vint, èt 
qui nos n’fuchanche nin à mwins’ si nos n'estans nin à d'pus. 

A paurti d'vingt ans, s'i m'falait dire onk après Véte éwou 
qu'dj'a passé mes No-yés! One annéye, à Welkenraedt, à 
Ufrontiére d'Allemagne. Bèle messe di méy'nait; branmin des 

djins. «Minuit, Chrétiens» fwart bin tchanté après les dozes 
côps sonés à one pitite kloke didins l'chœur. Après messe 
dji vèyais rintrer les familes bin gaiyes èt mi. ètranger au 
pays, ni con’chant personne, dj'i r'montais tot seû dins m 
pitite tchampe di locataire è sondjant qui fréve si bon iesse 
avou ses parints, è s'maujone. Et por on djoü d'No-yé, dj 
estais d’service tote li djotirnéye! Et ça m'a fait pinser à nos 
prij’nis èt à tos nos èxilés. Come is du’-nut sondji au payis, cr 
djoû-là! Mins is n’si lay’nut nin aler èt is fièstéynut l'No-yé 
quand minme. Coradje, mes èfants, tot a one fin èt nos aurans 
co des bias No-yés. 

One anéye à Bruxelles, on m'avait doné one carte d’intréye 
por one messe di mèy'naît chic. Des mossieurs en frac vo 
condujint à vosse place. L’églije estait r’glatitchante di lu- 
miére. les 6rgues djouwéyes pa on grand artisse; i gn'avait 
minme des violons. Et on tchanteü des grands thédtes avait 
tchanté « Minuit Chrétiens » On n’savait pus qu’onz-éstéve 
à messe. Heureüs'mint qu'on prêtcheü d'prumère classe nos 
avait rapèlé qui li p'tit Jésus è vnu au monde dins on stauve; 
on n'y sondjait pus. One bèle sèyance po les ouys èt les orèyes. 
Rin po l'eœür. Dins les reuwes, des sôléyes bwèrlint en sôrtant 
des révèyons. 

Ça n'valait nin on No-yé d'Ardennes. 

D'javais bin trinte ans èt nos èstins v'nu passer l'No-yé en 
famile avou nos deux p'tits émon les bias parints. Deux heü- 
res di vwèture à fer è traversant des bias bwès d'sapins ker- 
djis d'nive. Gn'avait co pon d'électricité; il avait nivé jusse 
ci qu'faut po fé on bia No-yé èt nos n'n'avans n'aler one bin- 
de, lumés pa one lantiène di stauve. On vrai No-yé come dins 
les lives èt su les imaudjes. Et on z-avait tuwé l'couchet,... 
todis come dins les lives! On viladje, c'est ou ça d’vréve iesse 
one grande famile. Djè l'a fwârt bin sintu véla. Famile qui 
n's'étind nin todis bin, mais rachonéye dins l'églije à l'messe 
di méy'nait, tot est rovi èt on z-è tortos fréres. Poqwè ça n 
dure nin après? N'est-ce nin po ça qu'li p'tit Jésus a v’nu au 
monde, qu'il a viké 38 ans su l'terre èt qu'il a moru après awè 
sofri tot c'quon pout sofri? 


Dj'a co fé sakants places. Les éfants éstints en pension. 
Li pensionnat, quand on z-y sondje bin, c'est-one espéce di pri- 
jon, des mouchons dins one gayole. Qué fiesse por zèls quand 
on les lachait po les vacances di No-yé! Is s'ritrovins èl mau- 
jone, avou leüs fréres èt soüs! Qués bèlès disputes! Qués sè- 
yances! 

Les v'là dispersés, asteür, à leü compte. Dandjureü qu'is 
n'ont nin rovi les bèles vacances di let djonnesse pasqui tos 

l'z-ans, is n’vérint nin po gros n’nin riv'nu po l'No-yé. Et is 
r'vègn'nut avou leù p'its. 

Et c’est les No-yés d’grand-pére... 

Divant l'guerre, c’estéve one vraie dicausse. Is rudiv'nint 
éfants, contints ét radjonnis di si r’trouver échonne, come 
dins l'timps. Minme les annéyes di guerre, on z-a vlu tot rivi 
èt on z-a fièsté avou c’qu’on z-avait. One bèle tauve bin gar- 
niye avou à mitan rin d’sus. Oyi, li cœûr y èstait. On z-a son- 
dji qu'il è manquait deux. Les vix surtout ont sintu leis ou] 
picoter... 


Lauvau, dins leû covint, nos savans bin qu'elles ont r’ trouvé 
one novèle famile. On z-y fièstéye li No-yé èt on z-y tchante 
come au Paradis. Mins dji n’sé crwère qui, asgligniyes divant 
Vauté, en adoration divant l'Efant di Bethléem, éles ni vôy-- 
nut nin li tchambe éwou qu’nos chijlans po l'momint è s’ri- 
sov’nant des bons No-yés passés. 

C’est l'viye do monde. Chaquin s'destinéye. Combin d’No-yés 
avans’ w co à passer su l’terre? Et qués No-yés?... 

Nos avans co au mwins l'èspwèr di passer, di l'ôte costé, 
des No- es qui n’finiront nin. Qui “Bon Diè vouy qu'on s'y 


trouve tortos! 
Eugéne GILLAIN. 


Li viy’ ôrlodje 
Dialecte de Gembloux 


EI’ si tint bin dressiye 

Avou on’ ouy’ trop grand, 
Ou toi’ nut lès awiyes, 

Dispu bin rate cint ans! 
Témwin po les familes, 

El’ marqu’ tos les momints, 
Lés bons, les dificiles, 

Les djwéy’s èt les toirmints. 


Tos les souv'nirs gliss’nut pa d’zo è l'cof' di tchinne, 
Et c'est st’ainsi qui l'viy' n'est st’au fond qu’one rangain-ne. 


J. LAUBAIN. 

Noyé d’Paix 
Dialecte de Namur. 


Quand s’disclôront lès-ouyes aux royons do solia 

Qui nos pésantés mwins si r’djond’ront sins mistére; 
Quand nos nos r’sovérans d’nos prumérés priéres 

Et qu’nos cœûrs aflachis tap’ront dju leû faurdia... 


Quand nos sérans odé d’véye tant d’pégnons sins twet, 

Tant d’batias sins viérna, tant d’inocints sins mére, 

Tant èt tant d’cwars moudris, tant d’crwés dins lès cim’ tiéres, 
Tant d’pices di vétés pautes chortéyes on n’sait poqwé... 


Adon Noyé véré tchantant l’Alléluia, 

Li Noyé qu’rapauj’ré lès nwarés naits d’oradje 

Et s’potch’ré sins bambi lès èwärants-öradjes 

Dès miséres èt dès doûs, dès larmes, dès claus d’vacha. 


Noyé! Noyé dés-omes!... Noyé! Noyé dé l'Paix, 

Dé l'vraiye Paix qui rôsi lès matins, lès viéspréyes, 
Qui candje en fleürs di sôye lès lépés dès bininméyes, 
Qui fait blamer lés stwales au fond dés bleuwés naits... 


Noyé!... Noyé!... L'amoũr dins l’mwin d'on p'tit Efant 
Qui dins s’crépe nos sôrit, sès brès tot grands au laudje, 
Po qu’jamais pus l'pwèson dins lès coceiirs ni s’astaudje, 
Po qu’jamais pus l'ome ni moûre à vint-ans; 


Po qu’lés mwins si s’tind’nuchent pa d’zefi tos lès payis, 
Po qu’sins transe li mouchon vègne s’astans’nér su l'coche 
Et qu’dins l'monde lès momans pol’nuchent dire sins-angoche 
En s’trindant leûs-èfants : «Enfin is sont da mi!» 


1947 Victor TONGLET. 
R. N. 


Extrait de «Miche-Mache» de V. Tonglet, 
illustré de 43 dessins à la plume de l'auteur. 
Préface de M. J. Calozet. 

Exemplaire ordinaire : 45 fr.; de luxe : 75. 
Chez l'auteur : 5, Clos du Manoir, Stockel- 
Bruxelles. 


1948 . 

Sonèt po Annie (14 mwès) 


Dialecte de Celles. 


Vinoz, féféye, qui dj’vos rabrésse! 

Mi tièsse èst loûde, dji sus nauji. 

Mi cœûr toctéye; po l'rapauji, 
Métoz su m'chou vosse croléye tièsse. 


Do v’ritrouvé dji m’fiyeus one fiésse, 
Dji m’rafiyeus do vos bauji. 

Vos doüs ramadjes, c’ést tot m’plaiji; 
Dji sus fin lwagne di tos vos jésses. 


Dins vos-ouyes, pus bleũs qu’li stwèli, 
C’ést do bonheur tot plein qui dj’ lis. 
Vos p’tités mwins douces come li sôye 


Et d’vos p’tits brés lés tinres-égnas 
Mi satcheront dins lés strwéts pasias 
Qui mwinrnét lés papas ol djoye. 


Joseph HOUZIAUX, R.N. 


Decimbe 
Dialecte de Sovimont 


Didins les bwés, dissus l’eampagne, 
Etindoz l'bije come èle chouféle! 
Sintoz st’ alinne come éle est féle, 
Come éle vos pice, come éle vos agne! 


- Oyi, n' n’éstans cor on côp d'dins. 
D’one anéye à l'ôte on l'roviye 

Mais l'fleür flanit, li pome rétiye 
Et i r'gangne li feu, l'ví parain... 

Décimbe est là, fin blanc d’ djaléye 
Triyannant d’totes ses fouyes tchéyeuwes 
Qui röl'nu les vôyes et les neuwes 
Divant d’poûrî au pid d' l’uréye. 


Didins l'ciél, clér come on murwé 
Lès cwârbeaus pass’nu pa trûléyes 
Et dji wéte leis nwârès bind’léyes 
Si piéde lauvau padri les bwés. 


Dj’a métu su l’bwâr do meurtia 
Sakants piciyes di pwin strilé 

Ca m’fait trop d’mau d'étinde pilé 
Li masindje, li loûte et l’rontia. 


Sèrez rad’mint luche, mi p'tite féye 
N'oyoz nin come li bije soféle? 
Accovissis d’lé pot qu’ronféle 
Tchaufans-nos è nos foutans d’léye! 


L. NAMECHE. 


Iwelete du Noyé 


Dialecte de Verviers. 


I nive, Lu cir ést blanc, tot blanc. 

Les tidjes, lès campagnes sont fôrêyes, 
Et lés hés, lés tiérs, lés houréyes, 

D'on ploumion fradjûle èt tronlant 

Qui lès wateüle èt lès lustréye. 


Et, d'zos l'blanc mantê rafulés, 
Broûlis, cindris, oûrbires, ansènes 
Sont rapurés; croupèts, bassènes 
S'arondihèt tot rèwalés : 

D’nos misères on n’veût pus nou séne. 


Lu nivaye, assoûrdant tot brut, 

Lait, planer’ ne douceür sins paréye; 
A pône, à moumint si l'orèye 
Ruk'noh lu tchanson dè p'tit ru... 
Qui glignetéye tot dofis èt qui prèye. 

Quu s’passe-t-i donc? Les andjes dés cir 
S'ont duspouyi po flori l'voye 

Wice quu l'Fwè va tracer si-arôye; 
Noyé va d’hyinde so nosse dawir : 
Noyé va dhyinde so nosse dawir : 


Martin LEJEUNE. (1859-1902) 


houréyes : talus. 

Croupéts : buttes, monticules. 
Bassénes : fondriéres. 
Réwalés : égalisés. 


Ene f6f dou Baron d'Fleuru. 
Li bouc’ èt l'baudet 


Au d’dizeû dou wé (1) din-in grand pachi 
Dès lôtchès lunes d’efiwe (2) canltéynu n-miyéte 
Avou li ptit ri 
Qui stôre lès nouvéles méchnéyes (3) ptit z-a ptit 
Su dés kilométes. 
Li clér eûwe muzéne, lès fleûrs barbot’nu 
Didins |’ pôjèrté. Mins la qu’arivnu 
In bouc’ èt yin baudèt, pou bwâre. 
Al place d’én-n’alér fén bélmint (4) 
Pou n-nén brouyi l’eûw, Is-inoeints 
Péstélnu, s’enguetilant, cagnars. 

- «Va-z-é sint mwé, a cause di ti qu'a |’ bwésson puwe » 
- «Téches-tu bréyo, lonkés orâyes, deur pia d’tambour» 
On r'riguigne, on coûre, on s’coboure, 

Gn'a yink’ qui suke èt l'aute qui riwe! 

Et quand is n’n’ont bén yeũ leü sô 

Gn'a lew qu’éstéf’? come dou bigé... 


— * 


Gn'a nén qu’lés biésses, sawon, qu'ont dès idéyes barokes, 
On è wet avôr-ci dès djins, bérlike-bérloke, 

Qui pou z-awè l'pléji d’wachotér (5) lès brofis 
Et di rniflér l’bouguod, 
Epwéson’nu leũs djoûs. 


Henri PETREZ. 
1. Mare. 
2. Nénuphars blancs. 
3. Glanées. 
4. Tout doucement. 
5. Remuer. 


En chuwant li Stwale 


Dialecte de Franchimont. 


Au Mage Engéne Gillain, vice-président des Rélis 
Namurwès qui, d'Au Culot de Feu, m’entraina dans 
sa caravane pour la Marche à l'Etoile. 


Dji v’s-ai racontè, au Noyé, qui l'pètit Jésus aveut vnu 
au monde dins in staule, à Bètlhèyèm èt qu’les preumis qu'ont 
vnu li dire bondjou èstènt des biérdjis. 

N’ést-ce né maleurets, pou l'Maisse dè l'Tère, di n’awe eu, 
pou Vricévwar, qui saquants pôvès djins? 

Quand on pinse qui lès-èfants d'à c't-eüre sont s-t-adolmitès 
come des Sègneürs, qu'i s’-ont des bèrces garniyes di ridaus èt 
d’dintéles, avou des couvèrtes au crotchet, doubléyes di satin; 
èt qui, tout tchüte qu'on pôra sôrti avou z-ias pou z-aler les 
moustrer atis-és con’chances, i's roil’ront dins ène rilijante 
vwetire avou in pâre-bije, ossi bé rasséréye qu'ène condwite 
én d’dans dou dairin modèle! 

Pôve pètit Jésus! Gn'a-t'i né d' qwè braire quand on sondje 
qui, Vous, Vos-éstiz si mau aguintchi dins vos fayés fachaüs, 
stindu su ène djaûbe di strin, dins l'erèpe d'in mannet staule 
qui n’sinteut qui Vflate èt les vitouléts d’bourique...? 


* * 


Mais, Vos-avèz ieu vo r'vindje, eũreũs' mint, èt, ma fwé, èle 
n'a né taürdji trop lontimps pouc’ qui l'chije di janvier, c'est 
s't-ène vraiye cavalcâde qui s'a arètè d'vant l'uche di vo ba- 
raque pou v'ni Vos rinde les oneürs. 

... Quand dj’ dis ène cavalcade, n'alèz né crwûre qui gn'aveut 
ène masse di tchfaûs dins l’cortége...; non, ca les tchfaûs di 
c'pays-là avént iéne ou bé deus bosses. Les preumis s'lomént 
des dromadaires èt lès-aûtes avént in nom qu’branmint des- 
omes mariyès don'neut à leù bèle-mére, on s’dimande pouqwè! 


* * 


Mais, r'vènons à no n'istwâre! 

L'Evangile nos dit : « Quand Jésus a vnu au monde à 
Bèthlèyèm, c'èsteüt Hérode qu'èsteüt Rwè». In bia djoü, des- 
omes moussis come des Princes, avou des bârbes di sapeürs, à 
djoke su les bièsses qui dj'véns d'lomer, mouch'neut à Jérusa- 
lem avou ène driglèye di dômèstiques èt in moncya d'valises 
èt d' clicotias d'toutes les sôtes. On z-aureut vraimint dit in 
convwè d'rèfugiés... Mais c'èsteut branmint pus bia èt... né 
si trisse. 

... I's djok'neut d'vant l'palais da Hérode, sowneut à luche 
èt, au dômèstique qui vént leü drouvi : «Est-ce qui l'Patron 
est là?» 

-- Taûrdjèz ène munute, Mèssieüs, di-t-ti l’conciérje : « Dji 
m'vas vèye s'il est lèvè! Intrèz toudis au fumwâr en ratindant! 
Qui faut-i anonci? 

-- Des Rwès-Mages, rèspond l'pus viye des Arwès... 

On n'a jamais vu èn'ome pus achnoufé qu'Hérode quand il 
a seu qu'des Mages li ratindént I zoubèle à l'valèye dou lit... 
court à pagna volant d'vant s'lavabo, apice si Gilète èt s'dis- 
pètche tél’mint pou fer s'bârbe qui s'fout ne kèrnache au min- 
ton! 

-- « I faleut co ça pou m'avanci, di-s-t-i, en z'aclapant in 
timbe di ravitay mint pou z'astantchi l'sang...»! 

Cénque munutes pus taurd, rlétchi come in via qu'a deüs 
méres, i moucheut come in vint dins I’ fumwar... 

«Bonjour, Mèssoeüs!, di-s-t-i en s'avançant l'mwin stin- 
düwe... Qué bone nouvèle di vos vèye?... Dè yu d'vènèz?... On 
n'est né trop scrans di s'voyâdje?... Mais, achyéz-vous,, don! 
Puis, si r'toürnant su l'eoncièrje qui ratind « Francwès! alèz 
rammint quai l'boutèye di Chassart èt quate caporâls! » 

-« C'n'est né fôrt les pwènes, rèspond Melchior; nos-èstons 
pressés èt puis nos n'buvons quausu qu'dou cafè...» 

-- «Alons! alons! dou café! C n'est né ça ène bwèsson pou 
des Rwès! Sayèz-ça! Vos m'è dirèz des nouvèles! Là au mwins 
ène saqwè qui rassonre li gozi...! 

«Mais, dji sondje! Qu'est-ce qui v's-amwinne dins no pays?» 

Nos vôré bé sawè, respond Balthazar, èyu qu'nos pôré 
trouver li Rwé des Juifs qui vént di v'ni au monde, pac’qui 
nos avons vu si stwale au stwali d'no Rwèyaume èt nos-èstons 
v’nus pou l’adorer». 

On z'aureut ieu foutu in côp d'coutia à Hérode à c'momint- 
là, qu'on n'aureut né ieü ène goute di sang. Pourtant, i n'fait 
ré vèye 

-- « Preumère nouvèle, di-s-t-i!... Deüs munutes, si vos vlèz 
bé! Dji m'vas m'infôrmer!...» Dâre-dâre, i rassembèle les 
Princes des curès èt les Docteürs pou leü d'mander èyu qui 
UChris’ dèveut v'nu au monde. 

-- A Bèthlèyèm, rèspond'neut-i's, pac'qui l'Profète a serît : 
« Et twè, Bèthlèyem, ti n'est né l'pus p'tite des viles dins les 
pus grosses di Djuda, ca c'est d'Awè qui l'chef qui mwin'ra 
m'peüpe d'Israël sôtra!» 

-- Ah! bé c'côp-ci c'est 'n'n'est iène! di-s-t'i Hérode. I m'è 
fout ène bèle ci gamin-là! Mais gwa co ré d'en, eüreüs' mint! 

La-d’sus, i r'broke dins l'fumwâr... 

--Gn'a-t-i lontimps qui v'-avez vèyu li stwale qui vos cau- 
siz t-t-aleur? 

-- Oh! gn'a d’dja saquants djoís tout l'minme! di-s-ti Gas- 
pârd. 

-- «Choütez bé! Alèz-è à Bèthlèyèm; informèz-vous l'mia 
qu'vos saurèz èt quand vos aurèz trouve l'èfant, fièz-m' èl sare 
èt dj'irai l'adorer ètou...! Conv’nu? 

Mais èyeu ai-dje don m'tièsse? Dji rouviye d'vos ofri in 
cigâre... Francwès! abiye les Tinchant! 

-- Voilà Patron! 

--Bon! Tènèz! Fièz come à vo maujon! Vu esse sti- 
tchéz-é plin vos potches pou fér feumère en route! 

Mais les Mages ni sondjént waire à fumer... 

-- « Merci branmint des côps! Vos-èstèz bé n-onête; mais 
les djoüs sont courts èt les eüres toüm'nut, di-s-t-i Melchior 
en waitant à s'monte... Saquants mèssaumènes..., ene pou- 
gniye di mwin èt les v'là sôrtus dou palais... Sins piède 
di timps, i r’mont’neut à tchfaü su leis chamaüs puis, wai- 
tant à l'air, i's rvèyneut li stwale qui n'ratindeut qwz-ias 
pou s'rimète en route. I's eh neut come des bèdos... 

A in momint doné, èle s'arète pa d'seüs li staüle èyu qui l 
petit Jésus èsteut en train d'rire aus-andjes. 

Di creus qu'nos y-éstons! di-s-t-i Balthazar. Hôwe! hôwe! 
roussya! Li troupe djoke su place. Les bièsses s'ascroup' neut... 
les Mages diskind'neut..., i's skeuy’neut rammint les poussè- 
res dè leü n'abiyemint..., don'neut in côp d'pingne à leü bârbe, 

apougn’neut chaquin in grand cofe... puis... i's toqu'neut à 
l'uche. 

Li tchèrpèti d'Nazareth les waiteut v'ni pa ène craye... 

-- « Entrez! si ce n'est pas e diâbe, di-s-t-i Joseuf qui pè- 
teut voltiye li francès dins les grandès ocasions. 

Gaspard drouve luche sins pont fer d’brit... Mariye èt 
Joseuf sont là, asto dè Verèpe èyu qu'li p'tit Jésus, pus ra- 
vèyi qu'ène puce, djibote tant qui sét. 

Les Mages sont pus binaujes qu'in sôdârd qui r'vént en 
permission. I's tchèy neut à gn'gnous en pètant trwès-quate 
côps leü tièsse à tère pac'qui sint'neut bé qui c'gamin-là qui 
satche li baudet pa l'orèye en fyant : grr! grr! est tél’mint 
Grand, qu'i's n'sont ré d'lèz Li... Ossi Vador’neut-i’s come 
jamais l'bon Dieu wla p'tète pus sti dispûs adon. 

I's d'mèr'neut insi, in long momint  ployis à deüs...; puis, 
drouvant lets cofes, i's è satch’neut chaquin len cadaü : dè 
lôr, dè l'encens, dè l'myrhe. I's r'wait'neut co in côp li p'tit 
Jésus..., longu'mint..., les lârmes aüs-ouyes, pac'qu'is sont 
anoyeûs dè l'quiter..., fèy'neut ène bèle révèrence à Mariye 
èt à Joseuf..., èt sôt'neut en r'eulant, li tièsse bachiye, come 
des djins qu'ont sti à s'cole èt qui sav'neut lei politèsse. 

... Pâr nut, èn'ange a v'nu leù dire di n'né r«passer pa mon 
Hérode. Sins d'mander pus d'èsplicâcions. i's sont ralès dins 
leü pays pa ène aüte vôye. 

Di c't'istwâreci, nos plons tirer ène bèle èt bone lèçon. V'lèz 
qui dj’vos l'dije? Waitons toudis d'fér come les Mages! Chu- 
wons li stwale...! C'est co l'mèyeu moyé d'router dreut èt di 
n'né s'tromper d'voye. Donons au bon Dieu l'encens d'nos 
patères, or di no charitè èt l'myrhe di nos-èpreüves èt d’nos 
privâcions! 

Après ca, dôrmons tranquiles! Lèyons plotire en ratindant 
l'bia timps qui n’finira pus. ` 

Em. Jos. PIRET. 


Li padje di sôye 
Dialecte de la Basse-Sambre. 


C'estéve ène bèle rouzlante djonne fiye. 
Eles ni sont nén râres à vingt ans, 

Mins dins l’nombe i gn'èn'n a quéqu’fiye 
Qu'in franc djonia n'ôse à mitan 
R'wêti, di peü d' les vôy voltiye. 

C’estéve ène bèle, rouzlante djonne fiye. 


Qui s’visadje estéve atirant 

Dizons l’ombradje di s’brune tchivlûre! 
Ses ouys si fonds, ses ouys si grands, 
Come deûs stwales djé les wés co lûre 
Dins l’gnût qu’éls-a clés là mwints ans... 


Qui s’visadje estéve atirant! 


Djonnesse, des espwérs à bréssiye. 

Est-ce qui l'maiy n’estéve nén pus bia 
D’zous les grigneûs meurs di l'Abiye (1), 
Li ciél pus bleuw, pus doûs l’solia, 

Pus tchôd no song au d’vant dèl viye? 


Djonnesse, des espwèrs à bréssiye. 


Nos nos souriyéns, sins moti. (2) 

Dji d’dimandéve : « A qwé sondje-t-èle ?» 
Si d'mandéve-t-èle : « à qwé sondje-t-i?» 
Ah. no cœûr a beau yesse fidèle, 

C'èst-en s’taijant qu'i sét minti. 

Nos nos souriyéns, sins moti. 


Nos avons sâ chaquin no vôye 

Sins co jamais nos réscontrer; 

Mins l'pâdje si tène, li padje di sôye 

O live qu'on r’douve quand l’anme s’anôye, (3) 
Li timps n’èl a co seû d’churer. 


Nos avans sû chaquin no vôye. 


Li maleûr, qu’él a pris pa l'mwin, 

A sti l'deur maisse di s’destinéye; 

Nos espwèrs n'ont pont yeû d’léd’mwin : 
Vi-y-ét d’sefilé, l’dérin tèmwin 

Ni wéye qui des rwines aband’néyes. 


Vos qui dj’ wès voltiye dins l’passé, 
Tindo-m’ li clé do grand mistére. 
Vos m’ ratindo, dj’ èl vous pinser 
Et qu’no-y-amoûr sré meûr assez 
In côp nos cindes méléyes è tère. 


Edmond Doumont. 


(1) L’abbaye désaffectée de Ste Marie d’Oignies ( l’Abiye se dit 
dans la région pour la localité). 

(2) Sans dire mot. 

(3) L'âme s'ennuie, s’attriste. 

Li Messe di Mey’nait 


Quand, tos lés-ans, rivint l'Nowé, 

Dji r’vwés co més djonneés-anéyes 
Et l’eûreûs timps si rade passé 

Dés chijes ét des longués swéréyes. 
Adlé Gran’Mére qui racontèt 

One istwére, one dédjinde, one fauve, 
Li famile étire si r’trovét 
Rassimbléye autoû dèl minme tauve. 


Dj’étinds co Grand’Moman contér; 
D’one vwés tronnante, èle comincetive : 
« Il ésteuve on côp...» Po l'choütér, 
Douviant dès grands-ouy’s, on s'taijeũve. 
Et, come li conte nos choneûve bia, 
Dispefiy’ longtimps nos |’ conichinnes, 
Mais nos l' trovinnes todis novia, 

Jamais nos n’ nos-é naujichinnes. 


On étindefive li s’tfive hûler; 
Matante préstichefive li galète, 
Tanawète, nos waitinnes d’alér 

Su l’costé, po l’vôye en catchète. 

I faut dire qui ça sinteûve bon 

Li pausse bin blanque ét bin sucréye, 
On è r’nifleûve l’odeûr au lon, 

On s'ralètcheũve rin qu'à l’idéye! 


ssi rade qu'on oyefive sonér 

Li prumi côp d’messe, au viladje, 

On s’aprustét; falét ’nn’alér, 

Lès djonnes èt lès vis tot l' mwinnadge. 
Lès gamins ridinnent è courant, 
Maugré lès grands qui rawaudinnent, 
On fiefive tote li vôye è djouwant 
Autoû dès parints qui criyinnent. 


On véyét r'lâre, avau lès tchamps, 

Lès lantiènes didins lès pissintes; 

E rotant, nos-ôyinnes lès tchants 

Dès chijefis qu’énn-alinnent à bindes. 

Et, su l’ nive, on s’cobèrôlèt, 

Fiant Sint-Françwès! Quand-on s’lévefive, 

On ramassefive chaque on bolét; 
Come à l'piyaute on è tapeüve! 


Li stwéle do biérdji, dont l'elaurté, 

Del nait, vineũve trawér lès vwèles, 
Blinqueũve au firmamint sumé 

Di sès bélés r’lijantés stwéles. 

Come dîje-yût siékes auparavant, 
Tote ossi bèle on l'rivèyeũve 

Et Gran’Mére, tot-en nos |’ mostrant, 
Di |’Efant-Jésus nos causefive. 


A mèsse, on éstefive la tortos, 

Po priyi, s’tinant bin paujéres; 

Sins mouf’tér, nos d’mérinnes à gn’gnos, 
Racrapotés su nos tchéyéres. 

On riwaiteũve li Créche d'au lon, 

Li P'tit Jésus, |’ vatche èt |’ bourique, 
Et nos tchantinnes aprés |’ siérmon, 
Tortos échone, on vi cantique. 


Adon, nos-éralinnes jwèyeûs ; 

Sitôt rintrés, nos nos cofitchinnes; 

E dwârmant come dès byin-eûreûs, 

Qué bèlès-afaires nos sondjinnes! 

Nos véyinnes, dins nos sondjes d’éfant, 
Tos lés pus bias djouwéts do monde, 

Et li P’tit Jésus, soriyant, 

Nos lés-apwartefive en fiant s’ronde. 


Pwis nos sondjinnes à nos cougnous, 

Car on nos dijeũve qu'après |’ mésse, 

Jésus, fidéle au rendéz-vous, 

D’vét v’nu lés-aligni su |’ drésse. 

A dadaye, bin qu’a pids tot d’ tchaus, 

L’matin, quand nos nos dispiértinnes, 
Su lés pires bleuwes ou lés caraus, 

A pagna-volant nos courinnes! 


A ¢’t-efire qui nos-avans grandi, 

Lès cougnous sont rèvôyes à mésse! 

Au cœûr, gn’a pus, po nos r’chandi, 
Qui |’ dofice sov’nance di nosse djonnésse! 

On n’cause pus dèl Mésse di Méy’nait : 
Li «progrès» troûve ça «vis ramadjes»! 

Mais tos l's-ans, quand rivint |’Sinte-Nait, 
Dji m' rissovins dès vis-fisadjes! 


Louis LOISEAU. 


Louis Loiseau : Né à Moignelée, en 1858, décédé à Bruxelles, en 
1923. Auteur de nombreuses poésies et chansons et de quelques 
joyeuses comédies. Très connu surtout par ses chansons : Li cariyon 
d’Saint Aubwin, li vi Clotchi d' Saint Djan, li Salade aux crétons... 
dont les refrains sont dans toutes les mémoires namuroises. 


Pi grand'pére (suite) 
Li, i m’compidre 


Dialecte de Namur. 


Et mes petits enfants ne me comprendront plus... 

Dji n’sais pus qui qu’la dit; mais au djoû d’audjourdu, 

On pout dire qui c'est l’cas po pus d'onc' di nos êtes 

Car po l’djonnesse d’asteûre, li walon est foi d'môde; 
Pusqui tote l’instresion est donéye en francés, 

Qui, pus rade qui l’walon, on apidré l'anglès, 

Si jamais nosse lingadje ni clape dins les oréyes 

Di nos p’tits... Mais d’lez mi, ci n’séré nin paréye’. 

Tos les djoüs, nosse pitit fait des pus grands progrès 
Ast eure, i —rit. C’est qu’ c’est-on-ome; ca pinse Rabelais. 
Ossi, clinci sur li, gn’a todis onc’ ou l'ôte 

Assayant dèl fér rire. Chacun l’cajole à s’môde : 

On caresse ses massales, on quéquiye si minton 

E li d’nant, en francés, tos es pus dous p’tits noms. 
L’éfant riwaite tot laudje avou on-air di dire: 

Poqwé, m’fioz des grumaces ét des paréys sorires? 

Dji n’comprind nin, savoz, dji n’sais nin ci qu'on m'vout 
Et totes vos chimagrawese, vos véyoz qui dj’ mé fous. 

Vos n’savoz vos i prinde avou vos droles di mine. 

Et minme si p’tite moman, a bia s’fér tote caline... 

Mi, dji n’a qu'à li dire: Soriyoz à parin... 

Ca i est, véyoz bin qui, dédja, i m’comprind... 

S’pout-i qui m’drole di tiésse li fait d'l'èfèt?... Quéqu’fiye... 
Dji crwés mia qu’c’est pas’qu’il est présti d’walon’riyes. 
Et s'i faut, à totes fwaces, qu'i conéche li francés, 

I pout compter sur mi po sawè l’namurwès. 


Maj. GILSON. 

Prumis dints 


Onc’ des djoûs, nosse pitit avè s'mawe régrigniye; 
Li, qu'est todis si gaye, i braireuve aujiy’mint; 
Is-cotape, il est zwat, qu'est-ce qu'il a, nosse gamin?... 
Ses massales sont fin rodjes, il a dèl five quéqu’fiye... 


Jusqu’asteure, avou li, nos avinne si aujiye; 

I n’dwa wère, i n’rit pus, i n'a causu pus fwin. 
S’pout-i qu’c’est on p'tit rat, qui ca irè mia d’mwin... 
I cohagne su ses mwins, c'est s’djincife qui l'chôpiye. 


Li lend’mwin au matin, ca va, il est r’métu; 
I nos fait des rizétes, i n'grigne pus, i n’gléte pus 
Su ses lépes réses à fér djalouses totes les mam’zéles. 


Mais i stitche tot è s’bouche, ni li d’nez nin vosse dwégt 
Car asteure, i gn’a là, qui vos diriz des piéles, 
Deus bias p'tits dints d’soris, tayant come des razwès. 


J. GILSON. 


Mi p'tit Jésus 


Vola l'Noyé qu’arive, jusqu'au pus p'tit amia, 

Chaque églije aurè s'crèpe avou one sinte famile; 

Ign'ènn aurè des cints, i gn'ènn aurè des mile 

Tot l'monde vôrè qu'les sinques, sont, d'tortos, les pus bias. 


Divant li stauve garni èt rasouviét d’cochas, 
Po-z-aler s'asgligni, tote li parotche frè l'file; 
Et les bénèdicsions ritchèront su les viles 
Oüsqu'on aurè priyi, nin li d’pus, mais li mia. 


On n’saureuve réscontrer au monde, dins nu viladje, 
Des djins, come les postures qu’aurinne si s’faits visadjes 
Qui l’Avièrje, sint Djéséf, l'èfant, ’bourique èt l'boü. 


Waitiz qu'is sont nozés èt qu'is ont l'air midones. 
Dj’iré vôye ça ossi; mas dji n’waitré qu’autou 
Pac’qui li p'tit Jésus, mi, dj'èl a èl maujone. 


J. GILSON, 

Nowé 


Dialecte de Jamioulx 


Nowés blanes d’ quand nos-astins gamins, 


Nowés blancs qui nos rapaujint mieus qu’ dès tinrès doudoũces 
dé mouman, 


Vos-astéz woute, avoye ari d’ nous... 


Eyét l’ djésse rôse èt nouvia dou p'tit Jésus qui stindeut sès 
deus bras, 


Lès lantiènes su |’ nivéye, èl feu d’ bougnéts dins l'èstuve 


Eyét |’ preumi crochon dou cougnoû. 


Wétèz : lès Nowés d’astefire sont miséres; él pavéye potche 
dins |’ bérdofiy’riye d'après lès nives; éyét no cœûr pour vous 
s’a rafreudi. 


No cœûr rafreudi... 


Pourtant nos-astons tout triyanants d’ five èt nos péstélons, 
ratindant l' goria; dès sannéyes trop tchaudes a-z-ikéts 
brotch’neut dins nos vwinnes infléyes ét no tiésse dé djonnia 
chile èt rambouche a r’laye. 


Sègneür, rapaujéz-nous dins nos chijes anoyeûses, èt, stin- 
dant vos bras - Bon Dieu, d'in djésse ostant amitieũs qu’adon 
qu’ vos-astiz |’ pètit Jésus dins l' chou d' vo mame - 


Estindant vos bras, moustréz-nous lès grandès boüyes èt 
fyéz-nous voyants pou qu’ nos boutrins come a piéce! 


Estindant vos bras, pou nos moustrer tére ét stwéli, Mwaisse, 
a môde d'in cinsi, timpe au matin... 


Qui moustère a sès vârlèts l’awoûs’ |’ blè boune a pik’ter 


Yét |’ royéte pou chacun dès pik'teüs... 
W. BAL. 
Bougnét : boulet; crochon : quignon; sannéye : saignée; ikèt : 


ane saccade; chiler : siffler; rambouchi : cogner; boüye : 
che. 

BIBLIOGRAPHIE 


JAMBES, AUTREFOIS ET AUJOURD'HUI par M. Camille Badot, 
de la Société Archéologique de Namur. -- Un vol. in 8 : 125 frs. 
10 clichés. Aux Editions Mosanes, Servais, rue de Fer, Namur. 

Aprés sept ouvrages principaux parus depuis fin 1945, tels que 
« Basse Meuse Namuroise», - Namur, Perle de Meuse - La Maison de 
Namur 1196-1929, etc. et des éditions wallonnes comme celles de 
«Djusqu’au Solia et autres, voici que les Editions Mosanes, nous 
offrent, toujours a la gloire de la Wallonie en général et du pays 
de Sambre-et-Meuse en particulier, une ceuvre nouvelle, riche de 
bien des trésors : «Jambes, autrefois et aujourd’hui», par Monsieur 
Camille Badot, de la Société Archéologique de Namur. 

Ordonné ave soin, en dix parties se rapportant aux divers aspects 
et aux activités de la commune, illustré avec goût de reproductions 
du plus vif intérét, ce livre, au style clair et frais, sans la moindre 
aridité, mais avec deci, dela un brin de poésie, fait revivre Jambes 
à toutes les époques depuis ses origines jusqu'à nos jours 
Les longues données scientifiques relatives à la géologie et à la 
préhistoire ont été habilement condensées de façon a rendre l'ou- 
vrage facilement accessible à tous; de même, il n'est point sur- 
chargé, ou encombré de nombreuses citations latines ou autres, si 
fastidieuses pour ceux qui, faisant confiance à l'auteur, ne recher- 
chent dans ce genre de lecture qu’un délassement instructif et 
agréable. 

Certains chapitres sur les vieux monuments : la Pierre du Diable, 

le Pont de Meuse, le Castel d’Anhaive, l'Abbaye de Géronsart et 
l'église paroissiale sont d'un intérêt capital. Ceux aussi relatifs à 
la toponymie et à la topograhie du bourg, à l'agriculture et aux 
autres industries. Le wallon a sa part avec les sobriquets. le refrain 
des Masuirs, (anciens manants, libres) et plusieurs types spéciaux 
de l'endroit. Dans chacun de ces chapitres. les multiples sources, 
a ig et exploités, témoignent de l’érudition et du labeur de 
‘auteur. 
En conclusion : «Jambes, autrefois et aujourd’hui» est un magni- 
fique volume. M. Jean Materne, bourgmestre de la localité, en sou- 
ligne d'ailleurs toute l'importance et toute la valeur dans une ex- 
cellente préface. 

D'autre part, rappelons que M. C. Badot a déjà fait paraitre 
«Lustin, centre de tourisme et de légende». Tl nous annonce d'autres 
travaux sur Jambes et sur Godinne. Ses efforts et ses hautes qua- 
lités d'historien méritent le succès. J. RIVIERE. 


Communiqué 


Le 7 novembre dernier a été fondée à Namur, l'Association des 
Auteurs et Compositeurs dramatiques wallons de la Province. 

Le développement de la littérature dramatique et de la musique 
wallonnes étant son but principal, l'Association pense faire œuvre 
constructive : 

1) en créant des liens de bonne confraternité et une saine émula- 
tion entre auteurs et compositeurs; A 

2) en mettant à la disposition de ceux-ci une bibliothèque d'ou- 
vrages techniques et dramatiques; 

3) en adressant un pressant appel à tous ceux qui se sentent la 
vocation d'écrire soit pour la scène, soit pour la radio, mais qui, 
faute de guide ou de conseils, n'osent tenter le premier pas 

Pour tous renseignements s'adresser à M. F. Ronveaux, 28, rue 
Bosmane, à Saint-Servais-Namur. 


Table des Matières 


AUTEURS 


Bal, W. 


Bragard, H. 
Calozet, J. 


Dewandelaer, F. 


Dosimont, P. 


Doumont, E. 


Foreilles, A. 


François, E. 
Frère, M-A. 


Gillain, E. 
Gilson, J. 


TEXTES PAGES 
El ví pwèri 11 
Drèves 26 
Nowé 179 
Deux poémes 35 
Jean Grafé t 17 
Désiré Martin ï 113 

El Moncha aui créch - Poèmes 

I à VII 89 

Idem -- Poèmes VIII à XIV 97 
Poqwè dju scri 87 
Su I’ Viye 8 
In memoriam 114 
Li p&dje di sôye 173 
Li batadje 3 
Li bâdet èt l' poyeti 116 
Nos mouchons 29 
Li gros bètch 85 
Li Vert-linet 111 
Djèlée blanke 33 
No-yés 161 
Li bon moyin 9 
Li auewe del aate 38 
L'ome 72 
Des sucs 105 
Què sèrè-ce 105 
Si riya 145 
A m'bèle fèye 145 
Dji sos parin 146 
Li, i m'compidrè 177 
Prumis dints 178 
Mi p'tit Jésus 178 


Guillaume J. 


Hanquet, Ch. 


Hegereuse 
Hennuy, J. 


Henry, Ab. 
Houziaux, J. 


Ista, G. 


Jacquemotte, Ed, 


Jacques, H. 


Lambillion, L. 
Laubain, J. 


Lecomte, M. 


Lejeune, M. 
Lemaitre, N. 
Loiseau, L. 
Maquet, A. 
Martin, D. 


Introduction à l'An Quarante 


49 


Introduction à « L'Moncha qui crèch'» 89 


Mononke Bert 

Les deus rats 

Restitusion 

Les vis pomis 

Li mwart des fouyes 

Deus tchansons po Nanète 


Livres et périodiques 
Livres et périodiques 
Livres et périodiques 
Poèmes wallons 1948 
Livres et périodiques 
Livres et périodiques 
L'pauff” viy Caudryon 
Pârin 

Histwâre d'on gamin d'Cèles C. 
Pècheu d'blanc 
Sonèt po Annie 

Les treüs cwèrbàs 


Arire-sahon 

Bone Anée C. 
Coquia 

Li bièrdji del cinse di Flawène C. 
Les Riddes 


Li tchin pièrdu 

On ptit coup di s’corîye 
Résignacion 

Li viy drlodje 

Pâye 

I ploût 

Twèlète di Noyé 
Profiteu 

Li Messe di Méy’nait 
L'ameür 

On djou d’chance 


Li tchapèle do Pid d'Boudje C. 


Ça n'presse nin 
Mémère 


10 
27 
73 
106 
151 
30 
15 
31 
47 
65 
78 
125 


112 


Masson, Â. Li vi batia 
Li priyére del viye Norine C. 


Mathieu-de Klerck, H. Au payis des Lions C. 


Mottin Carilion 
As Frombas 
Après l'nuléye 


Namèche, L. Istwère di todi 
Su l'bwès 
Rintréye 
Rimuwans-nos 
Li Mouchwè C. 
_ Décimbe 
Pétrez, H. Les Rwès d'Cârton 
Skowitch èt skotcha 
Li bouc' èt l'baudèt 


L'An Quarante : 


Grigneu Marchi 

A tchfau su in mantch di Ramon 
Pauve viye djint 

L'ome a s’chike 

Avons-n’ siti come zéls? 
Sodards a l'cantine 

Li dij di mey 

Li pint’cousse, douze di mey 
Li djournéye dou tréze di mey 
Li gnut dou tréze di mey 

Li gnut dou quatorze di mey 
Li gnut dou dis-set’ di mey 
Asteüre 


Fleürs et fwits 


Les grusales 
Les pomes 
Les rôses 
Les nwejins 
Les vyolètes 
Les cerentjes 
Al maréde C. 


Piret, J. E. Amon les biesses C ra H 


Ene jase amon les pouyes 106 
Pôve pêcheu 158 
En chuwant li Stwale 170 
Pirsoul, L. Les deus batlis 44 
Rivière, J. Li bon sèmeu 24 
Politique 152 
Bibliographie 180 
Robin, E. One djournéye au Tchestia Q. 28 
S. G. A Notre-Dame d'a l'Basse-Auve 28 
Thirionet, Ed. Li culote C. 33 
Tonglet, V. Les Tèris 9 
Les Tch'minéyes 26 
Sondj’réyes 4] 
Les Pécheus 110 
Su |’ Trotwèr 148 
Noyé d’Paix 166 
Vierset, A. Dji r’vique 76 
Wartique, Ed. L’Ole di péchon C. 125 


A nos Abonnés 


Amis abonnés, montrez de la discipline et de la bonne volonté 
en versant dès à présent le montant de votre abonnement d'hon- 

